އެކުގަ ނިމިގެން ދިޔުން ބޭނުމޭ…(4) | Esfiya - Dhivehi Vaahaka Site\nލޮލުން ކަރުނަ ފައިބަން ފެށީ އެއްވެސް ހިފެހެއްޓުމެއްނެތިއެވެ. ” ޝުކުރިއްޔާ މާދު.. ވަރަށް ބޮޑަށް ޝު..ޝުކުރިއްޔާ.. އަ…އަހަރެންނަކީ ކޮން ސި….ސިފައެއްގައި ހުރި ކާ..ކާކު..ކަން ހަ..ހަނދާން…ކޮ…ކޮށްދިނީތީ.. އަހަރެން..” އަހަރެންގެ ވާހަކަ ނުނިމެނީސް މާދު ފޯން ކަނޑާލިއެވެ. އަހަރެން ބާރަކަށް ރޯން ފެށުނެވެ. އަވަސް އަވަހަށް ބާލީސް ނަގައި މޫނުގައި ޖައްސާ ބާރުކޮށްލީ ރުއިމުގެ އަޑު ބޭރުވިޔަ ނުދިނުމަށެވެ. ފަތިހު ފަތިސް ނަމާދު ބަންގި ގޮވީ ވެސް އަހަރެން އެހެން އޮއްވައެވެ. ފަހާނާ އަށް ވަދެ ލޯގަނޑު ކުރިމަތީގައި ހުއްޓިލީމެވެ. ގިނައިރު ރުޔުމުގެ ސަބަބުން ލޯހުރީ ރަތްވެ ދުޅަވެފަ އެވެ. މޫނު ވެސް ހުރީ ދުޅަވެފައެވެ. އޭރުވެސް އަހަރެންގެ ބޮލުތެރޭގައި މާދުގެ އެ ވިހަގަދަ ޖުމުލަ ތަށް އެނބުރެމުން ދިޔައެވެ.\nވަރަށް ހިތްވަރުކޮށްލާފައި ކަރުނަތަށް ކޮންޓްރޯލް ކުރީމެވެ. އަދި ނަމާދު ކޮށްގެން ނަޝް އަށް ގުޅާފައި ވަރަށް އަވަހަށް ބައްދަލު ކޮށްލަން ބޭނުން ވާހަކަ ބުނީމެވެ. ” ރީ.. އަޑަށް ކިހިނެއްވެފަ؟ ކިހިނެއްވީ…؟ މިހާ ހެނދުނާ..؟ އޯކޭ9ޖަހާއިރު އާދޭ ބީޗަށް…” އަހަރެންގެ ފަރާތުން ޖަވާބެއްނުލިބޭނެކަން އެނގޭތީ ނަޝް އަންނަންވީ ތަންބުނެފައި ފޯން ބޭއްވިއެވެ. އަހަރެން ލޯދުޅަވެފައި ހުރިކަން ފާޅުނުވާނެހެން މޭކަޕް ކޮށްލީމެވެ. އެ ގަޑީގައި އަހަރެންގެ އެހީތެރިއަކަށްވީ އަހަރެންގެ ނަންބަރު އައިނެވެ. އައިނު އަޅައިގެން ނިކުމެ މަންމަ މެންނާއެކު އަހަރެން ހެނދުނުގެ ސައި ނިންމާލީމެވެ. އަދި ނަޝްކައިރިއަށް9ޖަހާއިރު ދާވާހަކަ ބުނީމެވެ. “ދަރިފުޅާ އެކަމް ހާދަ ހެނދުނަކާ ތި ދަނީ.. އެހެންނާވެސް ދެކުދިން ކިޔަވަނީ ހަވީރު ނޫނީ ރޭގަނޑު ވިއްޔާ..” މަންމަ ގެ އެސުވާލުން އެންމެންގެ ސަމާލުކަން އަހަންނަށް ހުއްޓުނެވެ. ” އާނ އެއީ ނަޝް މިއަދު ހަވީރު ބިޒީވީމަ.. ދެން މިރޭ އަވަހަށް ނިދަންވާނޭނުން.. މާދަން އެބަ ޖެހޭ 456ކަށް ޔުނިވާރސިޓީ އަށްދާން.. ” އަހަރެން ކުޑަ ކުޑަ ދޮގެއް ހަދާލީމެވެ. ދެން އަހަރެން ދިޔައީ ރެޑީ ވެލާށެވެ. ޖޭޒްމިން ކަޅު ހަރުވާޅަކާއި ކަޅާއި ރަތް ކުލައިގެ އަތްދިގު ޓީޝާޓެއްލާފައި ކަޅު ބުރުގާ އެއް އަޅާލީމެވެ.\n9 ޖަހަން ދިހަ މިނެޓަށް ވީ ތަނާ އަހަރެން ގެއިން ނިކުތީމެވެ. މަންމަ ގެ ލޮލުގައި އަނދުން އެޅުވުމަށް އަހަރެން ނިކުތީ ދަބަހާއި ދެތިން ފައިލު ހިފައިގެންނެވެ. ގެ ހުންނަނީ އާރޓިފިޝަލް ބީޗާ ނުހަނު ކައިރީގައި ކަމުން ދެތިން މިނިޓުން އެތަނަށް ދެވުނެވެ. ޗުއްޓީ ދުވަހެއްކަމަކު އެތާ ވަރަށް މީހުން މަދެވެ. އަހަރެން ދިޔައިރު ނަޝް އެތާ ހުރި ހިލަ ގޮނޑި އެއްގައި އިށީނދެލައިގެން އިނެވެ. އަހަރެން ވެސް ގޮސް އެ ގޮނޑީގައި އިށީނީމެވެ. “ކިހިނެއްވީ؟؟.. ” ނަޝް އަހާލިއެވެ. އަހަރެން އަޅައިގެން ހުރި އައިނު ނަގައިފައި ފުން ނޭވާ އެއްލީމެވެ. އަދި ހުރިހާ ވާހަކަ އެއް ކިޔައިދިނީމެވެ. ” އަހަރެން ހީނުކުރަން މާދު އެހާ ގޯސް ވާނެކަމަކަށް.. ބީ ސްޓްރޯންގް.. އެކަހަލަ ފިރިހެނުން ވެސް އުޅޭނެ… އަޅާ ނުލާ.. ޓްރއި ޓު ފޮގެޓް ހިމް” ނަޝް ބުންޏެވެ. ” ކިހިނެއް އަޅާނުލެވޭނީ.؟؟ ކިހިނެއް ހަނދާން ނައްތާ ލެވޭނީ؟؟ އަހަހަރެން ހީކުރީ މާދުވެސް އަހަރެން ދެކެ ލޯބިވާ ކަމަށް… އެކަމަކު ނޫން… ބަޓް… ” “އެޓްލީސްޓް ޓްރައި” ނަޝް ހިތްވަރު ލައިދެމުން ދިޔައެވެ. އަހަރެން އެކުވެރިޔާގެ ބަސް ގަބޫލުކުރަން ބޭނުމެވެ. އެކަމް އެއީ އެހާ ފަސޭހަ ކަމެއެއްނޫނެވެ. މާދު ގެ ހަނދާން ތަށް އަހަރެން ހަނދާނުން ފިލުވާލާނީ ފަހެ ކިހިނެއް ހެއްޔެވެ؟ އެ ފޮނި ފޮނި ބަސް ތަކާ އެ ކުރި ހާ ވައުދުތަށް ހިތުން ފޮހެލާނީ ފަހެ ކިހިނެއް ހެއްޔެވެ؟ “ވި..ލް.. ވިލް ޓްރައި..” އަހަރެން ވަރަށް އުނދަގުލުން ބުނެލީމެވެ. ލޮލުން އައިސް ހުރި ކަރުނަތަށް އަހަރެން ފޮހެލީ އެ ހަނދާން ތަށް މަތިން ހަނދާން ކޮށް ނުރޯނެ ކަމަށް ވައުދުވަމުންނެވެ.ނަޝް އާ އެވާހަކަތަށް ހިއްސާކޮށްލެވުމުން އަހަރެންގެ ހިތަށް ކޮންމެވެސް ވަރެއްގެ ހަމަ ޖެހުމެއް ލިބުނެވެ.\nގެޔަށް އައީ އެތާ އިރުގަނޑެއް ވަންދެން އިނދެފައެވެ. އޭރު ގަޑިން 30 11 ވީ އެވެ. އަހަރެން ފެންވަރާލައިގެން ލެޕް ހިފައިގެން އެނދަށް އެރީމެވެ. އަދި ހުޅުވާލީމެވެ. ޑެސްކްޓޮޕް ގެ ފޮޓޯ އަކަށް އިނީ މާދުގެ ފޮޓޯއެކެވެ. އިރު އޮއްސުނުގަޑިގައި އިރަށް ބަލަހައްޓައިގެން ހިނިތުންވެގެންނެވެ. ރޭބަން އައިނުން އެ ދެލޯ ފޮރުވާލާފައި ވެއެވެ.އިރުގެ ދަޅަ އެޅިފައި ވުމުން އެ މޫނު ވަކިން ރީތި ކަމަށް ދައްކައެވެ. އަހަންނަށް ބޭ އިހުތިޔާރުގައި އެ ފޮޓޯގައި އަތް ހާކާލެވުނެވެ. ލޮލުން ކަރުނަ އައީ އިހުތިޔާރަކާ ނުލައެވެ. ނަމަވެސް އަވަހަށް މީހާ ހަމައަކަށް އަޅުވާލީމެވެ. ބަންގި ގޮވުމުން އަހަރެން ނަމާދުކޮށްލައިގެން އެސައިމެންޓް ހަދަން އިނދެފައި ކާން ނިކުތީމެވެ. ކައިގެން އަހަރެން ޖައްސާލީ ރޭގަވެސް ނުނިދުމުގެ ސަބަބުން ބޮލަށް ބަރުވެފައި ހުރުމުގެ އިހުސާސް ކުރެވޭތީއެވެ. ލެޕުން ރީތި ލަވަ އެއްޖަހާލީމެވެ. ނަމަވެސް އެ ލަވައިގައި ކިޔާ އެއްޗެހިން އިތުރަށް މާދުގެ ހިޔާލު ތަށް އަހަންނަށް އުނދަގޫ ކުރަމުން ދިޔައެވެ.\n” ވަކިވެ ދިޔަޔަސް.. އަދު މި ދުނިޔޭން.. ސޫރަ ތިޔަ މިހިތުން ނުދާނޭ.. ތިޔަ ހަނދާން ތަށް.. އާވެ އާލާ.. މިހިތުގާ އަބަދަށް މެ ވާނޭ.”\n“އެކަނި ވެރި ވީ ހަޔާތުން.. ދެން ތި ލޯތްބެއް ނުލިބޭނެޔޭ.. ބިކަވެ ނިކަމެތި ވިއްޔެ އަހަރެން..ހމމ މމ…”\n” ކަރުނަތަށް ވޭނީ އޮހޭނޭ..”\n“ތަދުތަކާ ވޭނާ އުދާހުގެ ކަށިތަކުން މިންޖެއްނެތޭ…. އަދު މަގޭ މަޖުބޫރު ހާލަތު ވެސް ދެކޭނެ ލޮލެއް ނެތޭ..”\nމަދަދު ވެރި ވާނޭ ފަރާތެއް ހަމަ ކަލާ ނޫނީ ނެތޭ… އަދި ތިބާ ނޫން ޔާރަކަށް ހިތް ދޭކަށެއް ބޭނުން ނެތޭ…”\nއަބަދުވެސް ތިޔަ ސޫރަ ނޫނީ ހިތް ދެކެން ބޭނުން ނެތޭ….. ބަދުނަސީބުގެ ހިޔަނި އެޅޫމުން ދެން ކެތެއް މިހިތަށް ނުވާނޭ..”\n“ހަށިގަނޑާއި ފުރާނަ ވަކވެވި ނެތި ފަނާ ވެ ދިޔަސް ހެވޭ… ކަށިވެ ފީ ވެއްޔަށް ވެ ދިޔަޔަސް ލޯބި އަހަރެން ވާނަމޭ…\n” ލޯބިވެތި ތިޔަ ސޫރަ އަހަރެން ހިތު ތެރޭ ފޮރުވާނަމޭ.. ލޯބިވާގެ ހިޔާލުތަށް މިހިތުން ފިލާނެ ގޮތެއްނެތޭ…. ހިތުތެރޭ ވާ ވިންދު ކެނޑުނަސް ލޯބި ތިޔަ ނިމުމެއްނެތޭ.. ހިތުގެ ތިޔައީ ސާފު ލޮތްބޭ ފަނޑުވެގެން ދުވަހަކު ނުދާނޭ..”\n” ހާދަ ފޮނި އުއްމީދު ތަކަކުން ހިތް މަގޭ ފުރިފާ ވިޔޭ ހާދަ ހާ އެކުގާ ކަލާޔާ ދިރިއުޅެމް އުޅެން ބޭނުން ވިޔޭ..”\n—— ———- ———— ———- ————\nދުވަސް ތަށް ފާއިތުވަމުން ގޮސް އަހަރެންގެ ކޯސް ނިމިއްޖެއެވެ. އަހަންނާއި ނަޝް އަށްވެސް ފަހުރުވެރި ކާމިޔާބެއްލިބުނެވެ. އަހަރެން ވަނީ އޭ.ޑީ.ކޭ ހޮސްޕިޓަލަށެވެ. ނަމަވެސް ނަޝް ދިޔައީ އޭނާގެ ރަށަށެވެ. އަހަރެން ކިތަންމެ ހިނިތުންވެގެން އުފަލުގައި އުޅެން މަސައްކަތް ކުރިޔަސް މާދުގެ ހިޔާލުތަކުން އަހަންނަށް އުނދަގޫ ކުރަމުން ދެއެވެ. ފަހުންވެސް އަހަރެން މާދު އާއި ގުޅޭތޯ އުޅުނީމެވެ. ނަމަވެސް އެކަމެއް ކާމިޔާބެއްނުވިއެވެ.. އަބަދުވެސް މާދުގެ ހަނދާން އާވެ އެވެ. އެ ހަނދާން ތަށް އަބަދުވެސް އަހަރެންގެ ސިކުނޑީގައި ވެއެވެ.\n“ލޯބިމަވީ ބޭކާރޭވީ…ހަޔާތް މަގޭ ބަރުބާދޭ ވީ… އޭރު އެހާ އޯގާވީތީ… މިހާރު މިހިތަށް ތަދުމިވަނީ… ނިމުން ނުވާ ހިތި ކަރުނައިގާ…ބަޔާން ނުކުރެވޭ ހާލެއްގާ…. އުފާ ތަކާ އަދު މާދުރުގާ.. މޮޅީގެ ފޭރާން ލެވިމިދަނީ…”\n“އެ ހަނދާން ތަށް މިހިތުން ނުފިލާނޭ ދިޔަކަސް ކަށިތަށް އެކު ވެއްޔާ.. އެ އުފާތަށް އަލަކުން ނުލިބޭނޭ ލިބުނަސް ދުނިޔޭން ރަން ރިއްސާ…..”\nއަހަރެން ރަށަށް ދިޔައީ އޭ.ޑީ.ކޭ ގައި މަސައްކަތް ކުރަން ފެށިތާ 1 އަހަރު ވީފަހުންނެވެ.\n*********** *********** ************ *********** **********\nއަހަންނަށް މާޒީގެ ހިތި ދުވަސްތަކުން ނިކުމެވުނީ ފޯން އެލާރމް ވި އަޑަށެވެ. އޭރު ގަޑިން 304ވެއްޖެއެވެ. ލެޕް ޓޮޕް އަށް ބަލާލިއިރު ލަވަޖެހި ގޮތަށް ލެޕް އިނެވެ. އޭރު އަންނަމުން ދިޔަ ލަވައަކުން އަހަންނަށް ހީލެވުނެވެ.\n“އައިމް ސޯ ސިކް އޮފް ދެޓް ސޭމް އޯލްޑް ލަވް.. ދެޓް ޝިޓް އިޓް ޓީއާރޒް މީ އަޕް.. އައިމް ސޯ ސިކް އޮފް ދެޓް ސޭމް އޯލްޑް ލަވް…. މައި ބޮޑީޒް ހޭޑް އިނަފް…”\nއަހަރެން ނަމާދު ކޮށްލައިގެން ޖައްސާލީމެވެ. ދެން ހޭލެވުނީ ލައިނާ ދޮރުގައި ތަޅާ އަޑަށެވެ. އޭރު ގަޑިން ހެނދުނު 8 ޖަހައިފި އެވެ. ސައިބޮއިގެން އަހަރެން ލައިނާ އާއި ލުޔޫނާ ގޮވައިގެން އަތިރި މައްޗަށް ނިކުތީމެވެ. އަތިރި މަތީގެވެލިގަނޑު މަތީ ކުޅޭ އެއްޗެހި ހުރި ބަކެޓް ބަހައްޓާފައި ލުޔޫނާ ދެފައި ދަމާ ލާފައި އިށީނެވެ. ލައިނާ އޭރު ހިރުނދު މާ ތަކެއް ހޮވަން އުޅުނެވެ. އަހަރެން ވެސް ކައިރި ކުޑަކޮށް ފަޅާފައި ހުރި އަބާޔާ އާއެކު ދެފައި ވައްކޮށްލާފައި ވެލިގަނޑުއި އިށީނީމެވެ. އޭރު ލުޔޫނާ ވެސް ލައިނާ ކައިރިއަށް ގޮސް ހުއްޓެވެ. “އިނާ.. ޔޫންކޮ އަށް ބަލައްޗޭ…” އަހަރެން ލައިނާ އަށް ގޮވާ ފައި ބުނެލީމެވެ.\n” ދޮނާ .. ދޮނާ… މި ޕޭޕާރ ދީބަލާށޯ ދޮނާ އަތަށް.. އެ ބޭބެ ބުނީ..” ލުޔޫނާ ދުވަމުން ދުވަމުން އައިސް ބުނެލިއެވެ. އަހަރެން ލުޔޫނާ ދެއްކި ދިމާލަށް ބަލާލީމެވެ. އޭރު މާދު އަހަންނަށް ބަލަހައްޓައިގެން ހުއްޓެވެ. “ޔޫންކޮ ދޭ ކުޅެން..” އަހަރެން ލުޔޫނާ ފޮނުވާލީމެވެ. އަދި އެ ކަރުދާސް ކޮޅޫ ހުޅުވާލީމެވެ. އެއީ މަޑު ފިޔާތޮށި ކުލައެއްގެ ކަރުދާސް ކޮޅެކެވެ. “ޕްލީޒް ފޮރގިވް މީ…. 🙁 ” އެ ކަރުދާސް ކޮޅުގައި ހަމައެކަނި އިނީ އެހެންނެވެ. އަހަރެން ދެން ބަލާލިއިރު ވެސް މާދު ހުރީ އަހަރެންނާ ދިމާލަށް ބަލަހައްޓައިގެންނެވެ. އަހަރެން އޭނަގެ ލޯތްބަށް އާދޭސް ކުރި ދުވަސް ތަކުގެ ހަނދާން ވުމާއެކު ލޮލުން ކަރުނަ ހިލުނެވެ. ނަމަވެސް އަހަރެން މޫނުން އެކަން ނުދެއްކޭތޯ ބެލީމެވެ. އަދި މާދު އާ ދިމާލަށް ބަލަހައްޓައިގެން ހުރެ އެ ކަރުދާސް ކޮޅު ވީދާލީމެވެ. އޭރުވެސް ހިތުގައި ވޭން އަޅަމުން ދިޔައެވެ. އޭނާ އަށް މައާފް ކުރާށޭ ބުނެ ހިތުގެ ކަނަކުން ގޮވަމުން ދިޔައެވެ. އޭރު އަހަރެން ލޮލުތެރޭ ހިފަހައްޓައިގެން ހުރި ކަރުނަތަށް އޮހެން ފެށިއެވެ. އަހަރެން އެ ވީދާލުމަށް ފަހު އުކާލީމެވެ. އަދި ކަރުނަ ތަށް ފޮހެލާފައި ލުޔޫނާ އާއި ލައިނާ ގޮވައިގެން ދާން ހިނގައިގަތީމެވެ. އަދި ދަމުން އަހަރެން މާދު އަށް ބަލާލީމެވެ. އޭރު އޭނާގެ ލޮލުން ވެސް ކަރުނައިގެ އަސަރު ފާޅުވާން ހުއްޓެވެ. ލޮލުން އެތަށް ވާހަކަ އެއް ބުނެދޭން އުޅޭ ކަހަލަ އެވެ.\n”ދޮނާ ލޮލުން ކީއްވެ ފެން އަންނަނީ..؟ ދޮނާ ރޮނީތަ؟” ލުޔޫނާ އަހާލިއެވެ. “ނޫން ޔޫންކޯ…. ވަރަށް ހޫނު ގަދަ އޭނުން ދޯ އެހެންވެ.. ދޮނާ ކީއްވެ ރޯންވީ..؟” ހިނިތުން ވުމަކާ އެކު އަހަރެން ބުނެލީމެވެ. ގެޔަށް ދިޔައިރު ދޮންބެ ދައްތަ މެންދުރު ކައްކަން ބަދިގޭގައި އުޅެއެވެ. ” މަންމީ.. އިނގޭތަ؟ ޖައިލަމް ބޭބެ ގޭގަ އުޅޭ އަނެއް ބޭބެ ދިން ޕިންކް ޕޭޕާ އެއް ޔޫންކޮ އަތަށް.. ބުނީ ދޮނާ އަތަށް ދޭށޭ… ޔޫންކޮ ދިނިން ދޮނާ އަތަށް..” ލުޔޫނާ ދިޔަގޮތަކަށް ގޮސް މާދު ދިން ކަރުދާސް ކޮޅުގެ ވާހަކަ ބުންޏެވެ. އަދި ދުއްވައިގަނެގެން ގޮސް ކޮޓަރި އަށްވަނެވެ. ފިޔާ ކޮށަން ހުރި ދޮންބެ ދައްތަ ބަލާލީ އެ ތެދެއްހޭ އަހާލާ ފަދަ ގޮތަކަށެވެ. އަހަރެން ބޯ ޖަހާލީމެވެ. ލުޔޫނާ އެހެން ބުނި އިރު ދޮންބެ ބޭރުން އައިސް ގެޔަށް ވަންނަނީ އެވެ. އެ އަޑު ދޮންބެ އަށް ރީތިކޮށް އިވުނެވެ. “ރިއާ… ޔޫންކޮ އެ ބުނީ ތެދެއްތަ؟” ދޮންބެ އަހާލިއެވެ.. ދޮންބެ ގެ އަޑު އިވުމާ އެކު އަހަރެން ދިޔައީ ސިއްސައިގެންނެވެ. ފަހަތް ބަލާލަމުން އިށީނދެ އިން ގޮނޑިން ތެދުވީމެވެ. އަހަރެން އިސް ޖަހައިގެން ހުރެ ބޯ ޖަހާލީމެވެ. “ކީކޭ އޭގަ އޮތީ.. ރީ ދަންނަން ތަ މާދު؟” ދޮންބެ އަހާލިއެވެ. އަހަރެން ދޮންބެ ދައްތަ އަށް ބަލާލީ ހެލްޕް މީ އޭ ބުނާ އުސޫލުންނެވެ. ” ޝާމިލް… މަ ކިޔައިދޭނަން ހުރިހާ ވާހަކަ އެއް… އިށީނދެ ބަލަ މިތާ..” ދޮންބެ ދައްތަ ގޮނޑި ދައްކަމުން ބުންޏޭވެ. “އެކަމް ދޮންބެ ނުވާ ނެ މި ވާހަކަ ކިޔައިދިނީމަ ގޮސް މާދު އާ ދިމާ ލަށް އެއްވެސް އެއްޗެކޭ ބުނެގެން.. ޕްރޮމިސް މީ…” އަހަރެން މަޑު މަޑުން ބުނެލީމެވެ. ދޮންބެ އޯކޭ އޭބުނެލިއެވެ. އަހަރެން އެ ވާހަކަ ތަށް ކިޔައިދޭށޭ ބުނެ ކޮޓަރި އަށް ދިޔައީ އަނެއްކާ އެވާހަކަ ތަށް އަޑުއަހާނެ ހާ ހިތްވަރު އަހަރެންގެ ގައިގާ ނެތުމުންނެވެ.\nކޮޓަރި އަށް ވަދެ އެނދުމަތީ އޮތް ލެޕް ނެގީމެވެ. އަދި ‘ޕާރސަނަލް’ ބައި ހުޅުވާފައި ‘ހައިޑް’ ކޮށްފައި ހުރި މާދުގެ ފޮޓޯތައް ބަލަން ފެށީމެވެ. އެންމެ ފަހުން އަހަރެން ލެޕް ޝަޓްޑައުން ކޮށްލީމެވެ. އެބަލާނެހާ ހިތްވަރު އަހަރެންގެ ގައިގައި ނެތުމުންނެވެ. “ރިއާ.. ރިއާ.. ކީއްވެތަ ހިތަށް ނުވިސްނައި ދެނީ.. މާދު އެއީ އެހެން މީހެއްގެ ހައްގެއް.. އޭނަ މިހާރުވެސް އެ އާދޭސް ކުރަނީ ހަމަ ޓައިމް ޕާސް އަކަށް ބޭނުން ވީމަ.. އޭނަ ނުވާނެ ލޯތްބެއް..” ހިތާ ހިތުން ވާހަކަ ދައްކަން އިންދާ ސިއްސައިގެން ދިޔައީ ދޮރުގައި ޓަކި ޖެހި އަޑަށެވެ. އަހަރެން މޫނު ފޮހެލާފައި ގޮސް ދޮރު ހުޅުވީމެވެ. ދޮރުމަތީ ހުރީ ދޮންބެ އާއި ދޮންބެ ދައްތަ އެވެ. ” ރީ.. ދޮންބެ ނެތިން ރީގެ ޕާސަނަލް ލައިފް އަށް ވަންނާކަށް.. އެކަމް ދޮންބެ އަށް ހީވާ އެއްޗެއް ބުނަންތަ..؟ އޭނަ ބަދަލު ވެއްޖެ ކަންނޭނގެ… އަސްލު މިފަހަރު އައި ފަހުން ވަރަށް ދޮންބެ އާވެސް ވާހަކަ ދައްކާ… އޭނަ ކުރިން އެހާ ނަމާދެއްވެސް ނުކުރޭ… އެކަމް މިހާރު އޭނަ ނަމާދު ވެސް ކުރޭ.. ކޮންމެ ވަގުތަކު ދާނެ މިސްކިތަށް…” “އޭނަ ސިނގެރޭޓް ވެސް ބުޔުން ހުއްޓާލައިފި.. ޖައިލަމް ކީ އެހެން..” ދޮންބެ ދައްތަ ވާހަކަ އިތުރު ކޮށްލިއެވެ. ޖައިލަމް އުޅެނީ ދޮންބެ ދައްތަ ތިމާގެ ކުއްޖަކާ ކައިވެނި ކޮށްގެންނެވެ. މާދު އެއީ ޖައިލަމް ގެ ކޮއްކޮއެވެ. ” އެކަމް ވެސް ދޮންބޭ.. އޭނަ އަހަންނާ އޭރުވެސް ރައްޓެހި ވީ ލޯބިންނެއް ނޫން.. ޓައިމް ޕާސް އަކަށް.. ނޭނގޭނުން މިހާރުވެސް އޭނަ ސިންގަލް ވީމަ ކަމެއް އެއުޅެނީ..” އަހަރެން ބުނެލީމެވެ.3މީހުން ވާހަކައިގަ ތިއްބާ ސަލާމް ގޮވާ އަޑުއިވިގެން ނުކުމީ އަހަންނެވެ. “ޝާމިލް އެބަ އުޅޭތަ…؟” ދޮރުމަތީ ހުރި 23 ވަރަކަށް އަހަރުގެ ޒުވާނާ އަހާލިއެވެ. އަހަރެން އާނއިކޭ ބުނެ ދޮންބެ އަށް ގޮވަން ވަނީމެވެ. ” އޭ ރަޒީން.. އާދޭ އާދޭ.. ” ދޮންބެ ނިކުމި ގޮތަށް ބުނެލިއެވެ. އަހަންނަށް އެނގުނު ގޮތުގައި ރަޒީން އަކީ ދޮންބެ އާއެކު އެ އޮފީހުގައި މަސައްކަތް ކުރާ މުވައްޒިފެކެވެ.\n” މިއަންނަ ހަފްތާ މިއުޅެނީ ދަތުރެއް ދާން ރާވައިގެން.. އެކަމް ގްރޫޕް ވަރަށް ކުޑަ.. ޝާމިލް މެން ވެސް ހިނގާބަލަ ދާން..” ދޮންބެ ވަގުތުން އެއްބަސް ވިއެވެ. އަހަންނަށް ނޭނގުނު ކަމަކީ ދޮންބެ އާއި ދޮންބެ ދައްތަ އާ ވެގެން މޮޅޫ ރޭވުމެއް ރޭވިކަމެވެ. ” މަންމީ.. ކޮއްކޮ ނިދި އަންނަނީ..” ކޮޓަރީގައި ކުޅެން އިން ލުޔޫނާ ނިކުމެ ބުނެލިއެވެ. ” ރީ ދޭބަލަ ޔޫންކޮ ނިންދަވާލަން..” ދޮންބެ ބުނެލިއެވެ. އަހަރެން ލުޔޫނާ އުރާލައިގެން ދޮންބެ މެން ކޮޓަރި އަށް ވަނީމެވެ.\n“އޭ ރަޒީން..އެބަ ޖެހޭ ވަރަށް ބޮޑު ކަމެއްކޮށްދެން… ” ރިއާ ކޮޓަރިއަށް ވަނުމާ އެކު ޝާމިލް އާދޭހުގެ ރާގަކަށް ބުނެލިއެވެ. ރަޒީން ކޮންކަމެއްހޭ އެހުމުން ރިއާ އާއި މާދުގެ ވާހަކަ ކިޔައިދިނެވެ. އަދި ބުންޏެވެ. “ކައެ ވަރަށް މޮޅުވާނެ އެކްޓް ކުރަން.. ކައެ ވީ ރިއާގެ ބީ.އެފް އަށް ވާން.. މިހާރު މަ ބޭނުން ޔަގީން ކުރަން މާދު ރިއާދެކެ ލޯބިވޭތޯ… ނޫނީ އޭނަ ފޭކް ހަދަނީ ތޯ؟….” “މަ އެއްބަސް.. ތިކަން ކޮށް ދެވިދާނެ އެކަމް ރިއާ އަށް ވެސް ތިކަން ކިޔައިދީ.. އޭރުން ދޯ ފަސޭހަ ވާނީ…” ރަޒީން ބުންޏެވެ. އެވަގުތު ވީ ރިއާ ކޮޓަރިން ނިކުމެގެން އައި ވަގުތަށެވެ. ރަޒީން ރިއާ އަށް ގޮވާ ފައި ގެނެސް އެވާހަކަ ކިޔައިދިނެވެ. ރިއާ ފުރަތަމަ ދެކޮޅުހެދި ނަމަވެސް ފަހުން އެކަމާ އެއްބަސް ވިއެވެ.\nއަހަރެން އެރަށަށް ދިޔަތާ3ދުވަސް ވި އިރު ވެސް މާދުގެ އާދޭސް ތަކަކަށް ބަދަލެއްނާދެއެވެ. މަގަކުން ފެނިއްޖެ ނަމަ ދެކޮޅުބަލާފައި އައިސް އަތުގަ ހިފާ ފާނެއެވެ. އައިލަވްޔޫ ޖަހާފައި އެތަށް ކާޑެއް ފޮނުވާނެއެވެ. ދުވާލެއްގެ މައްޗަށް އެތަކެއް މާ ބޮނޑި އެއްލިބެއެވެ. ސޮރީ އޭ އޭނަގެ ދުލުންނާއި ފޮނުވާ ކާޑު ތަކުން ބުނި އަދަދެއް ނޭނގެއެވެ.\nހަވީރުގެ ވަގުތެވެ. އަހަރެން ޖޯލިފަތީގައި ޖައްސާލައިގެން އޮތީ ލުޔޫނާ އާއި ލައިނާ ރީތިވެގެން ނިކުންނަދެނެވެ. ދެކުދިން ގޮވައިގެން ދޮންބެ ދައްތަ އާއެކު ދޮންބެ ދައްތަގެ މަންމަ ގެޔަށް ދާށެވެ. އެހެން އޮއްވާ ނުދަންނަ ނަންބަރަކުން ގުޅައިފިއެވެ. އަހަރެން ފޯން ނެގީ އެއީ ކާކު ތޯ ބެލުމަށެވެ.\nhey guys.. heres the4vana bai.. huriaa kudhinnah vs mi part rythi vaane kamah ummeedhu kuran.. enjoy!! 😀 🙂\nHaadha kurey… Whn next part???? Bt v reethi ingey…❤❤ Inthizaaruga myni next part ah….????\nsry aisha.. mi part kuru dww.. dhn oii bai dhiguvaane kanneynge… hehhe thnk u.. nxt part tmrw in shaa allah.. 😀 😀 😀\nthnk yew…. :* 😀 😀\nHe me first dho varah reethi ingey\nhehe thnk u… 😀 🙂\nJust wow… waiting4next part….\naww..thnk u 😉 🙂 🙂\nVnyc stwry..kyp it up\nthnk u… ill try my bst.. 🙂 😀\nVvvv reethi mi part vx…mee mi situn eeme kiyaa hithun kiyaa eh vaahaka….ur the bst nukkoh dear..whn nxt part waiting..for nxt part..mis u nukkoh…\nawww… so swyt.. thnk u so much niz… nxt part madhah in sha allah inge 😀 😀 miss u too\nNukko…mukkko…hehege…mi part haadha kurey..any ves v v v v nice…keeep it up ingey.nukko mukko…willl miss u nukko\nthnk u.. mukko o.. hahaha… will miss u too.. malu gandaa. haha.. tc n thnks 😀 😀 😀\nWowwwwwwwww vrh vrh vrh reethi…. 😀 😀 love this stry alottttttttttttt…….. ♥♥♥♥♥\nWAITING…….. 🙂 🙂 😉\nthnks mal…. aww… nxt part tmrww\nhaadha reehchey…. v kiyaa hih vey mi story…. nukkooo avahah up koh dhehchey….. waiting for the next part….\nthnk u.. labba aneh part tmrw… thnks.. 🙂 😀\nNice… ehaaa avahah maafu kuraane kameh nei …\nthnku.. dw aimsithu… n keep readin hehe thnks 😀\nSong ehkoh nuliye gulheybai liyelyma ragalhuvaane kahneyge.\nthnks… will try dhn liya stries thakuga,, thnk u fr the cmnt 🙂\nV v reethi mi prt vx….bt thankolheh kuru hn heeveyy….maa kiyaa hithun othyma v gothakah vaany dhw….maa bodah lavaiige baii onnany…sng ge kuda thankolheh genaiima nyc vaane….gud luk…\nthnk u nicky.. owh.. ill try to improve ekn ingey.. thnks fr readin.. n ya mi part kuda koh kuru vaane… sry fr tht..thnk u 😀 😀 😀\nV Rythi n Enme rythi vy thukko ge favourite song “soora” ves story ga himanaafa othy ma u r the best n i luv the story????\nthnk u thukko..aww aslu tha.. hehe im happy thukko ah rythi v ma.. thnks.. 😀 😀\nWowwwww nukko v v v v v salhi salhi salhi mi prt vx..yayyy ina mee ry ge kokky dhw..hehehe…..gud gud…..is tht maadhu gandu ry dhahthi ah distrb kuran feshy dhw..huh..vrh foohivey..hehehe….nxt prt kn irakunthr???avahah up kohdhehchey ingey..hehehe…missssss u alotttt…\nhey ina.. haha yaa thts u 😛 thnk u….. ya anekka maadhu aiyyey dw.. aadheys kuran 😉 😉 ina sav kurachey ina ge dhathi 😛 hhehhe miss u mreeee n maadhan aneh part… keep waitin n thnksalot….tvgc\naathaaaa nukkkoooo… salhi kamaaa….. n tht maadhu dhww.. haadha hyvey he did tht frareasn hn… hehe lts see dhw wht happns.. waitin n waitin… gud lck.. tc miss u 😉 😉\nchanks.. heheh dhn in bai kiyaalaany dw.. hehehhe thnk u fr the swyt swyt cmnt.. tvgc n miss u mre. 😀 😀 😀\nwow nukko…haaadha reeeeehchey mi part ves?vr vr kiyaalaa hithun meenee…. n maadhu ah kihinehbaa vegen eulhenee dho? next part avahah up kohdhehchey nukkooooooooo….good luck☺\nthkn u.. ya dww kihinw vegn dweulhnyy 😛 hehhe thnk u 😀\nhey cndrella. story ix as nice always. bt varah bodu mistakeh ebain. ei story ge vaki hisaabakun ebain nazariyyaathu chnge vefa. story start kohfa iny furathama nazariyyaathu (aharen) in dhw? so ithuru nazariyyaatheh use eh nukureveyne. ask frm ur dhivehi teacher ingey dear. good luck. 🙂 tvgc. keep smiling.\nhey ixan.. 😛 … hehe thnks.. ya nukko av vs v fahun ebai get v.. sorry fr tht.. dhen liyaa story ehga ebai rangalhu kohllaaanan ingey.. thnk u so much fr telling me.. keep readin… 😀 😀 😀\nI love that song same old love. And this story is awesome. 🙂 x\nya salhi dwelava.. hehe n thnkyeww.. 😀 😀\nI lik dis story\nMaadhu ah eha avahaa forgiv nukuraathi\nބިރުވެރި ލޯބި June 4, 2015\nލޯބި September 2, 2013\nވީމޭ އިންތިޒާރުގައި – 12\nހިތާމަ އުފެއްދުންތެރި ލިޔުން އެހެނިހެން ލޯބި January 31, 2022\nޝަކުވާއޭ މިހިތުގައިވަނީ އަބަދުވެސް (އަށްވަނަ ބައި)\nހިތާމަ އުފެއްދުންތެރި ލިޔުން ލޯބި May 31, 2021


Nama nama mikahala kameh nukuraathi! - Hali News\nނަމަނަމަ މިކަހަލަ ކަމެއް ނުކުރާތި!\n15 February 2021, 16:46\nއެމެރިކާގެ ސިޓީއެއް ކަމަށްވާ ވޯކެސްޓަރ އަށް އުފަން ބްރެޑަށް ހޭލެވުނީ ނޭވާލާން އުނދަގޫ ވެގެނެވެ. އެކަމާ އޭނާ ހާސްވެ ވަރަށް ކަންބޮޑުވިއެވެ.\nނިދާ ހޭލައިގެން ފެންބޯން އުޅުމުން ފެންފޮދު ދިރުވައެއް ނުލެވުނެވެ. ފެންފޮދު ތާށިވަނީއެވެ. ކޮށިއަރަނީއެވެ. މޭގައި ރިއްސަނީއެވެ. އޭނާގެ ހާސްކަން ހައްތާވީ ބޮޑެވެ. ވަރަށް އުނދަގުލުން ފެންފޮދު ބޭރުކޮށްލެވުނެވެ.\nކުއްލިއަކަށް އޭނާގެ ސަމާލުކަން ހުއްޓުނީ އިއަރ ބަޑަށެވެ. އެ އެކަތި މަދުކަން އޭނާއަށް ފާހަގަވިއެވެ. އެ ވާހަކަ އާއިލާ މީހުން ގާތު ވެސް ބުނެފިއެވެ. އާއިލާ މީހުންނާ އެވާހަކަ ހިއްސާ ކުރުމުން އެމީހުން ބުނީ ނޭވާލާން އުނދަގޫވެ މެޔަށްތަދު ވަނީ އިއަރ ބަޑް ދިރުވާލެވިގެން ކަމަށް ވެދާނެ ކަމަށެވެ. އެހެންނަމަވެސް އޭނާއަށް ހީކުރެވުނީ އެއީ އެމީހުންކުރި ސަމާސާއެއް ކަމަށެވެ.\n"އިއަރ ބަޑް ހޯދަމުން ދިޔައިރު އަހަރެންގެ އަންހެނުން ބުނި ފަހަރެއްގައި ނިދީގައި އިއަރ ބަޑް ދިރުވާލެވުނީ ކަމަށް ވެދާނެ ނޫންހޭ. އެހެން ބުނުމުން އެކަމާ ވަރަށް ހީވެސް ހެދިން. އެކަމަކު ފަހުން ހިތަށް އެރީ ހަގީގަތުގައިވެސް އަހަންނަށް އިއަރ ބަޑް ނިދީގައި ދިރުވާލެވިދާނެޔޭ،" ބްރެޑް ބުނެފައިވެއެވެ.\nއެހެން ހިތަށް އެރުމަށްފަހު އެކަމާ ވަރަށްބޮޑަށް އޭނާ ވިސްނިއެވެ. އެންމެފަހުން އާއިލާމީހުން ލަފާ ދިނީ ހޮސްޕިޓަލަށް ދިޔުމަށެވެ. އެކަމުން ލިބޭނެ ގެއްލުމެއް ނެތުމުން އޭނާ ހޮސްޕިޓަލަށް ދިޔައެވެ. ހޮސްޕިޓަލަށް ދިޔުމުން ޑޮކްޓަރުން އެކްސްރޭ ނެގިއެވެ.\nއެކްސްރޭ ތަކުން ދެއްކި ގޮތުގައި އިއަރ ބަޑް އޮތީ ބްރެޑްގެ ކާއެއްޗެހި ދަތުރުކުރާ ހޮޅީގައި ތާށިވެފައެވެ. ބްރެޑަށް ނޭވާލާން ދަތިވެ ފެންބޯން އުނދަގުވާ ސަބަބަކީ މިއީ ކަމަށް ޑޮކްޓަރުން ބުންޏެވެ.\n"އެންމެ ފުރަތަމަ ޑޮކްޓަރުން ލަފާކުރީ އަހަންނަށް ކެވުނު އެއްޗަކުން ކުރި ނޭދެވޭ އަސަރެއް ކަމަށް. ހަގީގީ ސަބަބު އެނގުނީ އެކްސްރޭ ނަގައިގެން ބެލުމުން،" އޭނާ ބުނެފައިވެއެވެ.\nއެކްސްރޭ ބެލުމަށްފަހު ޑޮކްޓަރުން ވެސް ހައިރާންވިއެވެ. އެންމެ ފަހުން އެމީހުން ވެސް ބުނީ އިއަރ ބަޑް ދިރުވައިލެވިފައިވާ ކަމަށެވެ. "ހުރިހާ ސްޓާފުންވެސް ތިބީ ވަރަށް ބޮޑަށް ހައިރާންވެފައި. އެކްސް ރޭ އިން ރީތިކޮށް އެބަ ފެނޭ އިއަރ ބަޑް ތާށިވެފައި އޮތްތަން،" ބްރެޑް ބުނެފައިވެއެވެ.\nއެ އިއަރ ބަޑް ނަގައިފައިވަނީ އޮޕަރޭޝަނެއް ކޮށްގެންނެވެ. އެ އޮޕްރޭޝަނަކީ ކާމިޔާބު އޮޕްރޭޝަނަކަށް ވާނެކަމުގެ ޔަގީންކަން ޑޮކްޓަރުންނަށް އޮތެވެ. އެހެން ނަމަވެސް އެއީ ރިސްކުން ފުރިގެންވި އޮޕްރޭޝަނެކެވެ. އެހެނީ އެ ނަގަން އުޅުމުގެ ތެރޭގައި އެ ބަނޑަށް ދިއުމަކީ ވެސް އެކަށީގެންވާ ކަމަކަށްވާތީއެވެ. ބްރެޑް ގެ ނަސީބު ގަދަ ކަމުން އެ އޮޕަރޭޝަން ކާމިޔާބުވެ މީހާރު އެއާރ ޕޮޑް ވަނީ ނަގައިފައިއެވެ. އެ ނައިގެން އަލުން ބޭނުން ކުރަން ފެށިއިރު އޭގައި ކޮންމެވެސް ވަރަކަށް މައްސަލަ ހުއްޓެވެ. އެންމެ ފުރިހަމަ ގޮތުގައި މިހާރު އޭތީ މަސައްކަތެއް ނުކުރެއެވެ.\nއެންމެފަހުން ބްރެޑަށް ގަބޫލު ކުރަން ޖެހުނީ ނީދީގައި އިއަރ ބަޑް ދިރުވައިލެވުނީ ކަމަށެވެ. އޭނާ ނިދަން އޮށޯތީ އެއަރ ޕޮޑްސް ޖަހައިގެންނެވެ.\nމިކަމުން މާބޮޑު ގެއްލުމެއް ނުވެ ސަލާމަތްވެވުނީތީ ބްރެޑް ހުރީ އިންތިހާއަށް އުފާވެފައެވެ.


ކޮވިޑް19ގެ ދެވަނަ ރާޅެއް އަރާނެ ކަމުގެ އިންޒާރު ޑަބްލިޔުއެޗްއޯ އިން ދީފި – Dhen.mv\nކޮވިޑް19ގެ ދެވަނަ ރާޅެއް އަރާނެ ކަމުގެ އިންޒާރު ޑަބްލިޔުއެޗްއޯ އިން ދީފި\nJune 18, 2020 - 11:50 pm\nކުރިއަށް އޮތް ޚިޒާން މޫސުން ނުވަތަ އޯޓަމް ގައި ކޮރޯނާ ވައިރަހުގެ ދެވަނަ ރާޅެއް އަރާފާނެ ކަމުގެ އިންޒާރު ދުނިޔޭގެ ސިއްހަތާއި ބެހޭ ޖަމިއްޔާ ޑަބްލިޔުއެޗްއޯ އިން ދީފިއެވެ. އެއާއެކު އެ ޖަމިއްޔާ އިން ވަނީ ގައުމުތަކުން އެކަމަށް ދުރާލާ ތައްޔާރުވެ ތިބުމަށް ވެސް އެދިފައެވެ.\nޑަބްލިޔުއެޗްއޯ ގެ ފަރާތުން މީޑިއާ އާ މައުލޫމާތު ހިއްސާކުރަމުން އެ ޖަމިއްޔާ ގެ ޔޫރަޕުގެ ރީޖަނަލް ޑިރެކްޓާ ޑރ. ހާންސް ކްލަޖް ވަނީ ވައިރަސް ކޮންޓްރޯލް ކުރުމަށްޓަކައި ކޮންޓެކްޓް ޓްރޭސިން އާއި ކަރަންޓީނު ކުރުމުގެ މުހިންމުކަން ފާހަގަކުރައްވާފައެވެ. އަދި ގައުމުތަކުން ކޮންޓެކްޓް ޓްރޭސިން ގެ ރެކޯޑުތައް ބެލެހެއްޓުމަށް ވެސް އޭނާ ވަނީ އެދިފައެވެ.\nމީގެ އިތުރުންވެސް ޑރ. ހާންސް ވިދާޅުވީ އެހެނިހެން އާދައިގެ ރޯގާ ތަކެކޭ އެއްގޮތަށް ކޮރޯނާ ވައިރަސް ވެސް އަހަރު ނިމޭކޮޅުގައި އަލުން ގިނަ ވުމަކީ އެކަށީގެންވާ ކަމެއް ކަމަށެވެ. އަދި އެކަމަށް ދުރާލާ ތައްޔާރުވާން ޖެހޭ ކަން އޭނާ ވަނީ ފާހަގަކުރައްވާފައެވެ.\nހަމައެފަދައިން އޯޓަމް މޫސުން ފެށުމާއެކު އެހެނިހެން އިންފްލޫއެންޒާތައް އިތުރުވެދާނެ ކަން ފާހަގަކޮށް އޭނާ ވިދާޅުވީ އެހެނިހެން އިންފްލޫއެންޒާ ތަކާ ކޮރޯނާ ވައިރަހާއި ހުރި ގުޅުން ވެސް ބަލަި ދެނެގަންނަންޖެހޭ ކަމަށެވެ.\nއަދިވެސް ދުނިޔެ ނުރައްކަލުން ބޭރުނުވާކަން ފާޙަގަކޮށް ޑރ. ހާންސް އިތުރަށް ވިދާޅުވީ ލޮކްޑައުން އާއި އިޖުތިމާއީ ގައިދުރުކަމުގެ ސަބަބުން ހަމައެކަނި ލިބިގެންދިޔައީ ވައިރަހަށް ތައްޔާރުވެ ތިބުމަށް އިތުރު ވަގުތުތަކެއްކަމަށެވެ.


Dhuniyege Enme Bodu Bodhu India Gai, Rayyithun Rathah - Vaguthu\nދުނިޔޭގެ އެންމެ ބޮޑު ބުދު އިންޑިއާގައި، ރައްޔިތުން ރަތަށް\nދުނިޔޭގެ އެންމެ ބޮޑު ބުދު އަންނަ ހަފްތާގައި ދައްކާލުމަށް އިންޑިއާއިން ތައްޔާރު ވެއްޖެއެވެ.\nއިންޑިއާގެ މިނިވަން ކަމަށް ގިނަ މައްސަކަތްތަކެއް ކުރެއްވި ސަރުދާރް ވައްލަހްބާއި ޕަޓޭލް އަށް ނިސްބަތްކޮށް ހަދާފައިވާ އެ ބުދު އާންމުންނަށް ހުޅުވާލަން ހަމަޖެހިފައި ވަނީ މިމަހު 31 ގައެވެ.\n1،850 މެޓްރިކް ޓަނުގެ ބްރޮންޒް ބޭނުން ކޮށްގެން ހަދާފައިވާ މި ބުދު ގެ އުސްމިނުގައި 597 ފޫޓް ހުރެއެވެ. މިބުދު ހަދާފައިވަނީ އިންޑިއާގެ ގުޖުރާތުގެ ނަރްމަދާ ކޯރުގެ މަތީގައިއެވެ.\nމި ބުދު ހެދުމުގެ މަސްރޫއަކީ 410 މިލިއަން ޑޮލަރު ހަރަދުކޮއްގެން 2010 ވަނަ އަހަރު މޮޑީ ގުޖުރާތުގެ ޗީފް މިނިސްޓަރު ކަން ކުރި އިރު ހަވާލު ކުރެވުނު މަޝްރޫއެކެވެ. މި ބުދު އިމާރަތް ކުރަން ފަންޑު ހޯދީ ސަރުކާރުންނާއި އަމިއްލަ ފަރާތްތަކުން ދިން އެހީގައެވެ.\nއެހެން ނަމަވެސް އިންޑިއާގެ ގިނަ ރައްޔިތުން ދަނީ މިކަމަށް ދެކޮޅުހަދައި، މި މަޝްރޫއަށް ހަރަފު ކުރަން ހަމަޖައްސާފައިވާ ލާރިން އެގައުމުގައި ބޯހިޔާ ވަހިކަން ނުލިބިފައިތިބިފަރާތް ތަކަށް އެހީ ވުމަށާއި ގޮވާލާ އެޕްރޮޖެކްޓާއިމެދު ނުރުހުން ފާޅުކުރަމުންނެވެ.\nއިންޑިއާގެ ބޮޑު ވަޒީރު ނަރެންދްރާ މޮޑީ ވިދާޅުވީ ދުނިޔޭގެ އެކި ކަންކޮޅުގައި މީހުން އަބަދުވެސް ދައްކަނީ އެމެރިކާގެ ސްޓެޗޫ އޮފް ލިބާރޓީގެ މޮޅުކަމުގެ ވާހަކަ ކަމަށެވެ. މި ސްޓެޗޫ ވެގެންދާނީ މިހާރު އެމެރިކާގަވެސް އަދި ދުނިޔޭގެ އެންމެ އުސް ސްޓެޗޫ އޮފް ލިބަރޓީ އަށް ވުރެން ތިން ގުނަ އުސް އަދި ރިއޯޑިޖެނެއިރޯގެ ކްރިސްޓް ރެޑީމަރ އަށްވުރެ ފަސް ގުނަ އުސް ސްޓެޗޫ އަކަށެވެ.\nމިނިވަން ދައުލަތުގެ އިގްތިސާދުގައި ދަރަނީގެ އަޅުވެތިކަން\nއިންޑިއާގައި ބްރިޖެއް ވެއްޓި ނުވަ މީހަކު މަރުވެއްޖެ\nއޮކްޓޯބަރ 28, 2018 19:12\nމިހާރު ދުނިޔޭގެ އެންމެ ބޮޑު ބުދަކީ ޗައިނާގެ ސްޕްރިންގ ޓެމްޕަލް ބުއްދާ.\nއޮކްޓޯބަރ 28, 2018 20:13\n.އަނެއްކާ މި ރަާއްޖެ އަށް ތިގޮލާގެ ގުނަވަން ތައް ނުފޮނުވާނެބާ މިހާރު މިބައިމީހުން މިބުނަނީ އަލުން ގުޅުން ބަދަހި ކުރާ ވާހަކަ ވިއްޔަ މިކަމަކީ އާގޮތެއް ތާ.\nއޮކްޓޯބަރ 28, 2018 22:14\nގުނަވަންތަކޭ... ތިހާބޮޑު ސޮރެއްގެ އެސޮރު ހާދަބޮޑުވާނެއޭދޯ..\nއޮކްޓޯބަރ 28, 2018 20:17\nހެހެހެ1 ބަނޑައް ޖެހިފަ ތިބި ރައްޔިތުންނަށް ބަނޑުފުރާނަމުއްތި ކޮއްދިނިޔާ މާރަގަޅެއްނު؟\nދެން އެއްމެ އަވަހަށް ފެންނާނީ ދިވެހިރާއްޖޭގައި ތިފަދަ ބުދެއް ހުޓާ. މޮނިޔުމަންޓެއްގެ ނަމުގައި. އެއީ އިލްޔާސާ އިއާޒްގެ އަޤީދާ ވަރުގަދަ ކުރުމަށްޓަކައި ކުރާ ކަމެއް\nއޮކްޓޯބަރ 28, 2018 20:49\nދެން ތިޔަށް އަޅުކަން ކުރަން ދިވެހިންނަށް މަޖުބޫރުކުރުވާ!\nތި އަވަހަށް މުގުުރާލާ\nއޮކްޓޯބަރ 28, 2018 22:32\nމޯދީ ބޭނުންވަނީ މަހާތުމާ ގާނދީގެ މަތިން މީހުން ހަނދާން ނައްތާލާ މި ސަރުދާރު ޕަޓޭލަކީ ގާނދީ އަށްވުރެ މުހިއްމު މީހެއް ކަމަށް ދައްކަން އެގައުމުގެ ގިނަ މީހުން ގަބޫލުކުރާގޮތް ބަދަލު ކުރުވުން ބޭނުމަކީ އެހެން ނޫންނަމަ ގާނދީގެ ބުދެއް ހަދާފަ ބަހައްޓަންވީނު\nއޮކްޓޯބަރ 28, 2018 23:29\nގައުމުގެ 60 ޕަސެންޓަކީ ފަގީރުންނޭ ލަދެއްނުގަނޭތަ ގެރިމޯދީ މާމޮޅު ކަމެއް ކަމައް ދައްކަން\nނޮވެމްބަރު 2, 2018 14:26\nބަލާތި ތިބުދު އާމުކުރާތާ5ގަޑިއިރު ތެރޭ ބިމާހަމަ ކޮށްލާނަން ވ ވާހަކަ މީ


Covidah Fassivaa Meehun Ge Adhadhu Ithuruvaathee Clinic Thakuge Ehee Ah Edhijje - Vaguthu\nކޮވިޑަށް ފައްސިވާ މީހުންގެ އަދަދު އިތުރުވާތީ ކްލިނިކްތަކުގެ އެހީއަށް އެދިއްޖެ\nކޮވިޑް-19 އަށްް ފައްސިވާ މީހުންގެ އަދަދު އިތުރުވެ ސަރުުކާރުން ކްލިނިކްތަކުގެ އެހީއަށް އެދިއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ ސިއްހީ ހިދުމަތް ދެމުން އަންނަ ތަންތަނާ ބައްދަލުކޮށް އެފަދަ ތަންތަނުގައި މަސައްކަތް ކުރަމުން އަންނަ ޑޮކްޓަރުންނާ ނަރުހުން ދޫކޮށްދިނުމަށް އެދިފައެވެ. އެޗްޕީއޭ އިން ހާމަކޮށްފައިވާ ގޮތުގައި މި ބައްޔަށް ފައްސިވަމުން އަންނަ މިންވަރު އިތުރުވަމުން އަންނަ ވަރަކަށް ސިއްހީ ހިދުމަތްތެރިންނަށް ދަނީ ބާރު ބޮޑުވަމުންނެވެ.\nމާލޭގައި ކޮވިޑް-19 އަށް ފައްސިވާ މީހުންނަށް ހިދުމަތް ދެމުން އަންނަ ފެސިލިޓީތަކާއި ބައެއް އަތޮޅުތެރޭގެ ފެސިލިޓީތަކަށްވެސް މިހާރު އަންނަނީ ފައްސިވާ ރޭޓު މައްޗަށް ދިއުމާ ގުޅިގެެން ވަރަށް ބޮޑަށް ބާރު ބޮޑުވަމުންނެވެ. އެޗްޕީއޭ އިން ހާމަކޮށްފައިވާ ގޮތުގައި މިހާރު އެނދާ އެހެން ވަސީލަތްތައް ހުރި ނަމަވެސް ސިއްހީ ހިދުމަތްތެރިން މަދުވާ ނަމަ ކަންކަން މެނޭޖްކުރުމަަށް ވަރަށް ބޮޑަށް ދަތިވާނެއެވެ.\nރާއްޖެއިން މިހާރު ކޮންމެ ދުވަހަކު ފައްސިވާ މީހުންގެ އަދަދު އަންނަނީ 1000 އާ ގާތް ކުރަމުންނެވެ. ބައެއް ދުވަސް ދުވަހު 1500 އަށްވުރެެ ވެސް ފައްސިވާ މީހުންގެ އަދަދު އިތުރުވެއެވެ.\nރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު އިތުރުވަމުން އަންނާތީ މިހާރު ވަނީ ގިނަ ފިޔަވަޅުތަކެއް އަޅާފައެވެ. ހަވީރު 16:00 އިން ފެށިގެން ފަތިހު 04:00 އާއި ހަމައަށް މިހާރު މާލޭގައި އަންނަނީ ކާފިއު ވެސް ހިންގަމުންނެވެ. އަދި ކެފޭތަކާއި ރެސްޓޯރެންޓްތައް ވެސް ބަންދުކޮށް ޖަމާއަތުގައި ނަމާދު ކުރުން ވެސް ވަނީ މެދުކަނޑާލާފައެވެ. ނަމަވެސް މި ފިޔަވަޅުތަކުގެ ސަބަބުން އަދި ކޮވިޑަށް ފައްސިވާ މީހުންގެ އަދަދު މަދުވަމުން އަންނަކަމަކަށް ފާހަގައެއް ނުވެއެވެ.\nމެއި 17, 2021 19:20\nތިޔަ ހުރިހާ ސަކަރާތެއް ނުޖަހާ ދެންވެސް ލޮކުޑައުން ކޮއްބަލަ ފައްސިވާވަރު ހިފެހެއްޓޭތަން ފެންނާނެ.


Nas Raajjeyga negi video ah faadu kiyun | Mihaaru\nނަސްގެ ވީޑިއޯ އަށް އިންޓަވިއު ދިން ޒުވާނާ. އޭނާ ބުނި ގޮތުގައި ބުރުގާ އެޅީ އޭނާ ބޭނުންވެގެނެއް ނޫން.\n20 މެއި 2018 - 12:52 89 comments\nދުނިޔޭގެ އެކި ގައުމުތަކަށް ދަތުރުކޮށް، ސޯޝަލް މިޑިއާގައި އެއް މިނެޓްގެ ވީޑިއޯތަކެއް އާންމުކޮށްގެން މަޝްހޫރުކަން ހޯދާފައިވާ ނުސައިރު ޔާސީން (ނަސް) ރާއްޖެ އަށް އައިސް ހެދި ވީޑިއޯ އަށް ބޮޑެތި ފާޑުކިޔުންތަކެއް އަމާޒުވެއްޖެ އެވެ. ރާއްޖޭގައި އޭނާ ހެދި ވީޑިއޯގައި ދައްކަނީ ބުރުގާ އެޅި ޒުވާން އަންހެނަކު، ބުރުގާ ނަގަން ބޭނުންވެ އެކަމަކު އެކަން ނުކުރެވިގެން އުޅޭ ވާހަކަ އެވެ.\n"ނަސް ޑެއިލީ"ގެ ނަމުގައި ފޭސްބުކްގައި ކޮންމެ ދުވަހަކު ވެސް އެއް މިނިޓްގެ ވީޑިއޯއެއް އާންމުކުރާ ނަސް މިއަދު އާންމުކުރި ވީޑިއޯގައި ދައްކަނީ 24 އަހަރުގެ ދިވެހި އަންހެނެއް ކަމަށް ބުނާ މީހެކެވެ. ނަމަވެސް އެ ޒުވާނާގެ ނަން ވަނީ ސިއްރުކޮށްފަ އެވެ. މުހާތަބު ކުރަނީ "އެކްސް" ގެ ގޮތުގަ އެވެ. ބުރުގާ އަޅައި މޫނު ނިވައިކޮށްގެން ހުރެ އޭނާ ބުނަނީ އެހެން މީހުންގެ ޕްރެޝަރާ ހެދި ބުރުގާ ނަގަން ނުކެރިފައި ހުރި ވާހަކަ އާއި އޭނާގެ ބޮޑު އިސްތަށިގަނޑު އެންމެންނަށް ދައްކާލަން ބޭނުންވާ ވާހަކަ އެވެ.\nނަސްގެ ވީޑިއޯ އަށް އިންޓަވިއު ދިން ދިވެހި ޒުވާނާ ރާއްޖޭގެ ގޮނޑުދޮށެއްގައި ހިނގާލާފައި ދަނީ.\nވީޑިއޯގައި ނަސް ބުނި ގޮތުގައި އެކްސްގެ އުމުރުން 13 އަހަރުގައި އޭނާގެ ކްލާހުގެ ހުރިހާ ކުދިން ވަނީ ބުރުގާ އަޅައި އިސްތަށިގަނޑު ފޮރުވައިފަ އެވެ. އެހާ ހިސާބުން އެކްސްގެ އިސްތަށިގަނޑު ފޮރުވަން މަޖުބޫރު ކުރުވީ މުޖުތަމައުގެ ތެރޭގައި އުޅުނު މީހުން ކަމަށް ވެސް އޭނާ ބުންޏެވެ.\nއެކްސްގެ ނަމުގައި ނަސްގެ ވީޑިއޯގައި ބައިވެރިވި ޒުވާނާ.\n"އަހަރެންގެ މައިންބަފައިން ވެސް މަޖުބޫރެއް ނުކުރޭ ބުރުގާ އަޅާކަށް،" ޒުވާނާ ކިޔައިދިނެވެ.\nއޭނާ ބުނީ ބުރުގާ އެޅުމަށް ފަހު، އެ ބުރުގާ ނަގައިފި ނަމަ، އެކަމުގެ ނުރައްކަލާ ކުރިމަތިލާން ޖެހޭނެ ކަމަށެވެ. އަދި އެ ޒުވާނާ ބޭނުން ވަނީ ބޮލުގެ އިސްތަށިގަނޑު ދައްކާލަން ކަމަށް ވީޑިއޯގައި ނަސް ބުންޏެވެ. އެއާއެކު، އަނެއްކާ ވެސް އެ ޒުވާނާ އިސްތަށިގަނޑު ނިއުޅުވާލަ އެވެ.\nރީމް ނަމުގައި މި ވީޑިއޯ އަށް ފާޑު ކީ އަންހެނަކު ވަނީ ބުރުގާ އެޅުމަށް ލޯބިކޮށް، އެ އަޅާ ހިތްވާ މީހުންނާ އިންޓަވިއުކޮށް ވީޑިއޯ ނުކުރަނީ ކީއްވެތޯ ސުވާލުކޮށްފަ އެވެ. އަދި ނަސް ކުރަން އުޅެނީ ކޮން ކަމެއްތޯ އާއި "އެއްފަޅި" ދައްކަން އުޅެނީ ކީއްވެތޯ ވެސް ރީމް ސުވާލު ކުރި އެވެ.\nނުސައިބާ ބިންތު އަބްދުﷲ ނަމުގައި ފޭސްބުކްގައި ކޮމެންޓު ކުރި މީހަކު ބުނީ ނަސްގެ ވީޑިއޯ އަށް އަރާ ހިތުން ދީނަށް ވެސް ފުރައްސާރަކޮށްފައިވާ ކަމަށެވެ. އަދި ބުރުގާ ބާލަންވީމާ ބޭލީމާ ނިމުނީ ކަމަށާއި އެކަމާ ސުވާލު ކުރެވޭނެ ދުވަހެއް ބުރުގާ ބޭލި މީހާ އަށް އަންނާނެ ކަމަށް އޭނާ ބުނެފައިވެ އެވެ.\n"ދީފައި ތިއޮތީ ވަރަށް ގޯސް މެސެޖެއް. މިތަނަކީ ތި ބުނާހާ ހަރުކަށި ތަނެއް ނޫން. ކީއްވެތަ ނުބުނީ ރޯދަ ވެސް ހިފަނީ އެންމެން ރޯދަ ހިފާތީ މަޖުބޫރުވެގެންނޭ؟. އެހެން މީހުންނަށް އައިޑެންޓިޓީ ފޮރުވިޔަސް އެނގެންވާ ފަރާތަށް ސިއްރެއް ނުވާނެ. ކޮން 1 މިނިޓެއްތަ؟" ނުސައިބާ ބުންޏެވެ.\nނަސް: އޭނާ އަކީ އެއް މިނިޓްގެ ވީޑިއޯ ހެދުމުގައި މަޝްހޫރު ޒުވާނެއް.\nއަޖްމަލް ނަމުގައި ފޭސްބުކްގައި ކޮމެންޓު ކުރި މީހަކު ބުނީ އިސްލާމް ދީނުގައި މުސްލިމުންނަށް އެއްވެސް ކަމެއް މަޖުބޫރު ނުކުރާ ކަމަށެވެ. އަދި ވީޑިއޯގެ ބޭނުމަކީ ގިނަ ބައެއްގެ ސަމާލުކަން ހޯދުން ކަމަށް ބުނެ، އަޖްމަލް ވަނީ ވީޑިއޯ އަށް ވަރަށް ބޮޑަށް ފާޑުކިޔައިފަ އެވެ.


Vaccine Jahan Dhaairu Samaalukan Dheynvee Kanthah! - Vaguthu\nވެކްސިން ޖަހަން ދާއިރު ސަމާލުކަން ދޭން ވީ ކަންތައް!\nކޮވިޑް-19 އިން ރައްކާތެރިވުމަށް ޖަހާ ވެކްސިން ޖަހަން އަންނައިރު، ސަމާލުކަން ދޭންވީ މުހިންމު ކަންކަން ހެލްތް އިމަޖެންސީ އޮޕަރޭޝަން ސެންޓަރ (އެޗްއީއޯސީ) އިން ހިއްސާކޮށްފިއެވެ.\nއެޗްއީއޯސީން މިރޭ ކުރިއަށް ގެންދިޔަ ނޫސްވެރިންގެ ބައްދަލުވުމުގައި ވާހަކަ ދައްކަންވަމުން އެޗްއީއޯސީގެ ތަރުޖަމާނު ޑޮކްޓަރ ނަޒްލާ ވިދާޅުވީ، ވެކްސިން ޖަހާނީ ކޮނޑު މަސްގަނޑަށް ކަމުން ފަސޭހައިން ވެކްސިން ޖެހޭނެ ގޮތަށް ދޫ އެއްޗެއް ލައިގެން އައުން މުހިންމު ކަމެއް ކަމަށެވެ.\n"ވެކްސިން ޖަހަން ވަޑައިގަންނަވާ ހުރިހާ ބޭފުޅުން ފަސޭހައިން ވެކްސިން ޖެހޭނެ ގޮތަށް، ދޫ ހެދުމެއް ލައްވައިގެން ވަޑައިގަތުން ވަރަށް މުހިންމު" ނަޒްލާ ވިދާޅުވިއެވެ.\nމީގެ އިތުރުން ވެކްސިން ޖަހަން އަންނައިރު، ރަނގަޅަށް ކައިގެން އައުން، އަމިއްލަ ފެންފުޅިއެއް ގެނައުން، އައީޑީ ކާޑު ނުވަތަ ޕާސްޕޯޓު ހިފައިގެން އައުން އެއީ މުހިންމު ކަމެއްކަން ނަޒްލާ ފާހަގަ ކުރެއްވިއެވެ.\nމާދާމާ ރާއްޖޭގެ އެކި ހިސާބުތަކުގައި ވެކްސިން ދޭން ފެށުމަށް ހަމަޖެހިފައިވާއިރު، އެންމެ ފުރަތަމަ ވެކްސިން ދޭން ނިންމާފައިވަނީ ފްރޮންޓްލައިންގައި މަސައްކަތް ކުރައްވާ ބޭފުޅުންނަށާއި އުމުރުން ދުވަސްވީ މީހުންނާއި ހައި ރިސްކް ކެޓަގަރީގައި ހިމެނޭ މީހުންނަށެވެ. އުމުރުން 18 އަހަރުން ދަށުގެ ކުދިންނާއި މާބަނޑުމީހުންނަށް ކޮވިޑް ވެކްސިން ނުޖަހާނެއެވެ.\nމާލެ ސަރަހައްދުގައި ވެކްސިން ދިނުމަށް ހަމަޖެހިފައި ވަނީ އައިޖީއެމްއެޗް، ހުޅުމާލެ ހޮސްޕިޓަލް، ވިލިމާލެ ހޮސްޕިޓަލް، އޭޑީކޭ ހޮސްޕިޓަލް، އަދި ޓްރީ ޓޮޕް ހޮސްޕިޓަލްގައެވެ. އަދި އައްޑޫ އިކުއަޓޯރިއަލް ހޮސްޕިޓަލް، ހދ. ކުޅުދުއްފުށި ރީޖަނަލް ހޮސްޕިޓަލްގައި ވެސް ވެކްސިން ދިނުމަށް ހަމަޖެހިފައިވާ ކަމަށް އެޗްޕީއޭގެ އިއުލާންގައިވެއެވެ.\nޖެނުއަރީ 31, 2021 23:28\nވެކްސިންގެ 100،000 ޑޯޒް ހުސްވަންދެން ކޮވިޑް ވެސް ގިނަޥާނެ ދޯ؟؟؟\nޖެނުއަރީ 31, 2021 23:58\nމަމެން ތިޔާ ރައްކާތެރި ކަމަށް ގަބޫލުކުރާނީ ތިޔާ ވެކްސިން އިނގިރޭސި ވިލާތުގައި އުފައްދާ އަދި ތިޔާ ވެކްސިން ޑަބްލިޔު އެޗްއޯ އިން ޤަބޫލުކުރުމުންނޭ އެނޫން ނަމަ މަމެން ތިޔާ ވެކްސިނެއް ގަބޫލެއް ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ ނުކުރާނަމޭ\nފެބުރުއަރީ 1, 2021 00:00\nފެބުރުއަރީ 1, 2021 00:38\nނޫޅޭ ތިޔަ އެއްޗެއް ޖަހާކައް، ޖަހާމަތިން ފައިސާ ދިނަސް ނުޖަހާނަން.. މޮޔަގެރި ވެކްސިން ޖަހަންވީ ކިނބުލައް\nފެބުރުއަރީ 1, 2021 01:54\nފެބުރުއަރީ 1, 2021 08:34\nއަދިކިރިޔާ ވެކްސިންގެ ނަން ރަނގަޅަށް މި ގެނެސްދެނީ. އިންޑިއާ ވެކްސިނޭ ކިޔައިގެން އިޝްތިހާރު ކުރި ކުރީނުން ބަޔަކުމީހުން އޭގެމަތިން ފޫހިވިފަހުން ހެދުނު ގޯސް އިޙްސާސްވީތޯއްޗެއް. ވެކްސިނަށް އިތުބާރު ހޯދުމަށްވުރެ ބޮޑަށް އިންޑިއާއަށް ސަނާކިއުމުން ވީގޮތެއް.\nފެބުރުއަރީ 1, 2021 13:43\nމަށެއް ނުޖަހާނަން ތިވެކްސިނެއް! މަނޫން އެންމެން ޖެހީމަ ވައިރަހެއް ނުފެތުރޭނެ، މަހުންނާނީ ރަށުގައި، ބޭރަކަށްވެސް ނުދާނަން.\nތިޔަ އެއްޗެއް މުޅިދުނިޔޭގަ ލަޑަންފެށިފަހުން ހީވޭ ވަ ކިންގިނަހެން ޕޮޒިޓިވްވެފަ މީހުން މަރުވާލެއް ގިނަހެން ކިހިނެއްތަ ތިޔަ ހަދަނީ މިގައުމަ ކީ ހުރިހާ ކަމެއްވެސް ހައްދުން ނައްޓާފަ އޮތް ތަނެއް


Ibu aa eku Hulhumale ge gina bayaku BBQ akah | Mihaaru\nޒުވާނުންތަކެއް އިސް ނަގައިގެން ހުޅުމާލޭގައި މިރޭ ބޭއްވި ބާބެކިއުގައި އިބޫ އާއި އިދިކޮޅު ކޯލިޝަންގެ ބައެއް އިސްބޭފުޅުން ބައިވެރިވެވަޑައިގަންނަވަނީ.---ފޮޓޯ: ނިޝާން އަލީ/މިހާރު\n17 އޯގަސްޓް 2018 - 23:45 43 comments\nހުޅުމާލެ ބާބަކިއު ސަރަހައްދުގައި ބޭއްވި މި ހަރަކާތުގައި އިބޫގެ އިތުރުން، ޖުމްހޫރީ ޕާޓި ހިންގުމާ ހަވާލުވެ ހުންނެވި އެ ޕާޓިގެ ޑެޕިއުޓީ ލީޑަރު ޑރ. ހުސެއިން ރަޝީދާއި އަދާލަތު ޕާޓީގެ ނައިބު ރައީސް އަލީ ޒާހިރާއި ރައްޔިތުންގެ މަޖިލީހުގެ އިދިކޮޅު ބައެއް މެމްބަރުން ބައިވެރިވެވަޑައިގެންނެވި އެވެ.\nއިބޫ، ހުޅުމާލެ އަށް ވަޑައިގަތުމާ އެކު، އިދިކޮޅު ކޯލިޝަންގެ ސަޕޯޓަރުން އެންމެ ފުރަތަމަ މަރުހަބާ ކީ ހުޅުމާލެ ފެރީ ޓާމިނަލް ކައިރިންނެވެ. އެ ތަނުގައި ތިބި ސަޕޯޓަރުންނާ ސަލާމް ކުރެއްވުމަށް ފަހު، އިބޫ ވަނީ ބާބެކިއު ސަރަހައްދަށް ވަޑައިގެން އެ ތަނުގައި ތިބި ގިނަ ބަޔަކާ ސަލާމް ކުރައްވައި، ފޮޓޯ ނަންގަވައިފަ އެވެ.\nމިއީ ހުޅުމާލޭގައި ދިރިއުޅޭ ޒުވާނުން އިސް ނަގައިގެން ބޭއްވި ބާބެކިއު އެކެވެ. މާލޭގައި ދިރިއުޅޭ، އިދިކޮޅު ބައެއް ސަޕޯޓަރުން ވެސް މި ހަރަކާތަށް ހުޅުމާލެ އަށް ގޮސްފައިވެ އެވެ.\nޒުވާނުންތަކެއް އިސް ނަގައިގެން ހުޅުމާލޭގައި މިރޭ ބޭއްވި ބާބެކިއުގެ ތެރެއިން، އިބޫއާ އެކު ދެ ޒުވާނަކު ސެލްފީއެއް ނަގަނީ.---ފޮޓޯ: ނިޝާން އަލީ/މިހާރު\nމިރޭ ވަނީ އިދިކޮޅު އެންމެ ބޮޑު ޕާޓީ އެމްޑީޕީއާ އަލަށް ގުޅުނު ބައެއް ޒުވާނުންގެ ފޯމްތައް އިބޫއާ ހަވާލު ކުރައްވައިފަ އެވެ.\nބާބެކިއުގައި ބައިވެރިވެވަޑައިގަތުމަށް ފަހު، ނޫސްވެރިންނާ ވާހަކަ ދައްކަވަމުން އިބޫ ވިދާޅުވީ، ބާބެކިއު ރޭވުމުގެ ފަހަތުގައި ޒުވާނުންތަކެއް ތިބި ކަމަށާއި އެމީހުން ކުރީ ސަފަށް ނުނިކުމެ، ތިބީ ވަޒީފާ ގެއްލިދާނެ ކަމުގެ ބިރާ ހެދި ކަމަށެވެ. އެކަމަކު، ޒުވާނުން ފަސް ނުޖެހި ނުކުތުމަށް އޭނާ އެދިވަޑައިގަތެވެ.\n"މިއީ ޒުވާނުންގެ އުންމީދާ ގުޅިފައި އޮތް ކަމެއް. ކުރިއަށް އޮތް ތަނުގައި އާ ޒުވާނުން އަޅުގަނޑުމެންގެ ކެމްޕެއިނާ ގުޅޭނެ ކަމުގެ ޔަގީންކަން ލިބިގެން ދިޔައީ. ވަރަށް އުފާވެރި ރެއެއް މިރެ އަކީ،" އިބޫ ވިދާޅުވި އެވެ.\nމި ރިޔާސީ އިންތިޚާބުގައި އެންމެ ފޯރި ނަގާ އެއް އަވަށަށް އިބޫ މިރޭ ވަޑައިގަތުމާ އެކު އިދިކޮޅު ކޯލިޝަންގެ ސަޕޯޓަރުން އެކަމާ އުފާކޮށް އޭނާ އަށް ހޫނު މަރުހަބާއެއް ކިޔާފައިވެ އެވެ. އިދިކޮޅު ސިޔާސީ ޕާޓީތަކުގެ ކުލައިގެ ޓީޝާޓާއި ދިދަ ހިފައިގެން ގިނަ ބަޔަކު ތިއްބެވެ. އިބޫއެކޭ އެއްގޮތަށް، އެމީހުން ވެސް ބާބަކިއުގައި ވަނީ ބައިވެރިވެފަ އެވެ.\nޒުވާނުންތަކެއް އިސް ނަގައިގެން ހުޅުމާލޭގައި މިރޭ ބޭއްވި ބާބެކިއު އަށް އިބޫ ވަޑައިގެން ބައެއް މީހުންނާ ސަލާމް ކުރައްވަނީ.---ފޮޓޯ: ނިޝާން އަލީ/މިހާރު\nބާބެކިއުގައި ބައިވެރިވި ބައެއް މީހުން ބުނި ގޮތުގައި އިބޫ އަކީ އެހެން ލީޑަރުންނާ ތަފާތު ހިތް ހެޔޮ ބޭފުޅެކެވެ. އެއީ ރައްޔިތުންގެ އިހްސާސްތައް ވަރަށް ގާތުން ދަންނަ ބޭފުޅެއް ކަމަށް އެމީހުން ބުންޏެވެ. އަދި ގައުމަށް ބޭނުންވަނީ އެފަދަ ވެރިއެއް ކަން އެމީހުންގެ ވާހަކައިގައި ފާހަގަ ކުރި އެވެ.\n"ރައްޔިތުންނާ ގާތުން މަސައްކަތް ކުރާ ލީޑަރެއް މިއީ. އަނެއްކާ ދައްކާ ވާހަކައެއް ކަނުލައި އަޑު އަހާނެ. އެހާ ވެސް ކެތްތެރި، ހިކުމަތްތެރި ލީޑަރެއްގެ ގޮތުގައި ސިފަ ކުރަނީ. އަޅުގަނޑުމެން ބޭނުންވަނީ މަޑުމައިތިރި، އޯގާތެރި، އެންމެންނާ ގުޅޭ ލީޑަރެއް،" ހުޅުމާލޭގައި ދިރިއުޅޭ އައިޝަތު އަލީ 48، ބުންޏެވެ.\nއިތުރު ލިޔުންތައް އެމްޑީޕީ ހުޅުމާލެ އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް


Gadi Ah Meeting Ah Dhaan Dhiyaee Paddle Board Ehgai - Vaguthu\nގަޑިއަށް މީޓިން އަށް ދާން ދިޔައީ ޕެޑަލް ބޯޑެއްގައި\nކޮންމެ ތަނަކަށް ދިޔަކަމުގައިވިޔަސް ގަޑިއަށް ފަރުވާތެރިވާން ޖެހޭނެއެވެ. އެއީ، ކާމިޔާބާވެސް ގުޅިފައިވާ މުޙިއްމު ކަމެއްވެސްމެއެވެ. ވިޔަފާރީގެ ދާއިރާގައި ނުވަތަ، އެފަދަ އެހެން ކަމެއްގައި މަސްއޫލުވެ އުޅޭކަމުގައިވާނަމަވެސް، ގަޑިއަކީ މުޙިއްމު ކަމެކެވެ، ވަކީން ޚާއްޞަކޮށް، ބައްދަލުވުންތަކަށް ދިއުމަށެވެ.\nއެގޮތުން، މިއީ އެކަމުގެ މިސާލެކެވެ. ޓްރެފިކް ބާރުބޮޑުވެގެން، ބްރިޖު ހުރަސްކޮށްފައި ދެވެން ނެތުމުން، ބައްދަލުވުމަށް ދާން ނިންމީ ޕެޑަލް ބޯޑެއްގައެވެ. ކޯޓު ފަޓުލޫނު ލައިގެން، ބްރީފް ކޭސް ހިފައިގެން، ކޯރު ހުރަސްކުރީ ޕެޑަލް ބޯޑުގައެވެ.\nއުމުރުން 32 އަހަރުގެ ކޮމީޑިއަން އެއް ކަމުގައިވާ ސްކޮޓް ހޮލްޓް މިގޮތަށް ކަންތައް ކޮށްފައިވާއިރު، އޭނާވަނީ އެކަން ކާމިޔާބުވެސް ކޮށްފައެވެ. މޫސުން ގޯސްކޮށް އޮއްވާ، ކޯރު ހުރަސްކޮށް، އޭނާވަނީ މެންހެޓަން އަށް ގޮސްފައެވެ. އެކަމަށް، ހީކުރި ވަރަށް ވަގުތު ނުނަގާކަމަށްވެސް، އޭނާ ބުނެފައިވެއެވެ.\nސްކޮޓް ބުނެފައިވާ ގޮތުގައި، ކޯޓު ފަޓުލޫނު ލައިގެން، ބޯޑު ހިފައިގެން ކޯރާ ދިމާއަށް ދާތީ އެތައް ބަޔަކު އޭނާއާ ދިމާއަށް ބަލައިގެން ތިއްބެވެ. އަދި، ބައެއް ފަރާތްތަކުން، އޭނާ އުޅެނީ މޮޔަވެގެންތޯވެސް ސުވާލުކުރިކަމަށް ބުނެފައިވެއެވެ.\nމިކަން ހިނގާފައިވަނީ މިދިޔަ ބުރާސްފަތި ދުވަހުއެވެ.


Video Report: Hiyaa Flat thah kairee gai qavaaidhaai khilaafah hingaa viyafaarithah HDC akah nuhuttuvunu Video Report: Hiyaa Flat thah kairee gai qavaaidhaai khilaafah hingaa viyafaarithah HDC akah nuhuttuvunu\nހިޔާފްލެތްތައް ކައިރީގައި ޤަވާއިދާއި ޚިލާފަށް ހިންގާ ވިޔަފާރިތައް ---\nވީޑިއޯ ރިޕޯޓް: ހިޔާ ފްލެޓްތައް ކައިރީގައި ޤަވާއިދާއި ޚިލާފަށް ހިންގާ ވިޔަފާރިތައް އެޗްޑީސީއަކަށް ނުހުއްޓުވުނު\nބުދަ 27 އޭޕްރީލް 2022 | އަލީ ސުލައިމާން\nހުޅުމާލޭގެ ފޭސް 2ގެ ހިޔާ ފުލެޓްތައް ސަރަހައްދަށް ދާ މީހުންގެ ލޮލުގައި އެންމެ ފަސޭހައިން އަޅައި ގަންނާނީ، ހިޔާގެ ޓަވަރުތައް ކައިރީގައި ޖިފުޓިތަކެއްހެން ލަކުޑިއާއި އެނޫންވެސް އުކާލާފައިވާ އެކި ތަކެތިން ހަދާފައިވާ ހަޓްތަކެވެ. މީގެ ބައެއް ތަންތަން ހިންގަނީ ލޯކަލް މާރުކޭޓުގެ ގޮޅިތަކެއްހެންނެވެ. އަނެއްބައިތަންތަން ހިންގަނީ ކެފޭ އުސޫލުން ކާބޯތަކެތީގެ ޚިދުމަތްދޭ ގޮތަށެވެ.\nމި ވިޔަފާރިތައް ހިންގުމުގައި އުޅެނީ ދިވެހިންނާއި ބިދޭސީންނެވެ. ރޯދައިގެ ކުރިން ހިޔާގެ ޓަވަރުތަކުގެ ކައިރީގައި ހިންގީ ހެދިކާ ވިއްކާ މޭޒުތަކެއް ނަމަވެސް، ރޯދަމަސް ފެށުމާއި އެކު އެމޭޒުތަކުގައި މޭވާ އާއި ތަރުކާރީ އާއި ލުއިކާނާ ވަނީ ވިއްކަން ފަށާފައެވެ. އަދި ބައެއް މީހުން އެސަރަހައްދުގައި ކެފޭ ގޮތަށް ތަންތަން ހަދައި ޚިދުމަތްދޭން ފަށާފައިވެއެވެ. ފުރަތަމަ މިފަދަ ތަންތަން ހެދީ ހިޔާގެ ޓަވަރުތައް ކައިރީގައި ނަމަވެސް މިހާރު ފޭސް2ގެ އެހެން ހުސްބިންތަކަށްވެސް މީހުން ވަނީ ވިޔަފާރި ފުޅާކޮށްފައެވެ.\nގަވާއިދާއި ޚިލާފަށް އަދި ކާބޯތަކެތި ވިއްކުމުގެ އާއްމު ސާފުތާހިރުކަމުގެ މިންގަނޑާއި ޚިލާފަށް ހިންގާ މި ވިޔަފާރިތައް ހުއްޓާލުމަށް7ދުވަހުގެ މުހުލަތެއްދީ އެޗްޑީސީން އެންގި އެންގުމުގެ މުއްދަތު ހަމަވީ އޭޕްރީލް މަހުގެ 10 ވަނަ ދުވަހަށެވެ. އެދުވަހާއި ހަމައަށް މޭޒުތައް ނަގައި ތަން ސާފުކުރާނެ ކަމަށް އެންގި ނަމަވެސް އެޗްޑީސީން އެގޮތަށް އަމަލުކޮށްފައެއް ނުވެއެވެ.\nދައުލަތުގެ މީޑިއާގައި ވާހަކަ ދައްކަވަމުން އެޗްޑީސީގެ މެނޭޖިންގ ޑައިރެކްޓަރ ސުހައިލް އަހުމަދު ވިދާޅުވީ، ހިޔާގެ ސަރަހައްދުގައި ހެދި ލޯކަލް މާރުކޭޓާއި އެކު، ހިޔާ ޓަވަރުތައް ކައިރީގައި ހިންގާ ވިޔަފާރިތައް ހުއްޓޭނެ ކަމަށް ހީފުޅުކުރެއްވި ނަމަވެސް އެކަން އެގޮތަށް ނުވި ކަމަށެވެ.\nހހިޔާ ލޯކަލް މާރުކޭޓގައި އެންމެ ފުރަތަމަ ހިންގަންފެށި ގޮޅި ---\n"ދެން ރޯދަމަހާއި ކައިރިވަމުން އައިރުގައި ހަމަ ކުދިކުދި މޭޒުތަކެއް ބެހެއްޓި އެޚިދުމަތްތައް ދޭންފެށީމަ ދެން އަޅުގަނޑުމެން ބެލީ އެ ރެގިއުލޭޓް ކުރަން ކިހިނެއްތޯ ހެދޭނީ. ދެން ބަލާލާފައި އަޅުގަނޑުމެން ރޯދަ މަހާއި ދިމާކޮށްފައި ލޯކަލް މާރުކޭޓް ގޮޅިތަކެއް އެސައިންކޮށްލީ. ދެން އަޅުގަނޑުމެން ބެލީ އެއާއި އެއްކޮށް ވަރަށް ބޮޑަށް އެ މޭޒު ޖަހައިގެން އެ ވިޔަފާރި ކުރަމުންދާ ފަރާތްތަކަށް ލުޔެއް ލިބިގެންދާނެޔޭ އެބޭފުޅުންނަށް އެތަން ނެގުމުގެ ފުރުޞަތެއް ލިބިގެންދާނެޔޭ. ލޯކަލް މާރުކޭޓް އޮޕަރޭޓްވާން ފެށީމަ. އެހެން ނަމަވެސް އެހެނެއް ނުވި." ސުހައިލް ވިދާޅުވިއެވެ.\nހިޔާގައި ދިރިއުޅޭ ފަރާތްތަކަށް އަމާޒުކޮށް ހެދި ލޯކަލްމާރުކޭޓުގައި ރަމަޟާން މަސް ނިމުމާއި ހަމައަށް އައިރުވެސް ރަނގަޅަށް ވިޔަފާރި ހިނގައެއް ނުގަތެވެ. 19 ގޮޅި ހުރި އެމާރުކޭޓުގައި ހިންގަމުން ދަނީ ދެތިންގޮޅިއވެ. މީހުން އެމާރުކޭޓަށް ނާންނާތީ އާއި ވިޔަފާރިކުރުމަށް ގެނައި ތަކެތި ހަލާކުވެ އެތަނުން ގޮޅި ހޯދި މީހުންނަށްވެސް ވަނީ ގެއްލުމާއި ކުރިމަތިވެފައެވެ. ހިޔާ ލޯކަލްމާރުކޭޓުން ގޮޅި ލިބުނު ބައެއް ފަރާތްތަކުން ވަނީ ހިޔާ ސަރަހައްދުގައި ޤަވާއިދާއި ޚިލާފަށް ހިންގާ ވިޔަފާރިތައް ނުހުއްޓުވުމުގެ ކަންބޮޑުވުންވެސް ފާޅުކޮށްފައެވެ.\nދައުލަތުގެ މީޑިއާ ޕީއެސްއެމްގެ ރާއްޖެމިއަދު ޕްރޮގްރާމްގައި ވާހަކަދައްކަވަމުން އެޗްޑީސީގެ މެނޭޖިންގ ޑައިރެކްޓަރ ސުހައިލް އަހުމަދު ވިދާޅުވީ، ހުޅުމާލެ ހިޔާ ފްލެޓްތައް ކައިރީގައި މޭޒު ބަހައްޓައިގެންނާއި ހަޓުތައް ހަދައިގެން ހިންގާ ވިޔަފާރިތައް ހުއްޓުވުމުގައި މިހާރު އޮތް ޕްލޭނަކީ އެކަންކަން ޤަވާއިދެއްގެ ތެރެއަށް ފެއްތޭނެ ގޮތެއް ހޯދުންކަމަށެވެ.\nއަދި ހިޔާ ފްލެޓްތަކުގައި ވިޔަފާރިއަށް ދޫކޮށްފައި ހުރިތަންތަނުގައި އަވަހަށް ވިޔަފާރިތައް ފެށުމަށްވެސް މަސައްކަތް ކުރަމުންދާ ކަމުގައި ސުހައިލް ވިދާޅުވިއެވެ.\nހިޔާ މާރުކޭޓްގައި ހަދާފައިވާ ގޮޅިއެއް، މާރުކޭޓުން ވިޔަފާރި ނުވާކަމުގައި ގޮޅިތައް ނެގި މީހުން ވަނީ ބުނެފައި --\n"އަޅުގަނޑުމެން މިވަގުތަށް މިބަލަނީ ހަމަ ވީހާވެސް ބޮޑަކަށް ހިޔާ ފްލެޓްގައި ހުރި ވިޔަފާރިއަށް ދީފައި ހުރި ޔުނިޓްތައް އަވަހަށް ނެރެވޭތޯ. އަޅުގަނޑަށް ހީވަނީ ޑިމާންޑެއް އޮވެގެން ހެން މިކަން ކްރިއޭޓްވެގެން މިއުޅެނީ. ދެން ކޮންމެ ގޮތެއް ވިޔަސް އެންމެ ރީތި މަންޒަރެއްނޫން އެތަނުން ފެންނަނީ. ނަމަވެސް ކޮންމެވެސް ވަރެއްގެ ހަމަ ރަނގަޅު ޑިމާންޑެއް އޮތީމަ އެކަން ހިނގަމުން އެދަނީ. ދެން އެހެންވީމާ މިވަގުތު އަޅުގަނޑުމެން މިބަލަނީ ހަމަ، އަނެއްހެން ވަކިމިންގަނޑެއްގައި އެކަން ހިފެހެއްޓޭތޯ؟" ސުހައިލް ވިދާޅުވިއެވެ.\nސުހައިލް އިތުރަށް ވިދާޅުވީ، ހިޔާ ސަރަހައްދުގައި އެވިޔަފާރިތައް ހިނގަމުން ދަނީ އެކަމަށް ޑިމާންޑެއް އޮތުމުން ކަމަށެވެ. އެހެންކަމުން ފޭސް 1ގައި ހަދާފައިވާ ހެދިކާ ޓެންޓްތައް ފަދަ ތަންތަން ހިޔާގެ ސަރަހައްދުގައި ހަދައި އެކަން ވަކި މިންގަނޑެއްގެ ތެރެއަށް ފެއްތުމަށް މަސައްކަތް ކުރާނެ ކަމުގައި ސުހައިލް ވިދާޅުވިއެވެ.\nހިޔާ ފްލެޓްތައް ކައިރީގައި ތަރުކާރީ ވިއްކުމަށް ހަދާފައިވާ ހަޓެއް ---\nއަންދާޒާ ކުރެވިފައިވާ ގޮތުގައި، ހިޔާފްލެޓްތަކުގައި ދިރިއުޅޭ މީހުންގެ އަދަދު މިހާރު ބާވީސް ހާހާއި ގާތް ކުރާނެއެވެ. އެބޮޑު އާބާދީއަށް ބޭނުންވާ ވަސީލަތްތައް ހިޔާގެ ޓަވަރުތަކުގައި ޤާއިމްކުރެވިފައި ނެތުމަކީ، ޤަވާއިދާއި ޚިލާފަށް އެސަރަހައްދުގައި ވިޔަފާރިތައް ހިންގުމަށް މަގުފަހިވެފައިވާ ސަބަބެކެވެ.


Apple Time Flies: Apple One medhuverikohh Subscribe kuraa hidhumaithah ehthanakun - One Online\nއެޕަލް ވަން --\nއެޕަލް ވަން މެދުވެރިކޮށް ސަބްސްކްރައިބް ކުރާ ހިދުމަތްތައް އެއްތަނަކުން ލިބޭނެ ގޮތް ހަދައިފިއެވެ.\nއެޕަލް އިން ރޭ ބޭއްވި ހާއްސަ ރަސްމިއްޔާތުގައި އެކުންފުނިން ވަނީ އޮންލައިން މެދުވެރިކޮށް ސަބްސްކްރައިބް ކުރާ ގިނަ ޕްލެޓްފޯމްތަކެއް އެއްފުރާޅެއްްގެ ދަށަށް ގެންގޮސްފައެވެ. އެޕަލް ވަންގެ ދަށުން އެޕަލް ޓީވީ ޕްލަސް އާއި އެޕަލް އާކޭޑްގެ އިތުރުން އެޕަލް ނިއުސް ޕްލަސް އަދި އެޕަލް ފިޓްނެސް ޕްލަސް އަށް ސަބްސްކްރައިބް ކުރެވޭނެއެވެ. މީގެ އިތުރުން އެޕަލް ވަން މެދުވެރިކޮށް އަައިކްލައުޑް އަށްވެސް ސަބްސްކްރައިބް ކުރެވޭނެ ގޮތް ވަނީ ހަދައިފައެވެ.\nއެޕަލް ވަންގެ ހިދުމަތް 100 އެއްހާ ގައުމުތަކުގައި އެޕަލް ބޭނުންކުރާ ފަރާތްތަކަށް މިހާރު ލިބޭނެކަމަށް އެކުންފުނިން ބުނެފައި ވެއެވެ. އެޕަލް އިން ވަނީ މިހިދުމަތް އެޕަލްގެ އައިފޯން އާއި އައިޕެޑްގެ އިތުރުން އައިޕޮޑް ޓަޗް އަދި އެޕަލް ޓީވީ އާއި މެކް އިންވެސް ލިބޭނެކަމަށް ބުނެފައެވެ.\nއެޕަލް ބޭނުންކުރާ ފަރާތްތަކަށް ފުރަތަމަ އެއް މަސްދުވަހުގެ ހިލޭ ޓްރަޔަލް އެއް ލިބޭނެ އެވެ. އެއަށްފަހު ޖެހޭނީ ހިދުމަތް ހޯދުމަށް ޕެކޭޗް ނަގަން ކަމަށް އެޕަލް އިން ބުނެފައިވެއެވެ.\nއެޕަލް ވަން ގައި ތިން ޕެކޭޖެއް ހިމެނެއެވެ. އިންޑިވިޖުއަލް ޕެކޭޖް މެދުވެރިކޮށް އެޕަލް މިއުޒިކް އަދި ޓީވީ ގެ އިތުރުން އެޕަލް އާކޭޑް އަދި 50ޖީބީގެ އައިކްލައުޑް ސްޕޭސް ލިބޭނެއެވެ. މި ޕެކޭޖްގެ އަގަކީ މަހަކު 15.95 ޑޮލަރެވެ.\nއެޕަލް ވަންގެ ފެމެލީ ޕްކޭޖް މެދުވެރިކޮށް އެޕަލް މިއުޒިކް އަދި ޓީވީ ގެ އިތުރުން އެޕަލް އާކޭޑް އަދި 200ޖީބީގެ އައިކްލައުޑް ސްޕޭސް ލިބޭއިރު މިޕެކޭޖް އެއްފަހަރާ ހަ މީހުންނަށް ބޭނުން ކުރެވޭނެއެވެ. މި ޕެކޭޖްގެ އަގަކީ މަހަކު 19.95 ޑޮލަރެވެ.\nއެޕަލް ވަންގެ އެންމެ ބޮޑު ޕެކޭޖް ޕްރިމިއާ ޕެކޭޖް މެދުވެރިކޮށް އެޕަލް މިއުޒިކް އަދި ޓީވީގެ އިތުރުން އެޕަލް އާކޭޑް އާއި އެޕަލް ފިޓްނެސް ޕްލަސް އަދި އެޕަލް ނިއުސް އަދި2ޓެރަބައިޓްގެ އައިކްލައުޑް ސްޕޭސް ލިބޭނެއެވެ. މިޕެކޭޖް ވެސް އެއްފަހަރާ ހަ މީހުންނަށް ބޭނުން ކުރެވޭނެއެވެ. މި ޕެކޭޖްގެ އަގަކީ މަހަކު 29.95 ޑޮލަރެވެ.


Breaking News: Ingireysivilaathun Ai Ithuru Dhivehssaku Covid19 Ah Positive Vejje\nއިނގިރޭސިވިލާތުން އައި އިތުރު ދިވެއްސަކު ކޮވިޑް19 އަށް ޕޮޒިޓިވްވެއްޖެ\nދުނިޔޭގައި ހަލުވިކަމާއި އެކުގައި ފެތުރެމުން އަންނަ ކޮވިޑް19 ވައިރަސް އަށް އިތުރު ދިވެއްސަކު ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިއަދު ކޮށްފައިވާ ޓްވީޓެއްގައި ބުނީ އެމީހާއަކީ އިނގިރޭސިވިލާތުން ރާއްޖެ އައި މީހެއް ކަމަށާއި އަދި އެމީހާ ކަރަންޓީން ކޮށްފައި ހުރީ ރޯޔަލް އައިލެންޑު ރިސޯޓުގައި ކަމަށެވެ. އަދި އޭނާ އެ ބައްޔަށް ޕޮޒިޓިވް ވެފައިވާ ކަމަށް ބުންޏެވެ.\nމިއީ ރާއްޖެއިން ދިވެއްސަކު ކޮވިޑް19 އަށް ޕޮޒިޓިވްވި ދެވަނަ ފަހަރެވެ. އަދި ދެވަނަ ފަހަރަށް ވެސް މީހަކު ޕޮޒިޓިވްވެފައި މިވަނީ އިނގިރޭސިވިލާތުން އައި މީހެކެވެ. އެހެންކަމުން ރާއްޖެއިން ކޮވިޑް19 ޖެހުނު މީހުންގެ އަދަދު 17 އަށް އެރީއެވެ. އަދި ބަލިން ރަނގަޅުވި މީހުންގެ އަދަދު 11 އަށް އެރިއިރު ފަރުވާ ދެމުން ދިޔަ މީހުންގެ އަދަދު ހަތަރަކަށް އެރީއެވެ.\nއެއީ ކުރެއްދޫ އައިލެންޑު ރިސޯޓުން އެ ބައްޔަށް ޕޮޒިޓިވްވި ފަސް މީހަކާއި ސޭންޑީޒް ބަތަލާ ރިސޯޓުން ބައްޔަށް ޕޮޒިޓިވްވި ދެ މީހަކާއި ކުރަމަތި މޯލްޑިވްސްއިން ބައްޔަށް ޕޮޒިޓިވްވި ދެ މީހަކާއި ސަފާރީއަކުން ޕޮޒިޓިވްވި ދެ މީހަކާއި އަނަންތަރަ ދިގު މޯލްޑިވްސް އިން ޕޮޒިޓިވްވި ދެ މީހަކާއި އިނގިރޭސިވިލާތުން ރާއްޖެ އަށް އައި ދިވެއްސަކާއި ރާއްޖޭގައި މަޑު ކުރުމަށްފަހު ފުރައިގެން ދިޔަ އިޓަލީގެ ދެ މީހެކެވެ.


Addu fly school anna aharu july mahu bandhu kuraane kamah AAA in bunefi – Iru\nއައްޑޫ ފްލައިން ސްކޫލް އަންނަ އަހަރު ޖުލައި މަހު ބަންދުކުރާނެ ކަމަށް އޭއޭއޭ އިން މިއަދު ބުނެފި\nއޭއޭއޭގެ ސީއީއޯ ސޫރަންޖަން ޑިސިލްވާ ވިދާޅުވީ ގަމުގައި ފްލައިން ސްކޫލު ހިންގަން އައްޑޫ އިންޓަނޭޝަނަލް އެއާޕޯޓް ކޮމްޕެނީ (އޭއައިއޭ) އާ އެކު ވެފައިވާ އެއްބަސްވުމުގެ މުއްދަތު މި މަހު ހަމަވާނެ ކަމަށެވެ. އެ އެއްބަަސްވުން އާކުރަން އޭއައިއޭ އާ ކުރި މަޝްވަރާތައް ނާކާމިޔާބުވެގެން ނިމިފައިވާ ކަމަށް ވެސް އޭނާ ވިދާޅުވި އެވެ.\n“އަޅުގަނޑުމެންނަށް އެއްބަސްވުން އާކޮށްދޭން އޭއައިއޭއިން ކިޔަނީ މާ ބޮޑު ކުއްޔަކަށް، އަކަ ފޫޓަކަށް މަަހަކަށް 12 ރުފިޔާ ދައްކަން ޖެހޭ ގޮތަށް. މިއީ ޓޫރިސްޓު ހޮޓާތަކުން ވެސް ނުނަގާ ވަރުގެ ކުއްޔެއް. އެހެންވެ އެ މަޝްވަރާތައް މިހާރު ވަނީ ނިމިފައި،” އޭނާ ވިދާޅުވި އެވެ.\nފްލައިން ސްކޫލު ހިންގުމުގެ އެއްބަސްވުމުގެ މުއްދަތު ހަމަވާ އިރު، މިހާރު ތިބި ބައެއް ދަރިވަރުންގެ ތަމްރީނުތަކެއް ނުނިމެ އެވެ. އެހެންވެ އެ ތަމްރީނުތައް ނިންމަން އޭއައިއޭ އިން ވަނީ އަންނަ އަހަރުގެ ނިޔަލަށް ފްލައިން ސްކޫލު ހިންގުމުގެ ފުރުސަތު ދީފަ އެެވެ.\n“އަޅުގަނޑުމެން ނިންމައިގެން މިތިބީ އަންނަ ޖުލައިގައި އެހެން ގައުމަކަށް ބަދަލުވާން،” އޭނާ ވިދާޅުވި އެވެ.


Jeddah in Male ah: Islamee siyaasee harakayi kaamiyabu kuraanee kihine?\nޖިއްދާއިން މާލެއަށް: އިސްލާމީ ސިޔާސީ ހަރަކާތްތައް ކާމިޔާބު ކުރާނީ ކިހިނެއް؟\nއިސްލާމްދީނަކީ ދީނާއި ދައުލަތުގެ ދީނެވެ. އިސްލާމްދީން ނޫން އެހެން އެއްވެސް ދީނެއްގައި ވަޙީގެ މައްޗަށް ޤާއިމުވެފައިވާ ދައުލަތް ހިންގުމުގެ އުޞޫލީ މަބުދައުތަކެއް އޮތް ދީނެއް ނެތެވެ. އިދާރީ ގޮތުން ވެރިކަން ބައްޓަން ކުރަން ޖެހޭ ސީދާ ވަކި ނިޒާމެއް އިސްލާމްދީނުގައި ކަނޑައަޅުއްވާފައި ނެތެވެ. އޮތީ އުޞޫލުތަކެއްދީފަ އެވެ. އެއީ ޖަސްޓިސް (ޢަދުލުވެރިކަމާއި) ހަމަހަމަކަމާއި ޙައްޤުތައް ފުރިހަމައަށް ދިނުމާއި ޝޫރާގެ ނިޒާމުން ކަންކަން ކުރުމެވެ. މިގޮތްތަކުގެ މައްޗަށް ރިޔާސީ ނިޒާމެއް ނުވަތަ ޕާލިމެންޓްރީ ނިޒާމެއް ނުވަތަ ރަސްކަމެއް ހިންގުމަކުން ދީނާ ޚިލާފެއް ނުވާނެ އެވެ. އިދާރީ ގޮތުން ނިޒާމެއް ކަނޑައެޅުމުގެ އިޚްތިޔާރު ވަނީ ރައްޔިތުންނަށް ދީފަ އެވެ. ޢުމަރުގެފާނުގެ ޒަމާނުގައި އިސްލާމީ ދައުލަތް ހިންގަވާފައިވަނީ ލާމަރުކަޒީ ނިޒާމުގެ މައްޗަށެވެ.\nކީރިތި ރަސޫލާ ޤާއިމު ކުރެއްވި ނަބަވީ ދައުލަތް 33 އަހަރަށް ދެމިގެން ދިއުމަށް ފަހު ދެން އުފެދުނީ ވިރާސީ ރަސް ކަމެވެ. ވިރާސީ ރަސްކަމުގެ ތެރެއިން އިސްލާމީ އުންމަތަށް ފައިދާތަކެއްވީ ނަމަވެސް، ގެއްލުންތަކެއް ވެސް ކުރިމަތި ވެއެވެ. އެންމެ ޢަދުލުވެރި ވެރިކަމަކީ ކީރިތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމައިގެ ވެރިކަމެވެ. އެއަށް ފަހު ހަތަރު ޚަލީފާއިންގެ ވެރިކަމެވެ. އުމަވީ ދައުލަތާއި އައްބާސީ ދައުލަތާއި އަންދަލުސްގައި އުފެދުނު އިސްލާމީ ޙަޟާރަތަކަކީ އިސްލާމީ ތާރީޚުގައި ރަން އަކުރުން ލިޔެވިފައިވާ ޞަފްޙާތަކެކެވެ.\nއާދެ! ތުރުކީވިލާތުގައި ފައްސަތޭކަ އަހަރު ވަންދެން ދެމިގެން ދިޔަ މުސްލިމުންގެ ވެރިކަން، ވެއްޓިގެން ދިއުމަށް ފަހު އިސްލާމީ އުންމަތުގެ ކަންކޮޅުތަކުގައި އަލުން އިސްލާމީ ނިޒާމު އިޢާދަ ކުރުމަށްޓަކައި އެކި އެކި ޖަމާޢަތްތައް އުފެދުނެވެ. އެއިގެ ތެރޭގައި އެކި ކަންކޮޅުތަކުގައި އެކި ފަލްސަފާގެ މައްޗަށް އުފެދުނު އިސްލާމީ އިޞްލާޙީ ޙަރަކާތްތައް ހިމެނެއެވެ. ނަޖިދުކަރަ އާއި ޙިޖާޒުގައި އުފެދުނު ސަލަފީ ޙަރަކާތާއި މިޞްރުގައި އުފެދުނު އިޚްވާނުލްމުސްލިމީނާއި ހިންދުސްތާނުގައި އުފެދުނު އިސްލާމީ ޖަމާޢަތާއި ތަބްލީޣު ޖަމާޢަތް ވެސް ހިމެނެ އެވެ. މިއިން ކޮންމެ ޖަމާޢަތަކީ ވެސް އެ ޖަމާޢަތެއް އުފެދުމުގައި ހަރުދަނާ އުޞޫލުތަކެއްގެ މައްޗަށް އުފެދުނު ފިކުރީ އިޞްލާޙީ ޙަރަކާތްތަކަކަށް ވީ ނަމަވެސް މި ޖަމާޢަތްތައް ވަނީ އެކި މަރުޙަލާތަކުގައި ކަސިޔާރުވެފަ އެވެ.\nބައެއް ޤައުމުތަކުގައި އިސްލާމީ ޖަމާޢަތްތަކުގެ އަޑު ވަރަށް ގަދައެވެ. ނަމަވެސް ދައުލަތް ހިންގުމުގެ ސިޔާސަތުގައި އެމީހުންނަކީ ކާމިޔާބު ބައެއް ނޫނެވެ. ސަބަބަކީ ސިޔާސަތަކީ ހަމަ އެކަނި ވައުޒު އިރުޝާދު ކަމަށް ހަދައިގެން އުޅުމާއި ވަކި ވަކި ޝަޚުޞުންގެ ބުއްދިއަށް ކަންކަން ކުރުމެވެ. ދައުލަތް ހިންގުމުގެ އަމިއްލަ ސިޔާސަތުތައް ނެތުމެވެ. ގިނަ އިސްލާމީ ޖަމާޢަތްތަކުގައި ދައުލަތް ހިންގުމުގެ އަމިއްލަ ތަޞައްވުރެ ހުށައެޅިފައި ނެތެވެ. އެމީހުންގެ ވެރިކަމެއްގައި ދައުލަތުގެ އިޤުތިޞާދާއި ތަޢުލީމާއި ޞިއްޙަތާއި އުމްރާނީ ތަރައްޤީއާއި އިޖުތިމާޢީ ޢަދާލަތުގެ ސިޔާސަތުތައް ޕްރޮމޯޓް ކުރެވިފައި ނޯވެ އެވެ. މީގެ މިސާލުތައް ދުނިޔޭގެ ގިނަ އިސްލާމީ ޤައުމުތަކެއްގައި ވެއެވެ. މިކަމުގެ ނަތީޖާއަކީ އެހެން ޕާޓީތައް ވަރުގަދަ ވެގެން ދިއުމެވެ. ސަބަބަކީ އެމީހުންގެ ސިޔާސަތު ރޭވުމުގެ މޮޅުކަމާއި ޚިދުމަތާއި ކަންކަން ޕްރޮމޯޓް ކުރުމެވެ. ދައުލަތެއްގައި ރައްޔިތަކަށް ބޭނުން ވާނީ ޙައްޤުތަކާއި ޚިދުމަތެވެ. ޞިއްޙަތާއި ތަޢުލީމާއި ބޯފެނާއި ކަރަންޓާއި ކާނާ އާއި މިފަދަ ކިތައްމެ ކަމެކެވެ. އެހެންކަމުން ރައްޔިތުންނަށް އެފަދަ ޚިދުމަތްތައް ލުއިކޮށް ދެވޭނީ ކޮންބަޔަކަށްތޯ ރައްޔިތުން ބަލާނެއެވެ.\nމިސާލަކަށް ޕާކިސްތާނުގައި އިސްލާމީ ޖަމާޢަތް އޮތްނަތާ 50 އަހަރުވީ އެވެ. އިންތިޚާބުތަކުގައި ވާދަވެސް ކުރެއެވެ. ނަމަވެސް ދުވަހަކު ވެސް ކާމިޔާބެއް ނުވެއެވެ. އެކަމަކު މުޒާހަރާއަކަށް ގޮވާލައިފި ނަމަ އެވަރުގެ ގިނަ މީހުން އެއްކުރެވޭނެ އެހެން ބަޔަކު ޕާކިސްތާނުގައި ނުތިބެ އެވެ. ސަބަބަކީ އެމީހުންގެ ފަލްސަފާ ކުރިއަށް ގެންގޮސްފައި ވަނީ ވަޢުޒު އިރުޝާދުގެ މައްޗަށެވެ. ދައުލަތް ހިންގުމުގެ ފަލްސަފާގެ މައްޗަކަށް ނޫނެވެ.\nމިޞްރުގައި އުފެދުނު އިޚުވާނުލް މުސްލިމީންގެ ކުރީކޮޅު އެމީހުންނަކީ ރަނގަޅު މަސައްކަތްތަކެއް ކުރި ބައެކެވެ. އެމީހުންގެ ތެރޭގައި ވަރަށް ގިނަ ޢިލްމުވެރިންނާއި މުފައްކިރުން ތިއްބެވެ. ނަމަވެސް ވަކި ހިސާބަކުން ޙަރަކާތުގެ މިޞްރާބު ބަދަލުވިއެވެ. އެތެރޭގައި ޑިކްޓޭޓަރޝިޕް އުފެދުނެވެ. މުރްޝިދަށް ބައިއަތު ހިފަން ޖެހެއެވެ. މުރުޝިދާ ޚިލާފު ވެއްޖެ ނަމަ ޖަމާޢަތުން ވަކި ކުރެ ވެއެވެ. މުރުޝިދަކީ މުޤައްދަސްމީހެއްގެ ގޮތުގައި ބެލެވެން ފެށިއެވެ. މިހިރަ މިހިރީ މިޒަމާނާ ގުޅޭ ކަންކަމެއް ނޫނެވެ.\nޖަމާލު ޢަބްދުއްނާޞިރަށް ވެރިކަން ހޯދައިދިނީ އެމީހުންނެވެ. ނަމަވެސް ޖަމާލު ވެރިކަމަށް ވަޑައިގެން އިޚުވާނުންގެ ގިނަބަޔަކު ހިފާ ހައްޔަރުކޮށް ދިގު މުއްދަތަށް ޖަލަށް ލައި ގިނަބަޔަކު ދަންޖައްސައި މަރައި ބޮޑެތި އަނިޔާތައް ދިނެވެ. މިކަމުގެ ސަބަބުން ބައެއް އިޚުވާނުންގެ ފިކުރީ މަންހަޖަށް ބޮޑެތި ބަދަލުތަކެއް އައެވެ. އެކަންކަމުގެ ތެރެއިން ހަރުކަށި ވިސްނުމުގެ ބައެއް މީހުން އުފެދިގެން ދިޔައެވެ. ފަހުން މިޞްރުގައި ޑރ މުޙައްމަދު މުރްސީ ވެރިކަމަށް ވަޑައިގެންނެވީ އިޚްވާނުންގެ އަޞްލު ޖަމާޢަތުން ބޭރުން ވަކިން އެންމެނަށް ހުޅުވިގެން އުފެއްދި ޖަސްޓިސް އެންޑް ފްރީޑަމް ޕާޓީގެ ތެރެއިނެވެ.\nއެމަނިކުފާނަކީ މިސްރުގައި އިންތިޚާބުވި މަދަނީ ފުރަތަމަ ރައީސެވެ. އެއީ ޔުނިވާސިޓީގެ އުސްތާޛެކެވެ. ހެޔޮ ލަފާ ބޭފުޅެކެވެ. ޙަޤީޤަތުގައި އެމަނިކުފާނުގެ ވެރިކަން ވެއްޓިގެން ދިއުމުގެ ފެށުން އައީ ވެސް ޚުދު އިޚްވާނުލްމުސްލިމީންގެ ބައެއް މީހުންގެ ޢަމަލުތަކުގެ ސަބަބުންނެވެ. އެމަނިކުފާނާ ޢަދާވާތްތެރި ފަރާތްތަކުން އެކަމުގެ ތެރެއިން ޖާގަ ހޯދައި ވެރިކަން ބަލިކަށިކޮށްލަން މަސައްކަތްކުރީ އެވެ. އަދި އެމަނިކުފާނުގެ ވެރިކަން ވައްޓާލުމުގައި މިޞްރުގެ ޞަލީބީންނާއި ޙިޒްބުއްނޫރު ކިޔާ މިޞްރުގެ ސަލަފީން ހިންގި ޕާޓީއެއް ވެސް ބޮޑު ދައުރެއް އަދާކުރިއެވެ.\nތުރީކީ ވިލާތުގައި އުފެދުނު އިސްލާމީ ޙަރަކާތްވެސް ވަނީ ގިނަގުނަ ތަޖުރިބާތަކެއް ކޮށްފައެވެ. އެތައް ފަހަރަކު އުވާވެސް ލެވުނެވެ. އިސްލާމީ ވެރިކަން ވެއްޓުމަށް ފަހު ތުރުކީ ވިލާތުގައި އިސްލާމީ ނޫރު އަލުން އިއާދަ ކުރުމަށް މަސައްކަތް ކުރެއްވި މުފައްކިރަކީ ސަޢީދު ނޫރުސީ އެވެ. ތުރުކީގެ އިސްލާމީ ސިޔާސީ ޒަޢީމު ނަޖުމުއްދީން އަރުބަކާނު އަކީ ނޫރުސީގެ ފިކުރީ މަދްރަސާގެ ދަރިވަރެކެވެ. ނަޖުމުއްދީން އަރްބަކާން ވަނީ ސިޔާސީ އެތައް އުނގަދުލެއް ކަޑައްތު ކުރައްވާފައި ތުރުކީގެ ބޮޑުވަޒީރުކަން ވެސް ކުރައްވާފަ އެވެ. އެމަނިކުފާނުގެ ވެރިކަން ނިމިގެންދިޔައީ ޢަސްކަރީ އިންޤިލާބަކުންނެވެ.\nއުރުދުޣާންއަކީ ނަޖުމުއްދީން އަރްބަކާންގެ ދަރިވަރެކެވެ. ނަޖުމުއްދީނަށް ފަހު، އެހެން ޕާޓީ އެއް އުފައްދަވައި އެއިގެތެރެއިން ވެރިކަމަށް ވަޑައިގެންނެވި އެވެ. އުރްދުޣާންގެ ތަރައްޤީގެ ފަލްސަފާއަކީ އިސްލާމީ ސިޔާސީ ޙަރަކާތްތަކުގެ ތެރެއިން އެންމެ ކާމިޔާބު ކަމަށް ފާހަގަ ކުރެވުނު ޙަރަކާތެވެ. ނަމަވެސް މިހާރު ތުރުކީވިލާތުގައި އުރުދުޣާންގެ ޙަރަކާތައް ވަނީ ގިނަގުނަ ގޮންޖެހުންތައް ކުރިމަތިވެފަ އެވެ. އެންމެ ބޮޑު ގޮންޖެހުމަކީ ގިނަދުވަހު އޭނާ ވެރިކަމުގައި ހުންނެވުމާއި އެހެން މީހަކަށް ފުރުޞަތު ނުދިނުމާއި ދުސްތޫރީ ނުރަނގަޅު ބަދަލުތައް ގެނައުމާއި ޕާލިމެންޓްގެ ބާރު ހަނި ކުރުމާއި ރިޔާސީ ނިޒާމަކަށް ބަދަލު ކުރުމާއި ޢާއިލާގެ މީހުން ސަރުކާރުގައި ބާރުވެރިކުރުމާއި، އެކުގައި ސިޔާސީ ޙަރަކާތް އުފައްދައި ވެރިކަމަށް އައުމަށް އެހީވި، ތުރުކީގެ ކުރީގެ ރައީސް ޢަބްދުﷲ ގުލްއާއި ކުރީގެ ބޮޑު ވަޒީރު ޑރ އަހްމަދު ދާއޫދު އޮޣޯލޯ ފަދަ މައި މުއައްސިސުން އެއްފަރާތްކޮށްލައި، އިތުރަށް ވެރިކަމުގައި ދެމިހުންނެވުމަށް މަސައްކަތް ކުރައްވަމުން ގެންދެވުމެވެ.\nމީގެ އިތުރުން އަސްކަރީ ގޮތުން އެހެން ޤައުމުތަކުގެ ތެރެއަށް ތުރުކީ ވެއްދުން ހިމެނެއެވެ. މިކަންކަމުގެ ސަބަބުން ތުރުކީ ވިލާތައް ކޮންމެ ހިނދެއްގައި ވެސް ގޮންޖެހުންތައް ބޮޑުވެގެން ދިއުމަކީ ދުރުގައިވާ ކަމެއްނޫނެވެ. އުރުދުޣާންގެ ވެރިކަމުގައި ތުރުކީއަށް ޢުމްރާނީ ގޮތުންނާއި މަދަނީ ގޮތުން ގިނަގުނަ ތަރައްޤީއެއް ގެނެސްފައިވެއެވެ.\nޢިރާޤު އަދި އެހެންވެސް ބައެއް ޢަރަބި ޤައުމުތަކުގައި އިސްލާމީ ސިޔާސީ ޙަރަކާތްތައް ފެއިލްވެގެން ދިޔައީ އަލްމާނީ ޕާޓީތަކާ ގުޅިގެން އެ ޕާޓީތަކަށް ވެރިކަން ހޯދަން އުޅުމުގެ ކޯލިޝަންތަކުގެ ސަބަބުނެވެ. އަލްމާނިއްޔަތާއި އިސްލާމީ ފަލްސަފާއަކީ ދުވަހަކު ވެސް އެއްވާނެ އެއްޗެއް ނޫނެވެ. އަދި އުންމަތުގެ ކަންކޮޅުތަކުގައި އުފެދިފައިވާ ޢަލްމާނީ ޕާޓީތަކަކީ ޚުދު އެޕާޓީތަކުގެ އިސްކޮށްތިބޭ މީހުންގެ ކޮންޓްރޯލް ވެސް އެއިގެ މައްޗަށް އޮންނަ ޕާޓީތަކެއް ނޫނެވެ. އެއީ އިސްލާމީ އުންމަތާ ޢަދާވާތްތެރި ބާރުތަކުން އިސްލާމީ ޤައުމުތަށް އިސްތިޢުމާރު ކުރުމަށްޓަކައި އިންޓަނޭޝަންލަން ސިސްޓަމްގެ ތެރެއިން ފަންޑުކޮށްގެން ހިންގާ ޕާޓީތަކެކެވެ. އެމީހުންނަށް ސްޓްރެޓަޖީ ހަދައިދިނުމާއި އެ މާކެޓްކުރުމާއި އެ ތަންފީޒު ކުރުމުގައި އެހީ ވަނީ އެ ނިޒާމުންނެވެ. އެއިގެ މައިގަނޑު މަޤުޞަދަކީ އެމީހުން ޤަބޫލުކުރާ "މިނިވަން ޚިޔާލުގެ މުޖުތަމަޢުތައް" އުފެއްދުމެވެ.\nބައެއް އެހެން ޤައުމުތަކުގައި އިސްލާމީ ސިޔާސީ ޙަކާތްތައް ނާކާމިޔާބު ވެގެން ދާ ސަބަބުތަކުގެ ތެރޭގައި ވެރިއަކަށް ހުންނަ މީހާއަކީ ކޮންމެހެން ތަބަޢަ ވާންޖެހޭ މުޤައްދަސް މަޢުޞޫމް މީހެއްކަމުގެ ވިސްނުން ޖަމާޢަތުގެ އަހުލުވެރިންނަށް ވިސްނުވައި ދީފައިވުން ހިމެނެއެވެ. މިހެންކަމުން ކަންކަމުގައި ދައުލަތާއި އިސްލާމީ މަޞްލަޙަތާއި އެޖަމާޢަތެއް ހިންގަން ކަނޑައެޅިގައި އޮންނަ ދުސްތޫރީ އުޞޫލުތަކަށް ވުރެ ބޮޑަށް ބެލެވެނީ އޭނާގެ އަމިއްލަ ވިސްނުމަށެވެ.\nދައުލަތާއި ސިޔާސީ ކަންކަމުގައި އޮންނަނީ ކަމަށް އެކަށީގެންވާ މީހުންނާ މަޝްވަރާކުރުމެވެ. (وَأَمْرُهُمْ شُورَى بَيْنَهُمْ) "މުއުމިނުން، އެއުރެންގެ މެދުގައި ކަންކަން ނިންމަނީ މަޝްވަރާގެ މަތިންނެވެ." ( وَشَاوِرْهُم فِي الأَمْر) "ކަންކަމުގައި އެއުރެންނާ ކަލޭގެފާނު މަޝްވަރާ ކުރައްވާށެވެ!" މިއީ ކީރިތި ޤުރުއާނާއި ސުންނަތުގައި މިކަން އޮތް ގޮތެވެ. ކީރިތި ރަސޫލާ ޢަމަލުފުޅު ކުރެއްވި ގޮތެވެ.\nއިސްލާމީ ނިޒާމުގައި މަޝްވަރާގެ ނިޒާމަކީ މަތިކުރައްވާފައިވާ ނިޒާމެކެވެ. ކީރިތި ރަސޫލާ ސިޔާސީ ހުރިހާ ކަމެއްގައި އަޞްޙާބު ބޭކަލުންނާ މަޝްވަރާ ކުރައްވަ އެވެ. އުޙުދު ހަނގުރާމަ ކުރެއްވީ ވެސް މަޝްވަރާ ކުރައްވައި އަޞްޙާބު ބޭކަލުން ދެއްވި ރައުޔަށެވެ. އެއީ ކީރިތި ރަސޫލާގެ އަމިއްލަފުޅު ރައުޔާ ޚިލާފު ރައުޔަކަށް ވިޔަސް، ޢަމަލުފުޅު ކުރެއްވީ އަމިއްލަ ފުޅު ރައުޔު ދޫކުރައްވައި އެބޭކަލުން ދެއްވި ރައުޔަށެވެ. ބަދުރުގައި ވެސް ލަޝްކަރު މަޑު ކުރެއްވީ އަޞްޙާބު ބޭކަލަކު ދެއްވި މަޝްވަރާއަކަށް އެބޭކަލަކު ވިދާޅުވި ތަނުގަ އެވެ. ޙުދައިބިއްޔާގެ ޞުލްޙަ ޤާއިމު ކުރެއްވުމުގައި ވެސް މަޝްވަރާ ކުރެއްވިއެވެ. ކަމުގެ ކުޑަ ބޮޑު މިނަށް ބައްލަވައި މުހާޖިރުންނާއި އަންޞާރުންނާ ވަކިން މަޝްވަރާ ކުރައް ވައެވެ. އަދި ކަމެއްގެ ޙައްސާސްކަމަށް ބައްލަވައި ސީދާ އަންޞާރުންގެ ރައުޔު ހޯއްދަވައެވެ. އިސްލާމީ ޖަމާޢަތްތަކުގެ ވެރިން މި މަބުދައުތައް ދަމަހައްޓަންޖެހޭނެއެވެ.\nއިސްލާމީ ޖަމާޢަތްތައް ކާމިޔާބުކަމާއެކީ ސިޔާސީ މަސައްކަތުގައި އުޅެން ބޭނުންނަމަ މިޒަމާނުގައި އުޞޫލީ މުހިންމު ބަދަލުތަކެއް ޖަމާޢަތްތައް ހިންގުމުގެ ނިޒާމަށް ގެންނަންޖެހެ އެވެ. ފުރަތަމަ ކަމަކީ އިސްލާމީ ސިޔާސީ ޙަރަކާތްތަކުން އިސްލާމީ ތަބްލީޣީ ޖަމާޢަތެއްގެ ސިފަ ކަނޑުވާލުމެވެ. ދެވަނަ ކަމަކަށް ކުރަންވީ ކަމަކީ ސިޔާސީ ޙަރަކާތްތަކާއި ދީނީ ދަޢުވަތު ވަކިން އޮޕްރޭޓް ކުރުމެވެ. ސިޔާސީ ޕާޓީއަކީ އެންމެނަށް ހުޅުވިފައިވާ ޕާޓީއަކަށް ވާން ޖެހޭނެ އެވެ. ދަޢުވަތު ދޭ ގޮތްޕަކީ ވަކިން އިސްލާމީ ދަޢުވަތުގެ ކަންކަން ކުރިއަރުވައި ދިރުވައި މީހުން ބިނާކޮށް، ހޭލުންތެރިކުރުވައި ދީނީ ކަންކަމުގައި އެހީވާ އަދި މުސްތަޤުބަލުގެ ލީޑަޝިޕް އުފައްދާ ފިކުރީ މަދުރަސާއަށް ހަދަންޖެހެ އެވެ. މިއީ ފަލްސަފީ ވަކި ކުރުމެއް ނޫނެވެ. އިދާރީ ވަކިކުރުމެވެ. އަދި ދީނީ ދަޢުވަތުގައި ލީޑުކުރާ ފަރާތްތައް ތިބެންޖެހޭނީ މުޅި ޤައުމުގެ އެންމެނަށް ހެޔޮ އެދޭ މުޞްލިޙުންގެ ގޮތުގައެވެ. ސިޔާސީ ގޮފީގައި އިސްކޮށް ތިބެންޖެހޭނީ ޤައުމީ މަބުދައުތަކާއި ދައުލަތް ހިންގުމުގެ ސިޔާސަތު ތައް ރަނގަޅަށް ދަންނަ ލީޑަރުންނެވެ. އެއީ ކޮންމެހެން ދީނީ ޢިލްމުވެރިންނަށް ވާކަން ނުޖެހޭނެއެވެ. ކޮންމެ ދީނީ ޢިލްމުވެރިޔަކީ ސިޔާސީ ޝަޚްޞިއްޔަތެއް ނޫނެވެ. ދީނީ ޢިލްމުވެރިއެއްގެ ޝަޚްޞިއްޔަތުގައި ސިޔާސީ ވިސްނުމާއި ޤިޔާދީ ސިފަތަކެއް ހުރި މީހަކު މެނުވީ އެވެ. މިހެންކަމުން އިސްލާމީ ފަލްސަފާގެ މައްޗަށް ހިންގާ ސިޔާސީ ޕާޓީތަކުގެ ޒަޢާމަތުގައި އިންޖިނޭރެއް، ނުވަތަ ލޯޔަރެއް ނުވަތަ އިކޮނެމިސްޓެއް ނުވަތަ އެނޫންވެސް ދާއިރާއެއްގެ ތެދުވެރި އިޚުލާޞްތެރި މީހަކު ހުރުމަކީ އެއްވެސް ޢައިބެއް ހުރި ކަމެއްނޫނެވެ. ފުރުޞަތު ވެސް ދޭންޖެހޭނެ އެވެ.\nއިސްލާމީ ފަލްސަފާގެ މައްޗަށް ހިންގާ ސިޔާސީ ޕާޓީތަކަކީ ތަބްލީޣު ޖަމާޢަތެއް ގޮތައް އޮޕްރޭޓްކުރާ އެއްޗަކަށް ވެއްޖެ ނަމަ ފެއިލްވާނެ އެވެ. ސިޔާސީ ޕާޓީތަކުގެ ތެރޭގައި ޑިމޮކްރަސީ އޮންނަން ޖެހޭނެ އެވެ. ޚިޔާލު ފާޅުކުރުމުގެ މިނިވަންކަމުގެ ހަމަތަކާއި ވެރިކަން އެތެރޭގައި ބަދަލުވުމުގެ ފުރުޞަތު ޞުލްޙަވެރިގޮތުގައި އޮންނަން ޖެހޭނެ އެވެ. ޤާނޫނާއި ޤަވާޢިދުތައް ހިނގަން ޖެހޭނެ އެވެ. ދުސްތޫރު ހިންގަން ޖެހޭނެ އެވެ. އިންތިޚާބުތައް އޮންނަން ޖެހޭނެ އެވެ. ވާދަވެރި ކަމަށް ފުރުޞަތު ދޭން ޖެހޭނެ އެވެ. ޖިންސުގެ ތަފާތު ކުރުމެއް ނެތި ހަރަކާތްތެރިވެވެން ޖެހޭނެ އެވެ. މާޒީއާއި ތާރީޚުގެ ތެރޭގައި އުޅުމަށް ވުރެ، ޙާޒިރުގައި އުޅޭ ބަޔަކަށް ވާންޖެހޭނެ އެވެ. މިޤަރުނުގައި ހުރި މައްސަލަތަކަށް ޙައްލުހޯދަން ޖެހޭނީ ޝަރުޢީ މަޤާޞިދުތަކުގެ އަލީގައި މިޤަރުނުގެ ކަންކަން ދިރާސާކޮށްގެންނެވެ. ޕާޓީގެ މެނިފެސްޓޯއާއި ދައުލަތް ހިންގުމުގެ ފަލްސަފާ ސާފުކޮށް ރައްޔިތުންނަށް އެނގެން ޖެހޭނެ އެވެ. އިޤުތިޞާދާއި ތަޢުލީމާއި ޞިއްޙަތާއި ޢުމްރާނީ ތަރައްޤީގެ ސްޓްރެޓަޖީތައް ސާފުވާންޖެހޭނެ އެވެ. ޝަރީޢާގެ އޮބްޖެކްޓިވްސް (މަޤާޞިދު) އަށް ރިޢާޔަތްކޮށް އިސްލާމީ ޙަޟާރަތު އިޢާދަކުރަން އިސްތިރާތީޖިއްޔާއެއް އެކުލަވާލައި އެއާ އެއްގޮތަށް ޢަމަލު ނުކުރާހާ ހިނދެއްގައި އިސްލާމީ ސިޔާސީ ޙަރަކާތްތަކަށް ދުވަހަކުވެސް ކާމިޔާބީގެ ފޮނި މީރުކަމެއް ނުލިބޭނެ އެވެ.\nއިސްލާމީ ސިޔާސީ ޙަރަކާތްތަކުގެ މައްޗަށް މި ހުށަހެޅީ އިސްލާމީ ނަޤުދީ ވިސްނުމެކެވެ. (އިސްލާމިކް ކްރިޓިކަލް ތިންކިން)ގެ ނަޒަރުން ހުށައެޅޭ ކަންކަމަކީ ނަޒަރިއްޔާތައް، ތަޠްބީޤު ކުރުމަށް ހުޅުވިގެންދާ ދޮރެކެވެ. އެއީ ބިނާކުރަނިވި ވިސްނުންތަކެއްގެ ގޮތުގައި ދެކޭށެވެ.\nޑރ. މުހައްމަދު ޝަހީމް އަލީ ސައީދު ޖިއްދާއިން މާލެއަށް ޕޮލިޓިކްސް\nލާދީނީއާއި ހަރުކަށި ފިކުރަށް ސަމާލުވާން ގޮވާލައިފި\nޔޫސުފްގެފާނާއި އިގުތިސޯދީ ސްޓްރެޓަޖީ


ޤާނޫނު އަސާސީއަށް ގެނައި އިސްލާހު ރައީސް ތަސްދީގުކުރައްވައިފި ޤާނޫނު އަސާސީއަށް ގެނައި އިސްލާހު ރައީސް ތަސްދީގުކުރައްވައިފި\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ބިލެއް ތަސްދީޤު ކުރެއްވުމުގެ ގޮތުން ސޮއެކުރައްވަނީ.\nލޯކަލް ކައުންސިލްތަކުގެ އިންތިޚާބު ބާއްވާ އައު ކައުންސިލަރުންގެ އިންތިޚާބުކުރެވެންދެން މިހާރު ތިބި ކައުންސިލަރުން ދައުރު ދެމިގެންދާގޮތަށް ޤާނޫނު އަސާސީއަށް ގެނައި އިސްލާހު ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ތަސްދީޤުކުރައްވައިފިއެވެ.\nކޯވިޑް-19 އާއި ގުޅިގެން ކައުންސިލްތަކުގެ އިންތިޚާބު ފަސްކޮށްފައިވާއިރު މިހާރު ތިއްބެވި ކައުންސިލަރުންގެ ދައުރު މިރޭ ހަމަވާނެއެވެ. ކައުންސިލްތަކަށް އައު މެމްބަރުން އިންތިޚާބު ކުރެވެންދެން މިހާރު ތިބި ކައުންސިލަރުންގެ ދައުރު ދެމިގެންދާ ގޮތަށް ޤާނޫނު އަސާސީއަށް އިސްލާހު ކުރަން މަޖީލީހަށް ހުށައެޅި ސަރުުކާރުންނެވެ. މި ބަލަށް ބަހުސްކުރުމަށްފަހު މިހާރު އިއުލާންކޮށްފައިވާ ޞިއްޙީ ކުއްލި ނުރައްކަލުގެ ޙާލަތުގައި ޤާނޫނު އަސާސީއަށް އިސްލާހު ކުރެވިދާނެކަމާއި މެދު މެމްބަރުންގެ މެދުގައި ހިޔާލު ތަފާތުވުން އުފެދިގެން ދިޔައެވެ. އަދި އެއް މައްސަލަ ސުޕްރީމްކޯޓްގެ ލަފަޔަކަށް ހުށައެޅުން އެކޯޓުން ލަފާދެއްވީ ޤާނޫނު އަސާސީ އިސްލާހުކުރެވޭކަމަށެވެ.\nރޭ މެންދަމު 1:30ގައި ބޭއްވި މަޖިލީހުގެ ޖަލްސާގައި ޤާނޫނު އަސާސީ އިސްލާހު ކުރަން ވޯޓް ދެއްވީ ޖަލްސާގައި ބައިވެރިވެ ވަޑައިގެންނެވި މެމްބަރުންގެ ތެރެއިން 74 މެމްބަރުންނެވެ. މީ މިހާ ދަންވަރު މަޖިލީހުގެ ޖަލްސާއެއް ބޭއްވި ފުރަތަމަ ފަހަރުއެވެ.\nޤާނޫނު އަސާސީއަށް އިސްލާހުގެ ގެނެސްފައިމިވަނީ ކައުންސިލަރުންގެ މުއްދަތު ދައުރު އިތުރުކުރިނަމަވެސް އެ މުއްދަތުގައި މިހާރު ތިބި ކައުންސިލަރުންގެ ބާރުތައް ވަކިގޮތަކަށް ބޭނުންކުރެވޭ ގޮތަށް ވަކި ހާއްސަ ޤާނޫނެއް މަޖިލީހުން ފާސްކުރުމާއި އެކުއެވެ. މި ޤާނުނުގައި ކައުންސިލަރުން ބައެއް ނިންމުންތައް ނިންމަން އެލްޖީއޭގެ ހުއްދަ ހޯދަންޖެހެއެވެ.\nޤާނޫނު އަސާސީއަށް ގެނައި އިސްލާހަކީ ޤާނޫނުއަސާސީގެ 231 ވަނަ މާއްދާއަށް ދެ އަަކުރެއް އިތުރުކޮށް ކައުންސިލަރުންގެ ދައުރު ދަންމާލުމެވެ.\nޤާނޫނު އަސާސީގެ 231 ވަނަ މާއްދާއަށް އިތުރުކޮށްފައިވާ ދެ އަކުރު:\n(ޅ) ކައުންސިލް އިންތިހާބު ބާއްވައި މެމްބަރުން ހުވާ ކުރަންދެން، މިހާރު ތިބި ކައުންސިލަރުން މަގާމުތަކުގައި ދެމިތިބުމެވެ.\n(ކ) މަގާމުގައި ދެމިތިބޭ ކައުންސިލަރުން އަމަލުކުރާނީ ރައްޔިޔުންގެ މަޖިލީހުން އެކަމަށް ފާސްކުރާ ގާނޫނަކާ އެއްގޮތަށް ކަމަށެވެ.\nމިއީ މިހާރު އަމަލުކުރަމުންދާ ފެހި ޤާނޫނު އަސާސީއަށް އިސްލާހު ގެނެވުނު5ވަނަ ފަހަރެވެ.\nމީރާގެ ބޯޑަށް ކުރިމަތިލުމުގެ ފުރުޞަތު ހުޅުވާލައިފި


SunOnline:4minute fahun Basheeru form lumun, atholhu raees Nimal inthihabaka nulai LGA ah\nހަތަރު މިނެޓް ފަހުން ބަޝީރު ފޯމު ލުމުން، އަތޮޅު ރައީސް ނިމާލް އިންތިހާބަކާ ނުލައި އެލްޖީއޭއަށް\nފާތިމަތު ސައީދު 25 May 2021, 14:41\nނ އަތޮޅު ރައީސް ބަޝީރު އަދި ކ އަތޮޅު ރައީސް ނިމާލް —\nލޯކަލް ގަވަމެންޓް އޮތޯރިޓީގެ ބޯޑަށް އަތޮޅު ކައުންސިލުގެ ރައީސުން ތަމްސީލު ކުރުމަށް ކުރީގެ ފެނަކަ ކޯޕަރޭޝަނުގެ އެމްޑީ، ކ އަތޮޅު ކައުންސިލުގެ ރައީސް އަހުމަދު ނިމާލު އިންތިހާބަކާ ނުލައި ހޮވިއްޖެ އެވެ.\nއަތޮޅު ކައުންސިލުގެ ރައީސުންގެ ތެރެއިން އެ މަގާމަށް ކުރިމަތިލާފައިވަނީ ނިމާލުގެ އިތުރުން ނޫނު އަތޮޅު ރައީސް މުހައްމަދު ބަޝީރު އެވެ. ނިމާލަކީ ޕީޕީއެމްގެ އަތޮޅު ރައީސެކެވެ. ބަޝީރަކީ އެމްޑީޕީގެ އަތޮޅު ރައީސެކެވެ.\nއިލެކްޝަންސް ކޮމިޝަނުގެ ރައީސް އަހުމަދު ޝަރީފު މިއަދު ކުރެއްވި ޓްވީޓެއްގަިއ ވިދާޅުވީ އެލްޖީއޭގެ މެމްބަރު ކަމަށް ހުށަހަޅާފައިވާ ފޯމުތަކުގެ ތެރެއިން 24 މޭ 2021 ވަނަ ދުވަހުގެ 14:00 ގެ ފަހުން ހުށަހަޅާފައިވާ ފޯމުތައް ބަަލައި ނުގަންނަން ނިންމާފައިވާ ކަމަށެވެ. ޝަރީފު އާންމު ކުރެއްވި ގަޑިތަކަށް ބަލާއިރު ބަޝީރު ފޯމު ހުށަހަޅުއްވާފައި ވަނީ 24 ވަނަ ދުވަހުގެ 14:04 މިނެޓްގަ އެވެ.\nބަޝީރު 'ސަން އަށް ވިދާޅުވީ އޭނާ ފޯމު ހުށަހަޅާފައިވާނީ ގަޑިޖެހުމުގެ ކުރިން ކަމަށެވެ. މެއިލްއެއް ކުރަން އިންނައިރު 13:59 ގައި އޭނާ މެއިލް ފޮނުވި ކަމަށް އިލެކްޝަންސް ކޮމިޝަނަށް އީމެއިލް މެދުވެރިކޮށް ލިބުނު ގަޑިއެއް އޭނާއަށް ނޭންގޭ ކަމަށެވެ. އެކަމާ ގުޅިގެން އިލެކްޝަންސް ކޮމިޝަނުން ނުގުޅާ ކަމަށް ބަޝީރު ވިދާޅުވި އެވެ.\n"އިންނަނީ އީމެއިލްއެއް ކުރަން. ގަޑި ޖެހުމުގެ ކުރިން އީމެއިލް ކުރިން. އެބޭފުޅުން އަޅުގަނޑަކަށް ނުގުޅާ މިކަމާ ގުޅިގެން. އެގޮތަށް ފޯމު ބާތިލުކުރެވޭނެ ކަމަކަށް ގަބޫލެއް ނުކުރަން." ބަޝީރު ވިދާޅުވި އެވެ.\nބަޝީރާއު ނިމާލުގެ އިތުރުން އެހެން މީހަކު އަތޮޅު ކައުންސިލު ތަމްސިޅު ކުރަން ވާދަކުރަން ފޯމު ނުލާތީ ނިމާލު މިހާރު ވަނީ އޮޓޯއިން އެލްޖީއޭގެ ބޯޑަށް ހޮވިފަ އެވެ.\nއަތޮޅު ރައީސުންގެ އިތުރުން ރަށު ކައުންސިލުގެ މެމްބަރަކާއި، ސިޓީ ކައުންސިލުގެ މެމްބަރެއްވެސް އެލްޖީއޭއަށް އިންތިހާބު ކުރާނެ އެވެ. ސިޓީ ކައުންސިލުގެ މެމްބަރުންގެ ގޮތުގައި ފޯމު ލާފައިވަނީ ފުވައްމުލައްސިޓީގެ މޭޔަރު އިސްމާއިލް ރަފީގު އާއި މާލޭ މޭޔަރު ޑރ މުހައްމަދު މުއިއްޒުގެ އިތުރުން އައްޑޫ ސިޓީގެ މެމްބަރު ހުސައިން ފައިޒުއްރަހުމާނު އެވެ. އެ ތިން ބޭފުޅުންގެ ތެރެއިން ފައިޒުއްރަހުމާނު ފޯމު ހުށަހަޅުއްވާފައ ވަނީ 24 މޭ ދުވަހުގެ 14:15 ގަ އެވެ. އެހެންވެ އޭނާގެ ފޯމު ބާތިލު ވާނެ އެވެ. އެހެންވެ އެލްޖީއޭއަށް ވާދަ ކުރާނީ މުއިއްޒު އަދި ރަފީގު އެވެ.\nރަށު ކައުންސިލުތަކުން އެލްޖީއޭގެ ބޯޑަށް އަށް ކައުންސިލަރަކު ވާދަ ކުރަން ފޯމު ހުށަހެޅުއްވި އެވެ. އެއީ ވައިކަރަދޫ ކައުންސިލުގެ ރައީސް އަބްދުﷲ ޒާމިރު އާއި މަގޫދޫ ކައުންސިލުގެ ރައީސް އަބްދުﷲ ވަހީދު އާއި ތޮއްޑޫ ކައުންސިލުގެ ރައީސް އަހުމަދު ކަރަމް އާއި ފިއްލަދޫ ކައުންސިލުގެ ރައީށް މުހައްމަދު ރަޒީފް އާއި ދާންދޫ ކައުންސިލުގެ މެމްބަރު އަހުމަދު އިބްރާހިމްގެ އިތުރުން ނެއްލައިދޫ ކައުންސިލް މެމްބަރު ހުސައިން ޔާމީން މުހައްމަދާއި ތަކަންދޫ ކައުންސިލުގެ ރައީސް ހުސައިން ނައީމް އެވެ.\nއެ ބޭފުޅުންގެ ތެރެއިން ތަކަންދޫ ކައުންސިލުގެ ރައީސް ފޯމު ހުށަހަޅުއްވާފައި ވަނީ 24 މޭ ދުވަހުގެ 14:01 މިނެޓްގަ އެވެ. އެހެންވެ އޭނާއަށްވެސް ވާދައެއް ނުކުރެވޭނެ އެވެ. އެހެންވެ އަތޮޅު ރައީސުންގެ ތެރެއިން އެލްޖީއޭއަށް ވާދަ ކުރާނީ ހަތް ބޭފުޅެކެވެ.\nއެލްޖީއޭގެ ބޯޑަށް ކައުންސިލަރުން އިންތިހާބު ކުރުމަށް ވޯޓުލުން އޮންނާނީ ޖޫން 12 ވަނަ ދުވަހު ކަމަށް އީސީއިން ވަނީ ބުނެފަ އެވެ.\nލާމަރުކަޒީ ގާނޫނަށް ގެނައި އަށް ވަނަ އިސްލާހުގައި ވާގޮތުން އެލްޖީއޭގެ ބޯޑުގައި ސިޓީ ކައުންސިލް މެމްބަރަކާއި، އަތޮޅު ކައުންސިލެއްގެ ރައީސަކާއި ރަށު ކައުންސިލުގެ މެމްބަރެއް ހިމެނެން ޖެހޭނެ އެވެ. އެ ފަރާތްތައް ކަނޑައަޅާނީ ކައުންސިލަރުންގެ މެދުގައި ބާއްވާ އިންތިހާބަކުން ކަމަށް ގާނޫނުގައި ބުނެފައިވެ އެވެ.\nމުއިއްޒު ބަލިކޮށް، އެލްޖީއޭ ބޯޑަށް ފުވައްމުލަކު މޭޔަރު\nމާލޭގެ ޑެޕިއުޓީ މޭޔަރު އިންތިހާބުކުރުން މި މަހު 21 ގައި\nކައުންސިލްތަކުގެ ނައިބުން އައްޔަންކުރަން މުހުލަތު ދީފި


UAE ge airbase thakun Italy beyruvaan angaifi\nއިޓަލީ ސިފައިން ކޮމާންޑް ބަދަލުވާ ގަޑި: ޖުލައި ދޭއްގެ ކުރިން ޔޫއޭއީން ފައިބަން ޖެހޭ\nޔުނައިޓެޑް އަރަބް އެމިރޭޓްސްގެ އަލްމިންހާޖް އެއާބޭސްއިން އިޓަލީގެ މަތިންދާބޯޓުތަކާއި މީހުން ބޭރު ކުރަން ޔޫއޭއީން އަންގައިފި އެވެ. ޔޫއޭއީން ވަނީ އިޓަލީ އަސްކަރިއްޔާއަށް އެ ގައުމުގެ ވައިގެ ސަރަހައްދު ވެސް ބަންދު ކޮށްފަ އެވެ.\nޔޫއޭއީ އެއާބޭސްތައް އިޓަލީން ބޭނުން ކުރަން ފަށާފައި ވަނީ 2015 އިގަ އެވެ. އިޓަލީން މައިގަނޑު ގޮތެއްގައި ޖެޓްތައް މަރުކަޒު ކުރުވަނީ އަލްމިންހާޖު އެއާބޭސްގަ އެވެ. އިރާގަށާއި އަފްޣާނިސްތާނަށް ޖެޓްތައް ދަތުރު ކުރަނީ އެތަނުން ފުރައިގެން ގޮހެވެ.\nދެގައުމުގެ ދެމެދުގައި ގުޅުން ގޯސްވެފައި މިވަނީ އިޓަލީން މަސްލަހަތު އިހުތިޔާރުކުރި ގޮތުންނެވެ. ޔޫއޭއީއަށް ހަތިޔާރު ވިއްކަން އެދުމުން ރޯމްއިން ވަނީ މިއަހަރު ޖެނުއަރީގައި އެކަމަށް އިންކާރު ކޮށްފަ އެވެ.\nޔޫއޭއީއަށް ހަތިޔާރު ނުވިއްކަން އިޓަލީން ނިންމީ ސައޫދީއާ ޔޫއޭއީ ހިމެނޭ ގޮތުން އަރަބި އިއްތިހާދުން ޔަމަނުގެ ހޫތީންނަށް ދޭ ހަމަލާތައް އާންމުންނަށް އަމާޒުވެ ފަނާ ކުރަނިވި ގެއްލުންތައް ލިބޭ ކަމަށް ބުނެ އެވެ.\nއެމެރިކާއިން ވެސް ޔޫއޭއިއަށް ހަތިޔާރު ވިއްކުން މިއަހަރު ޖެނުއަރީގައި ހުއްޓުވި އެވެ. އެއީ ޓްރަމްޕް ސަރުކާރުން ހަދާފައި އޮތް 23.37 ބިލިއަން ޑޮލަރުގެ އެއްބަސްވުމަށް ވާތީ މުއާމަލާތްތަކުގެ ސައްހަކަން ބެލުމަށް މަޑުޖައްސުވާލީ އެވެ. އެހެން ނަމަވެސް މި އަހަރު އޭޕްރީލް މަހު ވޮޝިންޓަނުން ވަނީ އެ ޑީލަށް ރުހުންދީ ހަތިޔާރު ވިއްކަން އެއްބަސްވެފަ އެވެ.\nރިޕޯޓްތައް ބުނާ ގޮތުން ޖުލައި ދޭއްގެ ކުރިން ޔޫއޭއީގެ އެއާބޭސްތަކުން އިޓަލީ ބޭރުވާން ޖެހެ އެވެ. އިޓަލީން މިހާރު ވަނީ ބޮޑުބައި ބޭރުކޮށްފައި ކަމަށް ވެސް ވެ އެވެ.\nއިޓާލީގެ ސިޔާސީ މަޝްރަހު ދިރާސާކުރާ މީހަކު ރަޝިއާގެ ޓާސް ނިއުސްއަށް ބުނީ މެދުއިރުމަތީ ގައުމަކާ ގުޅުން ކެނޑުމަކީ ނުރައްކާ ކަމެއް ކަމަށާއި ދެން ގުޅުން ބަދަހިކުރަން ކުރާ މަސައްކަތްތަކުގައި ދިލަ ގަދަވާނެ ކަމަށެވެ.\nއިޓަލީގެ މި ނިންމުމަކީ ޒިންމާދާރު ކަމެއް ނެތި ނިންމި ނިންމުމެއް ކަމަށް ބުނެ އިދިކޮޅު ސިޔާސީ ލީޑަރުން ދަނީ އެ ގައުމުގެ މިހާރުގެ ޒައާމަތަށް ފާޑުކިޔަމުންނެވެ. އިޓަލީން ގެއްލުވާލާފައި ވަނީ ވަރަށް އަގުބޮޑު ފުރުސަތެއް ކަމަށް ވެސް އެ މީހުން ބުނެ އެވެ.\nއިޓަލީ އަފްޣާނިސްތާން ޔުނައިޓެޑް އަރަބް އެމިރޭޓްސް + އިރާގު މެދު އިރުމަތި\nޔޫއޭއީގެ ސަފީރާ އިޓަލީން ސުވާލުކޮށްފި\nއީރާގުން އެމެރިކާ ސިފައިން ފައިބަނީ


SunOnline: Maziya othee thayyaarah, beynunvany molhakun fashan\nމާޒިޔާ އޮތީ ތައްޔާރަށް، ބޭނުންވަނީ މޮޅަކުން ފަށަން\nއަޙްމަދު ޠާލިބް މުޙައްމަދު 18 Aug 2021, 08:24\nއޭއެފްސީ ކަޕް ޕްރެސް ކޮންފަރެންސްގެ ތެރެއިން މާޒިޔާ ކޯޗު ރިސްޓޯ ވިޑަކޮވިޗް--- ސަން ފޮޓޯ: ފަޔާޒު މޫސާ\nމާދަމާ މާލޭގައި ފަށާ އޭއެފްސީ ކަޕް ދެކުނު އޭޝިއާ ގްރޫޕުގެ ފުރަތަމަ މެޗުން ރާއްޖޭގެ މާޒިޔާ ސްޕޯޓްސް އެންޑް ރިކްރިއޭޝަން ކުލަބް ބޭނުން ވަނީ މޮޅަކާއެކު ކުރިއަށް ދާން ކަމަށް އެޓީމުގެ ކެޕްޓަން އަސަދުﷲ އަބްދުﷲ (އަސައްކޮ) ބުނެފިއެވެ.\nބަންގްލަދޭޝްގެ ޗެމްޕިއަން ބަޝުންދަރަ ކިންގްސްއާ ދެކޮޅަށް ނިކުންނަ މެޗުގެ ކުރިން ބޭއްވި ޕްރެސް ކޮންފަރެންސްގައި ވާހަކަ ދައްކަމުން އަސަދުﷲ ބުނީ މިހާރު ރާއްޖެ ތަމްސީލު ކުރާ ހަމައެކަނި ޓީމަކީ މާޒިޔާ ކަމަށާއި ދިވެހި ގައުމު ފަހުރުވެރި ވާފަދަ ނަތީޖާއެއް ނެރެން ބޭނުންވާ ކަމަށެވެ.\nއަސަދުﷲ ބުނީ ގްރޫޕް ސްޓޭޖުގެ ފުރަތަމަ މެޗު ވަރަށް މުހިންމު ކަމަށާއި މޮޅަކާއެކު ކުރިއަށް ދާން ބޭނުންވާ ކަމަށެވެ.\n"ގްރޫޕުގެ ފުރަތަމަ މެޗުން ރަނގަޅު ނަތީޖާއެއް ނެރުން މުހިންމު. ހުރިހާ ޓީމެއްވެސް ވަރުގަދަ," އަސަދުﷲ ބުންޏެވެ.\nޕްރެސްގައި ވާހަކަ ދައްކަމުން މާޒިޔާގެ ކޯޗު ރިސްޓޯ ވިޑަކޮވިޗް ބުނީ ބަޝުންދަރަ ގްރޫޕް ސްޓޭޖަށް ނިކުންނަނީ ވާދަވެރި ގިނަ މެޗުތަކެއް ބަންގްލަދޭޝް ލީގުގައި ކުޅުމަށްފަހުކަމަށް އަދި އެއީ އެޓީމަށް ލިބޭނެ އެޑްވާންޓޭޖެއް ކަމަށެވެ.\nބަޝުންދަރަ ޓީމުގެ ކުޅުމާ ގުޅޭގޮތުން ނޫސްވެރިއަކު ކުރި ސުވާލަކަށް ޖަވާބު ދެމުން ރިސްޓޯ ވިޑަކޮވިޗް ބުނީ އެޓީމުގެ ކުޅުން ކޮންމެވެސް ވަރަކަށް އެނގޭ ކަމަށާއި ނަމަވެސް އެޓީމުގެ އަސްލު ކުޅުން އެނަލައިޒް ނުކުރެވޭ ކަމަށެވެ.\n"ބައެއް ފަހަރު ބޮޑު ބޯޅަ ކުޅޭ. ތިރިން ކުޅެން އުޅޭ ތަންވެސް ފެނޭ. ބަންގްލަދޭޝް ބައެއް ދަނޑުތަކުގެ ހާލަތު ގޯސްވުމުން ކަމަށް ވެދާނެ ބޮޑު ބޯޅަ ޖަހަނީ. ބަންގްލަދޭޝް ބައެއް ދަނޑުތަކުގެ ވިނަގަނޑު ވަރަށް ފެންވަރު ދަށް،" ވިޑަކޮވިޗް ބުންޏެވެ.\nބަޝުންދަރަ ޓީމުގެ ކޯޗު އޮސްކާ ބްރުޒޯންގެ ވަރަށް ރަނގަޅަށް އެނގޭ ކަމަށާއި އޭނާގެ ޓީމުގެ ކުޅުމުގެ ވައްޓަފާޅި ބިނާ ކުރާނެ ގޮތް އެނގޭ ކަމަށް ވިޑަކޮވިޗް ބުންޏެވެ. އިތުރަށް ވާހަކަ ދައްކަމުން ވިޑަކޮވިޗް ބުނީ ދެ ޓީމުގެ ކުޅުންވެސް ބިނާ ވާނީ އެޓޭކިން ކުޅުމަށް ކަމަށާއި ފޯރިގަދަ މެޗެއް ފެނިގެންދާނެ ކަމަށް އުންމީދު ކުރާ ކަމަށެވެ.\nފާއިތުވެދިޔަ އަހަރު ތަކުގައި މާޒިޔާއިން ވަނީ ރަނގަޅު ކުޅުމެއް އޭއެފްސީ ކަޕުގައިި ދައްކާފައެވެ. ނަމަވެސް ގްރޫޕް ސްޓޭޖު ފަހަނަ އަޅައި އެޓީމަށް އަދި ނުދެވެއެވެ. މާޒިޔާގެ ކޯޗު ވިޑަކޮވިޗް ބުނީ މާޒިޔާގެ ކުޅުންތެރިން ތިބީ ތައްޔާރަށް ކަމަށާއި މުބާރާތުގައި އެޓީމު ދާން ބޭނުންވާ ހިސާބަށް ދެވޭނެ ކަމުގެ އިތުބާރު އެބައޮތް ކަމަށެވެ.


Divehinge Therein 3.7 Insahtha Meehun Maruvanee Hakuru Baleegai - Vaguthu\nރާއްޖޭގައި ކޮވިޑް ޓެސްޓް ކުރުން އިންތިހާއަށް ދަށަށް، ސަބަބެއް ނޭނގޭ! -7މިނެޓް ކުރިން\nދިވެހިންގެ ތެރެއިން 3.7 އިންސައްތަ މީހުން މަރު ވަނީ ހަކުރު ބަލީގައި\n5 މަސް ކުރިން ( ނޮވެމްބަރު 14, 2020 )\nދިވެހިންގެ ތެރެއިން 3.7 އިންސައްތަ މީހުން ކޮންމެ އަހަރަކު މަރުވަނީ ހަކުރު ބަލީގައި ކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ހާމަކޮށްފިއެވެ.\nބައިނަލްއަގުވާމީ ހަކުރުބަލީގެ ދުވަސް ފާހަގަ ކުރުމުގެ ގޮތުން އިންޓަނޭޝަނަލް ޑައިބެޓީސް ފެޑެރޭޝަން (އައިޑީއެފް)އިން މިއަދުގެ ޝިޔާރެއްގެ ގޮތުގައި ކަނޑައަޅާފައި ވަނީ، "ހަކުރު ބައްޔަށް ތަފާތު ދެއްކުމުގައި ނަރުހުން" ނެވެ. މި ޝިޔާރު ކަނޑައެޅުމުގެ މަގްސަދަކީ ހަކުރު ބަލި ޖެހިފައިވާ މީހުންނަށް ފަރުވާ ދިނުމުގައި މަސައްކަތްކުރަމުން އަންނަ ނަރުހުންގެ އަގުވަޒަން ކުރުމެވެ.\nދުނިޔޭގައި ތިބީ ހަކުރު ބަލި ޖެހިފައި ތިބި 463 މިލިއަން މީހުންނެވެ. މީގެތެރެއިން ގިނަ މީހުން ތަހަންމަލު ކުރަމުން އަންނަނީ ޓައިޕް ދޭއް ޑައިބެޓީސް އެވެ.\nހަކުރި ބަލީގެ ދެ ބާވަތެއް ހުންނަ އިރު ޓައިޕް ދޭއް ޑައިބެޓީސް އަކީ ހަށިގަނޑު ބަރުހެލިވުމާއި، ބޭނުންވާ މިންވަރަށް ކަސްރަތު ނުލިބުން އަދި ކާންވާ މިންވަރަށް ވުރެ ގިނައިން ކެއުމުގެ ސަބަބުން ޖެހޭ ހަކުރު ބައްޔެވެ. މި ބައްޔަކީ އާއިލާއިން ވެސް ވާރުތަވާ ބައްޔެކެވެ. މި ބަލި ޖެހެނީ ހަށިގަނޑުގައި ބޭނުންވާ މިންވަރަށް ވުރެ ގިނައިން އިންސިއުލިން އުފެދި އެ މާއްދާ ބޭރު ނުކުރެވުމުންނެވެ.\nޓައިޕް އެކެއް ޑައިބެޓީސްއަކީ ހަށިގަނޑުގައި އިންސިއުލިން ބޭނުންވާ މިންވަރަށް ނުއުފެއްދުމުގެ ސަބަބުން ޖެހޭ ބައްޔެކެވެ.\nދެހާސް ސޯޅަ ވަނަ އަހަރުން ފެށިގެން 2017 ވަނަ އަހަރުގެ ނިޔަލަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކުރި ދިރާސާއަކުން ދަައްކާ ގޮތުގައި ދިވެހިންގެ ތެރޭގައި ހަކުރު ބަލި ޖެހޭ އަންހެނުންގެ އަދަދު އިތުރެވެ. އަންހެނުންގެ ހަތަރު އިންސައްތައަަށް ހަކުރު ބަލި ޖެހޭ އިރު ފިރިހެނުންގެ ތެރެއިން މި ބަލި ޖެހެނީ ދެ އިންސައްތަ މީހުންނަށެވެ. ހަކުރު ބަލި ޖެހޭ މީހުންގެ ތެރެއިން 50 އިންސައްތަ އަންހެނުން އަދި 40 އިންސައްތަ ފިރިހެނުން މި ބައްޔަށް ފަރުވާ ކުރާ ކަމަށް އެ އިދާރާއިން ވަނީ ހާމަކޮށްފައެވެ.\nދެހާސް އަށާރަ ވަނަ އަހަރު ޑަބްލިއުއެޗްއޯ އިން އާންމުކޮށްފައިވާ ތަފާސް ހިސާބުން ދައްކާ ގޮތުގައި ދިވެހިންގެ ތެރެއިން 3.7 އިންސައްތަ މީހުން މަރުވަނީ ހަކުރު ބަލީގައެވެ.\nހަކުރު ބައްޔަަކީ، މި ބަލި ބޮޑުވާ ހިސާބުން ފުރާނައަށް ވެސް ނުރައްކާވާ ބަލިން ފަސޭހަވުން އުނދަގޫ ބައްޔެކެވެ. މި ބަލިން ދުރުހެލިވުމަށް ގިނައިން ހަކުރު އެކުލެވޭ ކާނާ އާއި ދުރުހެލިވެ، ގިނައިން ކަސްރަތުކުރުމަށް ސިއްހީ މާހިރުން އިރުޝާދު ދެއެވެ.\nކޮންމެ ދުވަހަކު ކިއުކަންބާ ފަނި ބުއިމުން ލިބޭ ފައިދާ\nނޮވެމްބަރު 14, 2020 15:19\nމަރުވަނީ އަޖަލު ހަމަވީމާ\nނޮވެމްބަރު 14, 2020 16:29\nހަކުރު ބަލީގެ އެންމެ މުޙިއްމު ކަމަކީ ބީ.އެމް.އައި ދެމެހެއްޓުމެވެ. ޙާއްސަކޮށް ޓައިޕް2ޑައިބެޓީސް ގައެވެ. ބީ.އެމް.އައި އަކީ ބޮޑީ މާސް އިންޑެކްސް އެވެ. މިއީ އިންސާނާ ގެ އިސްކޮޅާއި އެއްވަރަށް ހުންނަން ޖެހޭ ބަރުދަން ދެމެހެއްޓުމެވެ. ބީ.އެމް.އައި ތިރި ކުރެވިއްޖެ ނަމަ ހަކުރު ބަލީގެ ބޭސް ހުއްޓަން ޖެހޭ ޙާއްލަތްތައް، "ވަރަށް ބޮޑަށް" ގިނައެވެ. ހިކުމަށް އެންމެ ރަނގަޅު ގޮތަކީ، މަދުން ހާރުކެއުމަށްފަހު ރޯދަ އަށް ހުރުންކަން ހޯދުން ތަކުން ދައްކައެވެ.\nނޮވެމްބަރު 14, 2020 19:54\nމިހާރު ސައްތައިން ސައްތަ މީހުން މަރުވަނީ ކޮވިޑްޖެހިގެން.\nނޮވެމްބަރު 14, 2020 20:32\nގައިން ގަޔަށް ނާރާ ބަލިތަށް އިތުރުވަނީ ގޮތް ނޭނގޭ ވިހަ ވެކްސިންތަށް ޖަހާތީ އެވެ\nނޮވެމްބަރު 14, 2020 22:50\nއެކަމަކު މިހާރު ހަކުރުބަލި ކިޑްނީ ބަލި ހިތުގެ ބަލި މުސްލުޅިބަލި މިޏުންވެސް އެހެން ދާއިމީ ބައްޔެއް ހުރިކަމަށް އެބަވޭތަ. ހުސް ކޮވިޑް ބަލި.\nމަރުވަނީވެސް ކޮވިޑް ބަލީގަ އެކަނި. ބީތާ ވިޔަސް ބޮޑުވަރު


Idhikolhaa gulhuneetheeve hayyaru kurias jehilimeh nuvey: Hiyalee | Mihaaru\nޚަބަރު / ހިޔަލީ މުހައްމަދު ރަޝީދު\nއިދިކޮޅާ ގުޅުނީތީވެ ހައްޔަރު ކުރިއަސް ޖެހިލުމެއް ނުވޭ: ހިޔަލީ\nރިއާސީ އިންތިޚާބުގެ ކެމްޕޭން ނިންމައިލުމުގެ ގޮތުން، ގުޅިފައިވާ އިދިކޮޅު އިއްތިހާދުން ހިތަދޫގައި މިރޭ ބޭއްވި ޖަލްސާގައި، ރައްޔިތުންގެ މަޖިލީހުގެ އައްޑޫ ދާއިރާގެ ކުރީގެ މެމްބަރު ހިޔަލީ މުހައްމަދު ރަޝީދު ވާހަކަ ދައްކަވަނީ. ފޮޓޯ: އަހްމަދު އަބްދުﷲ ސައީދު/މިހާރު\n21 ސެޕްޓެމްބަރ 2018 - 04:13\nރައީސް އަބްދުﷲ ޔާމީން ދޫކުރައްވައި، އިދިކޮޅު ޕާޓީތަކުގެ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އަށް ބައިއަތު ހިފުމާ ގުޅިގެން ހިތްހަމަނުޖެހި އޭނާ ހައްޔަރު ކުރިއަސް ޖެހިލުންވެވަޑައި ނުގަންނަވާނެ ކަމަށް މުހައްމަދު ރަޝީދު (ހިޔަލީ) މިރޭ ވިދާޅުއްޖެ އެވެ.\nރައީސް ޔާމީންގެ އަރިސް ބޭފުޅެއް ކަމަށްވާ ހިޔަލީ އިދިކޮޅު ޕާޓީތަކާ ގުޅިވަޑައިގަތީ ވަރަށް ފަހުންނެވެ. އެކަމަކު ސިޔާސީ ގޮތުން ކޮޅު ބަދަލު ކުރެއްވި ސަބަބާ މެދު މިހާތަނަށް ހުންނެވީ އެއްޗެއް ވިދާޅު ނުވެ އެވެ. އެކަމަކު އިދިކޮޅު ޕާޓީތަކުގެ ކެމްޕޭން ނިންމަން ސ. ހިތަދޫގައި ބޭއްވި ކެމްޕޭން ޖަލްސާގައި ބައިވެރިވެވަޑައިގެން، ހިޔަލީ ވަނީ މި ސަރުކާރަށް ވަރަށް ބޮޑަށް ފާޑުވިދާޅުވެފަ އެވެ. އަދި، ރައީސް ޔާމީނާ ދުރަށް ވަޑައިގަތް ސަބަބު ވެސް ކިޔައި ދެއްވި އެވެ.\nއަޅުގަނޑުގެ ނެތް އަމިއްލަ އެދުމެއް، އަޅުގަނޑު ބޭނުންވާ ވަޒީފާއެއް ވެސް ނޯންނާނެ. --ހިޔަލީ\nހައްޔަރުކުރިއަސް ބިރެއްނެތް ކަމަށް ހިޔަލީ އެ ވިދާޅުވީ، އޭނާ ހައްޔަރުކުރަން ފުލުހުން އެ ގެއަށް ދިޔަ ކަމުގެ އަޑުތަކެއް ފެތުރިފައި ވަނިކޮށެވެ. އިބޫ އަށް ވޯޓު ދެއްވާތީ، ހިތްހަމަނުޖެހިގެން ކޯޓު އަމުރެއް ނެރެގެން ހައްޔަރުކުރިއަސް ބިރެއް ނުގަންނާނެ ކަމަށް ހިޔަލީ ވިދާޅުވި އެވެ.\n"އަޅުގަނޑަކީ ކެރޭ މީހެއް، ކަހިރުވަކެކޭ ވެސް ހިތަކަށް ނާރާ،" ރައްޔިތުންގެ މަޖިލިހުގެ އައްޑު އަތޮޅު ގޮނޑި، ހަތަރު ދައުރު ފުރުއްވާފައިވާ ހިޔަލީ ވިދާޅުވި އެވެ.\n"ލާހިކެއް ނޫން، ވައްކަމުގެ ކަމެއްގައި ވެސް، ލާހިކެއް ނޫން ރިޝްވަތުގެ ކަމެއްގައި ވެސް އަޅުގަނޑު ހައްޔަރުކުރާކަށް، އަޅުގަނޑަކީ އެކަހަލަ މީހެއް ނޫން."\nއިދިކޮޅު ޕާޓީތަކުން ހިތަދޫގައި ބޭއްވި ޖަލްސާގައި ސަޕޯޓަރުން ބައިވެރިވަނީ. --ފޮޓޯ/އެމްޑީޕީ\nއޭނާ ވިދާޅުވި ގޮތުގައި އިދިކޮޅު ޕާޓީތަކާ އޭނާ ނުގުޅެންވީ ސަބަބެއް ނެތެވެ. އޭނާ އަކީ، ސަރުކާރުން ފައިދާތަކެއް ލިބޭ މީހުން ނޫން ކަމަށާއި އަބަދުވެސް މިނިވަނެއް ކަމަށް ވިދާޅުވި އެވެ.\nވަކި ހިސާބަކުން ސިޔާސީ ވިސްނެވުން ބަދަލުކުރެއްވީ، ހިޔަލީ ވިދާޅުވި ގޮތުގައި، މަޖިލީހުގެ ގޮނޑިއަކަށް ނުވަތަ އެހެން މަގާމަކަށް ވެސް ކުރިމަތިލައްވާ ކަށެއް ނޫނެވެ. ހަަމައެކަނި ބޭނުމަކީ އޭނާ ނިސްބަތްވެވަޑައިގަންނަވާ ޕާޓީ ޕީޕީއެމްގެ، ކުރީގެ ރައީސް މައުމޫން އަބްދުލް ގައްޔޫމް ހިމެނިވަޑައިގަންނަވާ ގޮތަށް އިދިކޮޅު ލީޑަރުން މިނިވަންކުރަން އިބޫ އަށް ބައިތު ހިފަން ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި ލީޑަރުން ހައްޔަރުކޮށްފައި ވަނީ، އިންސާފުން ކަމަށް ގަބޫލު ނުކުރައްވަ އެވެ.\n"އަޅުގަނޑުގެ ނެތް އަމިއްލަ އެދުމެއް، އަޅުގަނޑު ބޭނުންވާ ވަޒީފާއެއް ވެސް ނޯންނާނެ. ސަރުކާރުގެ ވަޒީފާއެއް ބޭނުމެއް ވެސް ނެތް،" ހިޔަލީ ވިދާޅުވި އެވެ.\nދިއްގަރު ދާއިރާގެ ކުރީގެ މެމްބަރު އަހްމަދު ނާޒިމަކީ އޭނާ އަށް އެކި ގޮތްގޮތުން އެހީވެދެއްވާ ބޭފުޅެއް ކަން ފާހަގަކުރައްވައި، މައުމޫން ސަލާމަތްކުރަން އިދިކޮޅު ހަރަކާތާ ގުޅިވަޑައިގަތުމަށް ނާޒިމް ވެސް އެދިވަޑައިގަތް ކަމަށް ވިދާޅުވި އެވެ. އިބޫ އަކީ ތެދުވެރި އިޚްލާސްތެރިއެއް ކަމަށް ވިދާޅުވެ، ތައުރީފް ކުރެއްވި އެވެ. އަދި ވިދާޅުވީ އިބޫ އަށް ތާއީދުކުރަން ނިންމެވީ އޭނާގެ ހަގީގަތް އެނގިވަޑައިގެން، އިތުބާރު ކުރެއްވޭތީ އެވެ.\nރައީސް ޔާމީނާ، ހިޔަލީ ދުރަށް ވަޑައިގެންނެވިއިރު، 2013 ގައި އެމަނިކުފާނު ވެރިކަމަށް ގެންނެވުމަށް އެންމެ ބުރަކޮށް މަސައްކަތް ކުރައްވައި މާލީ ގޮތުން ވެސް އެހީ ވެދެއްވި އެވެ. އެމަނިކުފާނާ އެކު ޕީއޭ އުފެއްދެވުމާއި ޑީއާރްޕީގައި ވެސް އިސްކޮށް ހިޔަލީ އުޅުއްވި އެވެ. އަދި ފަހުން ޕީޕީއެމް އުފެއްދެވުމުގައި ވެސް ހިޔަލީ އިސްކޮށް ހަރަކާތްތެރިވެވަޑައިގަތެވެ.\nމި ސަރުކާރުގައި ހިޔަލީ ހުންނެވީ އެސްޓީއޯގެ ސަބްސިޑަރީ ކުންފުންޏެއް ކަމަށްވާ އެލައިޑް އިންޝްއަރެންސްގެ ޗެއާމަންގެ މަގާމުގަ އެވެ.\nހިޔަލީ މުހައްމަދު ރަޝީދު އެމްޑީޕީ އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް ސިޔާސީ ޕާޓީ ރައީސް އަބްދުﷲ ޔާމީން\n14 ކޮމެންޓް, 168 ރިއެކްޝަންސް\nމަރްހަބާ. ކުރީ ކޮން ނުބައި ކަމެއްތޯ ނުބަލާ ބަލައިގަންނާނެ ބައެއް ކޯލިޝަނަކީ. މިއަދު ކޮންމެ ބޮޑު ވައްކަމެއް ކުރި މީހަކުވެސް ހެޔޮހިތުން ކޯލިޝަނުން ބަލައިގަންނާނެ، ވޯޓަށްޓަކައި. އަނިޔާވެރިކަން ނިންމުމަށްޓަކައި، ވައްކަންކުރި މީހުންނާ ކޮރަޕްޝަން ހިންގި މީހުންނާ، ކުރީގަ މީހުން ޖަލަށްލާ ހެދި މީހުން ބަލައިގަނެ އެމީހުންގެ ކުއްތައް އޮއްބާލައި ނުކުރާ ކަންކަން ކަމުގައި ނިންމާނެ، އޯގާތެރިކަމުން.\nމިއޮތް ހުރިހައި ދުވަހު ހިހޫތަނުން ކައިގެންހުރެ ނިކަން ދައްކާވާހަކަ ބަލާބަލަ، މިހާރުވެސް އެސްޓިއިން ގިނަ ބޭސް ގަންނަނީ މީނާގެ ހިއްސާ އޮންނަކުންފުނިން. ހީވަނީ އަގުބޮޑުކަމުން ބޭސް ނުގަތީހެން. ދެން ކޮން އަމިއްލަ އެދުމެއް ނެތްވާހަކަ ތި ދައްކަނީ، ނޭނގޭމީހުންކައިރީ ދައްކާ ތިވާހަކަ އަހަރެމެން މިތިބީ ތި ހުރިހައިކަމެއް ދަންނަމީހުން.\nކާކު ކީއްކުރަން ކޮންކަމެއް ނުވެގެން އަދި ކޮންފައިދާއެއް ހޯދަން މިބޭފުޅާ ހައްޔަރު ކުރަންވީ؟ ކްލަބް ވެލެންސިޔާ ކިޔާ ޓީމެއް ހިންގުމުގަ ހިޔަލީ ކިޔާމީހަކު އުޅުނޭ ކިޔާއަޑު އިވޭ. ހިޔަލީ އަކީ އަސްލު ކާކުތަ؟\nހުރިހާ އެންމެންނަކީ ދެފުށްކެހެރިންނެއް ނޫން.\nމިހުރިހާ ދުހު ހިޔަލީ ކޮބާ؟ ކަމެއް ޖެހުނީކަން ވ ސާފު\nރައްޔިތުން ގުނބޯހެއްދޭނެކަމަށް ހިޔަލީ ހީކުރުމަކީ ވަރަށްބޮޑު ކުށެއް ސަރުކާރު ކަމުނުދިޔައީ އެކި ނަން ނަމުގައި ޙައްޖު ގުރޫޕު ހަދަން ހުއްދަ ނުދިނީމަ ކޮންމެ މީހަކު އަމިއްލަ އެދުމައިގެން ގޮސް ހެސްގަނެފަ މީ ފުކެއް ބޮޑު ވަރު ދޯ ދެން\n[[ހިޔަލީ ބޭނުމެއްނުވޭ މިސަރުކާރުގައި ވާކަށެއް! ހިޔަންޏަށް މުޑިނަގައި އެނަށާނެށުން ނަށާކަށެއް!]]\nމިދެން މީހެއް ނަމަ މިކަމާ އަގަރެމެން ވިސްނީމުސް. ބުނެލަން އޮތީ ފަޅި ބަދަލުކޮށްގެން އުމުރަށް ހުންނާށޭ. ތިކަންކުރީ ވެރިކަމަށް އާދެވޭނެކަމުގެ ގުވަފެނުގަ. އެކަމެއް ނުވާނެ. އެފެންވަރެއް ނެތް ކެންޑިޑޭޓް ކިބަޔަކު. ސޮރީ\nމިއީ ތި މީހުންނަށް މިހާރު މީހަކަށް ނުވިޔަސް އައްޑޫގަ ހުރި ޕީޕީއެމްގެ އެއްމެ ބޮޑު ފަރާތޭ ބުންޏަސް ދޮގަކަށް ނުވާނެ. މިހާދުވަހު އައްޑޫއިން ޕީޕީއެމްއަށް ލިބުނު ފުދޭވަރެއްގެ ވޯޓު ހޯދައިދީފަ ހުންނާނީ އޭނަގެ މަސައްކަތުން.\nކޮންމެވެސް ކަހަލަ އަޑިނޭގޭ ކަމެއް އޮންނާނެ ، ލީޑަރުން ސަލާމަތްކުރާށޭ ކިޔާފައި ތިވަރަކުން ހިޔަލީ ނުދާނެ ، އަދި އިބޫ އަށް ތައުރީފްވެސް ނުކުރާނެ ،\nވައްކަން ޙަރާމް! ވޯޓް ފޮރ 2.


ސިއްހީ ދާއިރާއަށް ކުރިމަތިކުރާ ގޮންޖެހުންތައް އިތުރުވެފަ! – Maldivian Democratic Party\nސިއްހީ ދާއިރާއަށް ކުރިމަތިކުރާ ގޮންޖެހުންތައް އިތުރުވެފަ!\nކުރީގެ ލިއުމެއްގައިވެސް ދެންނެވި ފަދައިން ސިއްހީ ދާއިރާއަކީ މޮޅެއް ދެރައެއްނެތި އެންމެހައި ރައްޔިތުން އެޚިދުމަތަކަށް އެންމެ ބޭނުންވާ ޚިދުމަތް ލިބިދޭންޖެހޭ ދާއިރާއެވެ. އެހެންކަމުން ސިއްހީ ދާއިރާ ކުރިއަރުވައި މިހާރުގެ ހާލަތުން ރައްޔިތުންގެ މަގުބޫލުކަން ލިބެނިވި ދާއިރާއަކަށް ހަދައި ، ޚިދުމަތްތައް ފުރިހަމަ ކުރާން އެބަޖެހެއެވެ.\nރާއްޖެއިން އެކަށީގެންވާ އަދަދަކަށް ޑޮކްޓަރުން ނުލިބުމާ ، ބޭރުން އިމްޕޯޓުކުރާންޖެހޭ ބަޔަކަށް އެމީހުންވުމުން ޑރންގެ މައްސަލަ އަކީ ބޮޑުމައްސަލަ އަކަށް މިވަނީ ވެފައެވެ. އަންނަ ޑރން ކުއްލިއަކަށް ފުރައިގެން ދިއުމާ ، ވަގުތުން ވަގުތަށް ޑރން ނުގެނެވުމަކީ ސިއްހީ ދާއިރާއަށް އޮތް ބޮޑު ގޮންޖެހުމެކެވެ. ހަމައެހެންމެ ސިއްޙީ ޚިދުމަތް ދިނުމުގައި ބޭނުންކުރާ ތަފާތު މެޝިނަރީ ތަކުގެ މައްސަލައަކީ ވެސް ބޮޑު މައްސަލައެކެވެ. ރާއްޖޭގެ މާހައުލާއި ރަށްރަށުގެ ކަރަންޓުގެ މައްސަލަ ތަކާއި ގުޅިގެން މެޝިނަރީތަކަށް އަބަދުވެސް ބޮޑެތި ގެއްލުންތައް ވަމުންދާއިރު އެއް އަތޮޅެއްގައި އެއްކަމަކަށް ބޭނުންކުރާ މެޝިނަރީ ތަކުގެ ބުރޭންޑުތައް ތަފާތުވުމަކީވެސް މައްސަލައެކެވެ. ސްޕެއަރޕާޓްސް ހޯދުމުގައި ކުރިމަތިވާ މައްސަލަ ތަކުގެ އިތުރުން މިތަކެތި ސަރވިސްކޮށް ބަލަހައްޓާނެ މީހުން އެކަށީގެންވާ މިންވަރަކަށް ތަމްރީނު ކުރެވިފައި ނެތުމަކީވެސް ބޮޑު މައްސަލައެކެވެ.\nމިސަރުކާރުގެ ވިސްނުމާ އެއްގޮތަށް ސިއްހީ ދާއިރާއަށް މިވަނީ މިއަދު ބޮޑު ބަދަލުތަކެއް ގެނެވިފައެވެ. ސަރުކާރުން މިދާއިރާ ކުރިއެރުވުމަށް ކުރަމުންގެންދާ ގިނަގުނަ ހޭދައާއި މަސައްކަތްތައް ކުރިއަށްދާ މިންވަރަށްވުރެ ހަލުވިކޮށް މިދާއިރާ ފެއިލް ކޮށްލުމަށް އިދިކޮޅު ފަރާތްތަކުން ކުރަމުން ގެންދާ މަސައްކަތްތަކުގެ ރޭވުންތެރިކަން މާބޮޑުވެފައި ފަސޭހައެވެ. ކިރިޔާ މައްސަލައެއް ޖެހިލާއިރަށް ހޮސްޕިޓަލްތަކާއި ، މަރުކަޒުތަކުގެ ދޮށަށް މީހުން އެއްވުމާ ، އެކިއެކި ސިޔާސީ ފޯރަމްތަކުގައި ، ސިއްހީ ދާއިރާއަށް އަމާޒުކޮށް ދެމުންދާ ހަމަލާތަކަކީ މަދުއެއްޗެއް ނޫނެވެ. ނަމަވެސް ކުރިޔާ ޚިލާފަށް މިއަދު ސިއްހީ ދާއިރާ ކުރިއަށް ޖެހެމުންދާކަން ރަނގަޅަށް ވިސްނައި ލުމުން އެނގޭނެއެވެ. މަދަނައިގެ ދަށުން ޚިދުމަތް ލިބުނު ފަރާތްތަކަށް އެސްކީމްގެ މުހިންމުކަން ވިސްނޭނެއެވެ. އަދި މިއަދު މިތައްޔާރުވަމުންދާ ، ހެލްތު އިންޝުއަރެންސް ސްކީމް ތަޢާރަފުވުމުން ދިވެހި ރައްޔިތުން ބޭސްސިޓީއަށް ސަލާންޖެހުމަށް ކުރިއަރައިދިޔަ ސަގާފަތަށް މުޅީން ނިމުންއައިސް އުފާވެރިކަމާއެކު ކުރިއަށް ދެވޭނެކަން މިހާރުވެސް ޔަގީންވެއެވެ. އެކަމަކު މިކަން އެނގިހުރެ ވެރިކަމަށް ދަހިވެތިވެފައިވާ ބަޔަކު އެގެންދަނީ ކުރީގައި ސިއްހީ ގޮތުން ފުންނާބު އުސްވެފައިވާތީވެ އެމީހުންނަށްވުރެ ފުންނާބުއުސް އެހެންބަޔަކު ރާއްޖޭގައި އުފެދުނަ ނުދޭން މަސައްކަތްކުރި މަދުބަޔަކު އިދިކޮޅު ފަރާތްތަކުގެ ތެރެއަށް ގެންގޮސް ސަރުކާރާއި ރައްޔިތުން މިއެދޭ ތަސައްވުރު ބަދަލުކުރުވުމަށް އެގެންދަނީ މަސައްކަތް ކުރަމުންނެވެ. މިކަން ވިސްނައި މިއަދު ސިއްހީ ދާއިރާއާއި ހަވާލުވެގެން ތިއްބެވި ފަރާތްތަކުން މަސައްކަތްތަކެއް ކުރާން އެބަޖެހެއެވެ.\nމިސަރުކާރުން ރާއްޖޭގެ ހަތް ސަރަހައްދެއްގައި ހަތްކޯޕަރޭޝަން ހައްދަވައި ސިއްހީ ޚިދުމަތް ކުރިއެރުވުމުގެ މެންޑޭޓު މިވަނީ މިހާރު ހަވާލު ކުރެވިފައެވެ. އަދި އެކޯޕަރޭޝަން ތަކުން މިދާއިރާ ކުރިއެރުވުމަށް ހުރި ހުރަސްތައް ގިރާކުރުމަށް ބުރަ މަސައްކަތްތަކެއް އެގެންދަނީ ކުރަމުންނެވެ. އެންމެ ދުވަހެއްގެ އިރުއަރައި އޮށްސޭއިރަށް އެއްވެސް ކަމެއް އެންމެ ރަނގަޅު ނުކުރެވޭނެކަން ގަބޫލުކުރަމުންވެސް ކޯޕަރޭޝަން ތަކަށް މަސައްކަތް ކުރުމުގައި ދިމާވާ ބޮޑެތި ހުރަސްތައް އެބަހުރިކަން ގަބޫލުކުރާން ޖެހެއެވެ. އެގޮތުން ކޯޕަރޭޝަންތަކުގެ ބޯޑަށް ކަނޑައެޅި ފައިވާ މެމްބަރުންގެ އެންމެ ފުރިހަމަ އެއްބާރުލުން ކޯޕަރޭޝަންތަކަށް ނުލިބުމުގައި ކުރިމަތިވާ މައްސަލަތައް ފާހަގަ ކުރާން ޖެހެއެވެ. ބޯޑުގެ މެންބަރުންނަށް ލިބޭ އެލަވަންސަކީ މިއަދުގެ ދިރިއުޅުމުގެ ހާލަތަށް ބަލާއިރު ކުޑަމިންވަރެއް ކަމުގައި ވުމާއެކު ކޮންމެ މެންބަރަކުވެސް ދިރިއުޅުމަށް ކޮންމެވެސް އެހެން މަސައްކަތެއް ކުރާން އެބަޖެހެއެވެ. އެހެންކަމުން ބޯޑުގެ ބޭނުންތަކަށް އެކަށީގެންވާ ވަގުތު ނުދެވޭ ފަހަރު އެބައާދެއެވެ. އެގްޒެކްޓިވް މެމްބަރުންނަށް އެކަށީގެންވާ މުސާރައެއް ލިބުނު ކަމުގައި ވީނަމަވެސް ކޯޕަރޭޝަންއެއްގައި ހިމެނޭ ހުރިހައި ސިއްހީ ޚިދުމަތްދޭ ތަންތަނުގެ ކަންކަން ބެލެހެއްޓުމުގައި އެންމެ އެކަށީގެންވާ ގޮތުގައި މަސައްކަތް ނުކުރެވިދާނެއެވެ. އެހެންކަމުން ކޯޕަރޭޝަންގެ ބޯޑުގައި ހިމެނޭ އެންމެހައި މެންބަރުންގެ ފުރިހަމަ އެއްބާރުލުމާއެކު، ކަމަށް ހުސްވެ ތިބެގެން މިދާއިރާ ކުރިއަރުވަން މަސައްކަތް ކުރާން އެބަޖެހެއެވެ. ނަންނަމުގައި މުއައްޒަފުން ލައިގެން އަމުރުތަކެއް ކޮށް ނުވަތަ ގަވައިދުތަކެއް ލިޔެ ބެހެއްޓިއަކަސް އެކަންކަން އެދަނީ އެންމެ ރަނގަޅަށްތޯ ބަލާން ބަޔަކު އަބަދުވެސް ތިބޭން އެބަޖެހެއެވެ. އެހެނީ ކުންފުނީގެ ބޯޑަކީ ، އެކުންފުނީގެ އެންމެހައި ކަންކަމުގައި ފުރިހަމައަށް ޒިންމާ ނަގަންޖެހޭނެ ބައެއް ކަމުގައި ވާތީއެވެ.\nތެދެކެވެ. ހެލްތު ކޯޕަރޭޝަން ތަކުގެ ބޯޑުގައި ހިމެނޭ އެންމެހައި ޑައިރެކްޓަރން ނަކީ ހޮސްޕިޓަލު ތަކުގައި އޮޕަރޭޝަން ކުރުމުގެ ސެޓްފިކެޓް ނެތް ބަޔަކަށް ވެދާނެއެވެ. ނަމަވެސް ގުޅިގެން މަސައްކަތްކޮށް ތަނެއް ކުރިއެރުވުމަށް މުހިންމު ބައެކެވެ. އެހެންކަމުން ކޯޕަރޭޝަންތަކުން ކަނޑައަޅާ ކަންކަން ހިނގާ ނުހިނގާ ރަނގަޅަށް ބަލައި އެކަންކަން ސީދާ ބަލަހައްޓާ ބައެއްގެ ގޮތުގައި ބޯޑުތަކުގެ ޑައިރެކްޓަރުން މަސައްކަތް ކުރުމަކީ މުހިންމު ކަމެއް ކަމުގައި ދަންނަވަން ޖެހެއެވެ. ކުންފުނި ތަކުގެ ރެގިއުލޭޓަރީ ބޮޑީތަކުން ހެދިފައިވާ ގަވާއިދުތަކުގެ ތެރޭގައި މިމަގުން ކުރިއަށް ދިއުމަށް ފުށުއަރާ ކަންކަން ހުރިކަމުގައި ވާނަމަ އިސްލާހުކޮށް އަލުން ވިސްނުމަކީ މުހިންމު ކަމެކެވެ. އަދި ކަމާބެހޭ ވުޒާރާ ތަކުގެ ދައުރު ހަނިނުކޮށް އެހެނަސް އެއްބަޔަކު އަނެއްބައެއްގެ އިން ހުރަސްނުކޮށް އެއްބާރުލުން ދިނުމަކީ ކޮންމެހެން މުހިންމު ކަމެކެވެ.\nވަގުތުނެތޭ ، ވަގުތުނެތޭ ، ބުނެ ކަންކަން ކުރުމުގެ ބަދަލުގައި ވިސްނުންތެރި ކަމާއެކު ކަންކަން ރާވާ ހިންގުމުގެ ބާރާއި ، ލަފާއާއި މަޝްވަރާ ލިބިދޭން އެބަޖެހެއެވެ. ސަރުކާރުން މިޚިދުމަތް ފުޅާކުރާން ބޭނުންވަނީ ރައްޔިތުންގެ ލާބައާއި މަންފާއަށް އެކަނި ކަމުގައި ވީނަމަވެސް އިދިކޮޅު ފަރާތްތަކުން މިކަން ފެއިލް ކޮށްލުމަށް އެމަސައްކަތް ކުރާ ކުރުންތަކުގައި ފާޅުކަން ބޮޑުގޮތެއްގައި ސިއްހީ ދާއިރާއަށް ދެމުން ގެންދާ ހަމަލާ ތަކަކީ ސިޔާސީ ސްޓަންޓެއްކަން އެނގިތިބެ ، މިމަސައްކަތާ ހަވާލުވެ ތިބިބައެއްގެ އެންމެ ފުރިހަމަ އެއްބާރުލުން މިދާއިރާއަށް ދީގެން މިހާރަށްވުރެ ބޯޑުތަކުގެ ޑިރެކްޓަރުންގެ ދައުރު ފުޅާކުރާން އެބަޖެހެއެވެ.


BREAKING: Vaccine Jehi Fahun Niyaavi Meehaage Maru Thahugeegu Kuranee - Vaguthu\nވެކްސިން ޖެހި ފަހުން ނިޔާވި މީހާގެ މަރު ތަހުގީގު ކުރަނީ\n7 މަސް ކުރިން ( ފެބުރުއަރީ 19, 2021 )\nކޮވިޑް-19 އިން ރައްކާތެރިވުމަށް ވެކްސިން ޖެހި ފަހުން ނިޔާވި ދިވެއްސެއްގެ މަރު ތަހުގީގު ކުރަން ފަށައިފިއެވެ.\nހަލުވިކަމާ އެކު، ފެތުރެމުން އަންނަ ކޮވިޑް-19 އާ ދެކޮޅަށް އިންޑިއާގެ ސީރަމް އިންސްޓިޓުއިޓް އިން އުފެއްދި "ކޮވިޝީލްޑް" ވެކްސިން ރާއްޖޭގައި ޖަހަން ފަށާފައި ވަނީ މި މަހުގެ އެއް ވަނަ ދުވަހުން ފެށިގެންނެވެ. މިއީ، މި ވެކްސިން ޖެހި ފަހުން ރާއްޖޭގައި ނިޔާވި ފުރަތަމަ މީހާއެވެ.\n"ވަގުތަށް" އެނގިފައިވާ ގޮތުގައި ގދ. ގައްދު އަށް އުފަން އުމުރުން ދުވަސްވީ މީހާ އަށް ވެކްސިން ދިނީ ވެސް އެ ރަށުގައެވެ. ވެކްސިން ދިން ފަހުން އޭނާގެ ހާލު ބޮޑުވެގެން ގދ. ތިނަދޫގައި ހުންނަ ޑރ. އަބްދުއް ސަމަދު މެމޯރިއަލް ހޮސްޕިޓަލްގައި ފަރުވާދެނިކޮށް ނިޔާވީ މިއަދު ހެނދުނެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިއަދު ކުރި ޓުވީޓެއްގައި ވިދާޅުވީ ނިޔާވި އުމުރުން 93 އަހަރުގެ ފިރިހެން މީހާއަކީ ސިއްހީ އެތައް މައްސަލައެއްގެ ސަބަބުން ބަލި އެނދުގައި އޮންނަތާ 10 އަހަރުވެފައިވާ މީހެއް ކަމަށެވެ. އެމީހާ ނިޔާވި ހަބަރު މިއަދު ހެނދުނު އެހީ ފުން ހިތާމައާ އެކުގައި ކަމަށް ވެސް އެޗްޕީއޭ އިން ކުރި ތިން ޓުވީޓުގެ ތެރެއިން އެއް ޓުވީޓު ފަށަމުން ވިދާޅުވިއެވެ.\nHe was administered the Covishield vaccine on 17th February.\nAs per protocol,afull investigation is being carried out to confirm the cause of death and details will be shared once completed (2/3)\n— Health Protection Agency (@HPA_MV) February 19, 2021\nއެޗްޕީއޭ އިން ވިދާޅުވި ގޮތުގައި އެމީހާއަށް ކޮވިޝީލްޑް ވެކްސިންގެ ފުރަތަމަ ޑޯޒް ދިނީ މިދިޔަ ބުދަ ދުވަހުއެވެ.\nIt is important to note that serious events including death can occur unrelated to the vaccine.\nOur thoughts and prayers are with the bereaved family. May Allah grant his soul eternal peace in heaven. (3/3)\nމި މީހާ ނިޔާވި ސަބަބު ދެނެގަތުމަށްޓަކައި ކުރަން ޖެހޭ ތަހުގީގުތައް ފަށާފައިވާ ކަމަށް ވެސް އެޗްޕީއޭ އިން ވިދާޅުވިއެވެ. އަދި ތަހުގީގު ފުރިހަމަކޮށް ނިމުމުން، މިކަމުގެ މައުލޫމާތުތައް އާންމު ރައްޔިތުންނާ ހިއްސާ ކުރާނެ ކަމަށް ވެސް އެޗްޕީއޭގެ ޓުވީޓުގައިވެއެވެ.\n"މަރު އަދި އެ ނޫން ވެސް ބޮޑެތި ބަލިތަކަކީ ކޮންމެހެން ވެކްސިނާ ގުޅުން ހުރި ކަމަކަށް ނުވުމަކީ އެކަށީގެންވާ ކަމެއް،" އެޗްޕީއޭގެ ޓުވީޓުގައިވެއެވެ.\nދުނިޔޭގެ ބޮޑެތި ބައެއް ގައުމުތަކުގައި ވެސް ކޮވިޑް ވެކްސިން ޖަހާ ފަހުން، ބައެއް މީހުން ދުނިޔެ ދޫކޮށްފައިވެއެވެ. ރާއްޖެ އާއި ދުނިޔޭގެ އެކިކަންކޮޅުތަކުގައި ހަލުވިކަމާ އެކު ފެތުރެމުން އަންނަ އިރު، މި ބަލިން ރައްކާތެރިވުމަށް ހުރިހާ ގައުމެއްގައި ވެސް ޖަހަނީ ވެކްސިނެވެ. ދުނިޔޭގެ މަޝްހޫރު ވެކްސިންތަކުގެ ތެރޭގައި ކޮވިޝީލްޑް، ފައިޒާ، ސިނޯފާމް އަދި ރަޝިއާ އިން އުފެއްދި ވެކްސިން ހިމެނެއެވެ.\nރާއްޖޭގައި މިހާރު ހަމައެކަނި ބޭނުން ކުރަމުން އަންނަ ވެކްސިނަކީ ކޮވިޝީލްޑެވެ. އެކަމަކު، ޗައިނާގެ ސިނޯފާމް ވެކްސިން ވެސް ރާއްޖެ އަށް ވަނީ ގެނެސްފައެވެ. އެކަމަކު، މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) ގެ ހުއްދަ ނުލިބޭތީ އަދި އެ ވެކްސިން ޖަހަން ނުފަށައެވެ.\nރާއްޖެ އިން މިހާތަނަށް 64،048 މީހުންގެ ގަޔަށް ވަނީ ވެކްސިންގެ ފުރަތަމަ ޑޯޒް ޖަހައިފައެވެ. އޭގެ ތެރެެއިން މާލެ ސަރަހައްދުގައި އުޅޭ 49،836 މީހެއްގެ ގަޔަށް ވެކްސިން ޖެހި އިރު، އަތޮޅުތެރޭގެ ރަށްތަކުން 14،212 މީހެއްގެ ގަޔަށް ވަނީ ވެކްސިން ޖަހައިފައެވެ. ކަމާބެހޭ ފަރާތްތަކުން އިރުޝާދު ދީފައިވާ ގޮތުގައި ވެކްސިންގެ ދެ ވަނަ ޑޯޒް ޖަހާނީ ފުރަތަމަ ޑޯޒް ޖަހާތާ އަށް ހަފްތާ ފަހުންނެވެ.\nރާއްޖެ އިން މިހާތަނަށް 18،000 އަށް ވުރެ ގިނަ މީހުން ކޮވިޑަށް ފައްސިވެ 58 މީހުން ވަނީ ނިޔާވެފައެވެ. މި ބަލީގައި 15،000 އަށް ވުރެ ގިނަ މީހުން ރަނގަޅުވި އިރު، މިވަގުތު ފަރުވާދެމުން ދަނީ 2،400 އަށް ވުރެ ގިނަ މީހުންނަށެވެ. އަދި އެޑްމިޓްކޮށްގެން 168 މީހަކަށް ފަރުވާދެއެވެ.\nކޮވިޑް-19: އަތޮޅުތަކުގެ އަދަދު ދަށެއް ނުކުރެވުނު\nއިތުރު 111 މީހުން ކޮވިޑަށް ފައްސިވެއްޖެ\nފެބުރުއަރީ 19, 2021 14:18\nޢެޗް ޕީއޭ އިން ބުނީ އެމީހުން ބަލަަަފަ ބުނާނަމޯ އެއީ ވެކްސިން އަކުން ވީ ކަމެއް ނޫނޭ...ގަމާރުު ދިވެހިން ގަނޑު ޖެހޭނީ ގަބޫލް ކުރާށޯ އެމީހުން ބުނީމަ\nފެބުރުއަރީ 19, 2021 14:59\nމަރުވު ސަބަު ބެލޭވަރުގެ ލެބެއް މިގައުމުގައި ނެތް. މިއީ ހަގީގަތަކީ. މިފަދަ ލެބެއް ހުރި ނަމަ މަރުވި ސަބަބު ބަލަން\nނުވަތަ ޕޯސްޓް މޯޓަމް ހަދަން އިންޑިޔާއަކަށް ނުފޮނުވާނެ.\nޕޯސްޓް މޯޓަމް ހެދުމަކީ މަރުވި ސަބަބު ބެލުން.\nފެބުރުއަރީ 19, 2021 14:26\nއެއތަހުގީގެއްވެސް ނު ކުރެވޭނެ ކުއްވެރިވާނީ މަރުވި މީހާ\nފެބުރުއަރީ 19, 2021 14:38\nއަސްލު މުސްކުޅި ބަލި މީހަކު ވެކްސިނުގެ ސަބަބުން ނޫނަސް މަރުވުމަކީ އެކަށީގެންވާ ކަމެއް އަދި އެހެންނޫނަސް ވެކްސިން ޖެހުމުން ހުން އައިސް ގައިގާ ރިއްސާ ނޯމަލް މީހުންގެވެސް އެންވެ މުސްކުޅި އަކު ހުން އަތުވެއްޖެނަމަ މާ ވީކް ވާނެއްނު\nފެބުރުއަރީ 19, 2021 14:49\nތީ ތިޖަހައިގެން ވީ ކަމަ ކަށް ތިޔަ ތަޙްޤީޤަކ ކުން ނުދައް ކާނެ ނުން\nފެބުރުއަރީ 19, 2021 14:51\nއުމުރުން އެހާދޮށީ މީހުންނަށް ކޮވިޝީލްޑް ނުޖެހުމަށް ޖަރުމަނުންވެސް ވަނީ އިލްތިމާސް ކޮށްފައި.\nފެބުރުއަރީ 19, 2021 16:45\nބަޓް ބިގް ބްރަދާގެ އެކްސްޕެރިމެންޓެއް ވީމަ ޖަހަން ޖެހެޔޭ\nފެބުރުއަރީ 19, 2021 14:57\nސަރުކާރުން ގަބޫލެއް ނުކުރާނެ އެއީ ވެކްސިނަކުންވީ ކަމެއްކަމަކަށް. ވެކްސިނުންވީ ކަމެއްވިޔަސް ތިމާމެންގެ ކޮޅު ގަދަ ކުރެވޭތޯ ބަލާނެ. އެކަމަކަށް ެެެެެެެެެެެެެެެެެެެެެެެެެެެެެެެެެެެެެެެެ އެއްބަހެއް ނުވާނެ.\nފެބުރުއަރީ 19, 2021 14:58\n93 އަހަރު ގެމީހެއް އަދި 10 އަހަރު ބަލިއެދުގައޮންނަތާ\nފެބުރުއަރީ 19, 2021 15:09\nތިޔަ އުމުރުގެ މީހަކަށް އެންމެ ފުރަތަމަ ވެކްސިން ދިނުމަކީވެސް ބުއްދިވެރިކަމެއްނޫން.\nފެބުރުއަރީ 19, 2021 15:12\nހިންނަވަރު ކިބޫ ޖާހިލުގެ ވޮޓު އޮޅުވާލި ސަރުކާރުން މިކަން ވެސް އޮޅުވަލާނެ\nފެބުރުއަރީ 19, 2021 15:37\nއިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް އިންޑިއާ ވެކްސިން އައުޓް\nފެބުރުއަރީ 19, 2021 15:39\nހެޔޮނުވާނެ ތި ކަން ތަހުގީގު ކޮއްފަ ރައްޔިތުން ނަށް ހާމަ ނުކުރައްޗޭ، ތިކަން ތީ އިންޑިޔާ އާ ގުޅިފ އޮތްކަމެއްވީމަ ތިކަން ހާމަ ކުރުން ވާނީ ދިވެހިގައުމަށް އޮތް ނުރައްކަލަކަށް. ފިޔާޒު އެއްމެ ފަހުނވެސް ބުނެފަ އޮތީ އެހެންވިއްޔާ\nފެބުރުއަރީ 19, 2021 15:43\nއެޗްޕީއޭގައި ފުރަތަމަ ތަހުގީގެއް ކުރުމުގެ ގާބިލްކަން އެބަހުރި؟\nފެބުރުއަރީ 19, 2021 15:55\nއެޗްޕީއިން ބުނެފިއްޔާ އެއީ އެކަންވީގޮތްތަ ، އަޖާބެއް ،\nފެބުރުއަރީ 19, 2021 16:34\nކޮވިޑް ވެކްސިން ޖެހިފަހުން މީހަކު މަރުވެގެން އެއީ ވެކްސިންގެ ސަބަބުން މަރުވި މީހެކޭ ބުނީ ދުނިޔޭގެ ކޮން ޤައުމަކުންތަ ؟\nފެބުރުއަރީ 19, 2021 16:43\nނައޯ ، ކުރި ކޮމަންޓް ކުއްވެރި ކުރަން ، އަދި ފިޔަވަޅު އަޅަން ގޮވާލަން ، މިހާރުވެސް ގިނަމީހުން ވެކްސިން ނުޖަހަނީ ޕީޕީ އެމް އިން ނޫސްތަކުގަޔާ އަދި ޓިވީން ފޮނުވަމުންދާ ވެކްސިނާ ގުޅޭ ގޮތުން ދައްކަމުންދާ ދޮގުމައުލޫމާތުގެ ސަބަބުން.\nފެބުރުއަރީ 19, 2021 16:50\nއިހަކަށްދުވަހު ދެކުނުގެ ރަށެއްގައި ގްރޫޕް މާރާމާރީއެއްގައި ވަޅި ހަރާ މަރާލި ކުއްޖާގެ ހަށިގަނޑު އިންޑިއާއަށް ގެންދިޔަ މަރުވި ސަބަބު ދެނެގަތުމަށް އޮޓޮޕްސީ ހަދަން.\nސޯ ކޮވިޝީލްޑް ވެކްސިން ދިންފަހުން ހާލުބޮޑުވެ ނިޔާވި މީހާގެވެސް އޮޓޮޕްސީ ހެދުން ރަނގަޅު ވާނެ ނޫންތޯ އެމީހާ މަރުވި ސަބަބު ދެނެގަތުމަށް.ޔަގީންވާ ކަމަކީ މަރުވި ސަބަބަކީ "ޓެގް"ޓީމް އަމިއްލަ އަށް މަޝްވަރާ ކޮށްލައިގެން ނިންމޭނެ ކަމެއް ނޫންކަން.\nފެބުރުއަރީ 19, 2021 17:05\nއިންޑިއާ ވެސް އައުޓް އިންޑިއާގެ ފޭކް ވެކްސިން ވެސް އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް\nފެބުރުއަރީ 19, 2021 20:04\nތިޔަ ތަހުޤީޤުން ކުއްވެރިވާނީ މަރު.ކޮވިޟީލްޑް ހަމަ އަލިފަކަށް ވާނީ .ބަލާތި.ތާރީޙު ޖަހާ\nފެބުރުއަރީ 20, 2021 00:18\nޙަރުކަށި ފިކުރަށް ތިޔަކަން ނިމޭނީ


UPDATE: Ekakah faruvaadhenee ventilator gai | Mihaaru\nލޯންޗް އެކްސިޑެންޓެއް ހިނގައި، ދެ މީހަކު މަރުވެއްޖެ\nއެކްސިޑެންޓްގައި ނިޔާވި މިސްބާހު (ކ) އަދި ޝާފިއު\n21 މެއި 2022 - 21:17\nގއ. ވިލިނގިލީގައި މިރޭ ހިނގި ލޯންޗު އެކްސިޑެންޓެއްގައި ދެ މީހަކު މަރުވެއްޖެ އެވެ.\nއެ އެކްސިޑެންޓް ހިނގާފައިވަނީ ވިލިނގިލީ ނެރުން ވަންނަން އުޅުމުގެ ތެރޭގައި، ނެރުގައި ޖެހިގެންނެވެ. އެކްސިޑެންޓްގައި މޫދަށް ވެއްޓި، ގެއްލުނު ދެ މީހުން ހޯދަމުން ދަނިކޮށް ފެނިގެން ހޮސްޕިޓަލަށް ގެންދިޔައިރު ވެސް އޮތީ މަރުވެފަ އެވެ.\nމި ހާދިސާގައި މަރުވީ ވިލިނގިލި ދޫރެސް މިސްބާހް އަބްދުލް މުހުސިނާއި ނ. ލަންދޫ އުރަހަ މުހައްމަދު ޟާފިއު އެވެ.\nފުލުހުން ބުނިގޮތުގައި އެކްސިޑެންޓްވިއިރު ލޯންޗްގައި ފަސް މީހުން ތިއްބެވެ.\nބާކީ ތިބި ތިން މީހުންނަށް އެކި އަނިޔާވެގެން ހޮސްޕިޓަލްގައި ފަރުވާ ދެމުންދާ ކަމަށް ފުލުހުން ބުންޏެވެ. އެ މީހުންގެ ހާލަތާ ބެހޭ ތަފްސީލެއް އަދި ސާފެއް ނުވެ އެވެ.\nއެ މީހުން މިހާރު މާލެ ގެނައުމުގެ މަސައްކަތް ދަނީ ކުރަމުންނެވެ. ވިލިނގިލި ހޮސްޕިޓަލާ ހަވާލާދީ ފުލުހުން ބުނީ އެ ތިން މީހުންގެ ތެރެއިން އެކަކަށް ފަރުވާދެނީ ވެންޓިލޭޓަރުގައި ކަމަށެވެ.\nއެކްސިޑެންޓް ފުލުހުން ގއ. ވިލިގިލި ކަނޑުމަތީގެ ހާދިސާ\n15 ކޮމެންޓް, 49 ރިއެކްޝަންސް\nކައްޕި ނުބައިކޮއްފަ ވަރައްގިނަ ކޮމެންޓް އެބަހުރި. އެގޮތަށް ކޮމެންޓް ކުރާއިރު ސަބަބެއް ނެތި ބާރަށް ދުއްވީތޯ ބަލާލުން މުހިއްމު. ސަބަބަކީ މިހާތަނަށް ވަދެ ނިކުމެވި ބައެއް ނެރުތަކުގައި ގިނަ ވަގުތު ފުދޭވަރަކަށް އޮއި ބާރުވާނެ، މިހާލަތު ގަ ލޯންޗުގައި މަޑުން ގޮސްފިނަމަ ފަރުމަށްޗަށް އެއްލާލާނެ. އެހެންވީމަ ކޮއްމެ ކޮއްމެ ވަގުތަކީ އަދި ޤަވާޢިދުގަ އޮތަސް އަމަލުކުރެވެން އޮއްނަ ގޮތެއް ނޫން.\nހުރިހާ ކަމަކައްވެސް ބުނަން ޖެހޭނީ އިންޝާﷲ އޭ! ދެއްތޯ؟\nނެރުން ވަންނަނިކޮށް ނެރުގައި ޖެހިގެން ވެސް އޭގަ ތިބި މީހުން ކޮޅު ބުރައިގެން ދާނީ ހާދަ ވަރަކަށް ހިފާލާފަ ހުރީމަ އޭ، ޗެނަލް ތަކުން ވަންނަ އިރު އަދި ނުކުންނަ އިރު ދުވެލި މަޑު ކުރުމަކީ ގަވާއިދު ލާޒިމު ކުރާ ކަމެއް. ކިތައް ކިތައް ލޮބުވެތި ފުރާނަތޯ އިހުމާލު ގެ ސަބަބުން، ކައްޕިތާނު ރިމޯޓު ގަޔާ ގާތަށް ދަމާލާނެ ވަރު ގައިގަ ނެތީ ތޯ؟ ކޮންތާކަށް ވަންނަންބާ ނަގާ އަޅުވާފަ...ހިތާމަ ހުރި.. އާއިލާތަކަށް ކެތްތެރި ކަން ދެއްވާށި..\nމިހާރުން މިހާރަށް ނެރުން އެތެރެވެ، ބޭރުވާ އުޅަދުތަކަށް ހަދާފައިވާ ގަވާއިދުތައް ދިރާސާކޮށް އަދި މިހާރު ހުރި ގަވާއިދުތަކަށް އިހުތިރާކމު ކުރާވަރާއި ނުކުރާވަރާއި، ގަވާިދާ ޚިލާފުވާ މީހުންނަށް ދޭ އަދަބުތަށް އެކަށިގެންވޭތޯ ޗެކު ކުރަންޖެހޭ. އުޅަދުފަހަރު ދުއްވާ ފަރާތްތައްޖެހޭ ޒިއްމާ ދާރުވާން. އަދި މީހުންގެ ފުރާނައީ ތިޔަބައިމީހުން އަމަލާއި ގުޅިފައިވާ ކަމެއްކަން ގަބޫލު ކުރަންޖެހޭ.\nލައިފް ޖެކެޓް އެޅިފަ ނެތް. ޖޭމްސްބޮންޑް ހެދިފަ މިއޮތީ. މަރުވި މީހުންގެ ތެރޭގައި ކައްޕި ނުހިމެނޭނަމަ ފަރުވާކުދަވެގެން މީހެއްގެ ފުރާނަ ގެއްލުވާލިކަމުގެ ދައުވާކޮށް ޖަލަށް ލުމަށް ގޮވާލަން. އޭރުން މި ކުޅިވަރު މައިތިރިވާނީ\nގިނަ ކައްޕިން މާބޮޑަށް ފަރިތައީ ހަމަ، އަނެއްކޮޅުން މިކަލަ އިހުމާލުން މީހުންގެ ފުރާނަ ގެއްލުނަސް އެކަށީގެންވާ އަދަބެއް ދެނީކީނޫން. އެހެންވީމަ ވާނެ ގޮތަކީ ތިމާގެ ބެލުންދަށުން ދަތުރު ކުރާ މީހުންނަކީ ތިމާ އެބައްގެ ރައްކާތެރިކަމަށް ޒިންމާވާންޖެހޭ ބައެއްކަން މި މީހުންގެ ސިކުނޑީގަ ނުވެސް ހުންނަނީ. ވަރަށް ދެރަދެން. އައިލާތަކަށް ކެތްތރިކަން މިންވަރު ކުރައްވާށި.\nވަޓް އަ ޓްރެޖެޑީ.ނިޔާވި މީހުންނަށް ހެޔޮ ރަހްމަތް ލައްވާށި.އަނިޔާ ލިބުނު މީހުންނަށް އަވަސް ޝިފާއެއް މިންވަރުކުރައްވާށި.އާމީން.\nމިއަދު މިކިޔަނީ ލައިފުޖެކެޓުއަޅާށޭ އަޅާށޭ\nހެލްމެޓު އަޅަން ޖެހޭނީ\nލޯންޗު ދުއްވާ މީހުން ކިތަންމެ މޮޅަސް ކީއްތަ އަޅެވާނީ ނެރުން ވަދެނިކުންނައިރު މަޑުން ދުއްވަން. ހަމަ ހަމަ ދުންކަނޑާފަ ވަދެގެން އަންނާނީ ގިނަ ކައްޕިން. ހީވަނީ އެހެން ނޫނީ ތިމާ މީ މޮޅަށް ދުއްވޭ މީހެއްނޫނޭ. ކިތަށްމީހުންގެ ފުރާނަ ކަމެއް ހަނދާނެއްނުހުރޭ\nއާން އެކެ، ގަވާއިދުގަވެސް އޮންނާނެ ޗެނަލް ތަކުން ވަދެ ނުކުމެ ހަދާއިރު ދުވެލި މަޑު ކުރަން، ހިސާބަށް ވުރެ ފަރުވާ ކުޑައީ، ރަނގަޅަށް ވިއްޔާ ލައިސަންސް ވެސް ނޯއްނާނެ،


REPORT: Insaafah Vaasil Nuvevi6Aharu! | Hathaavees\nއިންސާފަށް ވާސިލް ނުވެވި،6އަހަރު!\nމަރާލާފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާން ---\nކުރިން ބުނަމުން ދިޔައީ ނޫސްވެރިޔާ އަހުމަދު ރިލްވާން ކޮބާ ހެއްޔެވެ. އޭނާއަށް ވީ ކިހިނެއް ހެއްޔެވެ. ހަތަރު އަހަރަށްވުރެ ގިނަ ދުވަހެއްގެ އިންތިޒާރުގައި ތިބުމަށްފަހު މިދިޔަ އަހަރުގެ ސެޕްޓެމްބަރު މަހުގެ އެއްވަނަ ދުވަހު ރިލްވާނަށް ވީ ކިހިނެއް ކަމާއި އޭނާ ކޮބައިކަން އެނގިއްޖެއެވެ.\n"ރިލްވާން ރަހީނު ކުރުމަށްފަހު ކާރު ފަހަތުުން އިތުރު ތިން މީހަކު ސައިލުގައި އާދޭ. ގޮސް ރިލްވާން އަރުވާނީ، ޑީންގީއަކަށް. ޑިންގީއަކަށް އެރުވުމަށްފަހު، ކަނޑުގައި ދުއްވާ އުޅަނދަކަށް ގެންގޮސް އޭނާ ވަނީ މަރާލާފައި. މިހާތަނަށް ހޯދި ހޯދުންތަކުން އަޅުގަނޑުމެންނަށް ގަބޫލު ކުރެވެނީ ރިލްވާން މަރާލާފައިވަނީ މިދެންނެވި ޖަމާއަތުގެ [އަލްގައިދާ ރާއްޖެ ގޮފި] ފަރާތުން މަރާލާފައި ކަން،" މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބެލުމަށް ރައީސް އިބްރާހީމް މުހައްމަދު ސޯލިހު އުފެއްދި ރިޔާސީ ކޮމިޝަނުން މިދިޔަ އަހަރުގެ ސެޕްޓެމްބަރު މަހުގެ އެއްވަނަ ދުވަހު ބޭއްވި ނޫސްވެރިންގެ ބައްދަލުވުމުގައި އޭރު އެ ކޮމިޝަނުގެ ރައީސްގެ މަގާމުގައި ހުންނެވި މިހާރުގެ ސުޕްރީމް ކޯޓު ފަނޑިޔާރު ހުސްނުސުއޫދު ވިދާޅުވިއެވެ.\nރިޔާސީ ކޮމިޝަނުގެ ރިޕޯޓުގައި ރިލްވާން ގަދަކަމުން ފޮރުވުމަށް ފަހު އޭނާއާ މެދު އަމަލުކުރި ގޮތާއި އެކަމުގައި ބައިވެރިވި ކަމަށް ތުހުމަތުކުރެވޭ ފަރާތްތަކުގެ މައުލޫމާތު ވަނީ ހާމަކޮށްފައެވެ. މީގެކުރިން އުފެއްދި އެތަކެއް ސުވާލުތަކެއްގެ ޖަވާބު ލިބިފައިވީ ނަމަވެސް މައްސަލާގައި އަދިވެސް މަސައްކަތްތައް އޮތީ ކުރިޔަށެވެ. ދައުވާ ކުރުމާއި ހެކި ހޯދުމެވެ. ބައެއްގެ މައްޗަށް ބޮޑެތި ތުހުމަތުތަކެއް ކުރާއިރު އަދި ބަޔަކަށް ދައުވާ ކުރާއިރު އެކަން ކޯޓުގައި ސާބިތު ކޮށްދެވޭނެ ވަރަށް ހެކި ހުންނަން ޖެހެއެވެ. ނޫންނަމަ ކުރިހާ މަސައްކަތް ފެނަށްވެގެން ހިނގައިދާނެއެވެ. މިކަން ކުރުމަކީ ދައުލަތުގެ ހަޒާނާއިން ގެއްލިފައިވާ ފައިސާއެކޭ އެއްވަރަށް މުހިއްމު ކަމެކެވެ.\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލާ ކޮމިޝަނުގެ ކުރީގެ ރައީސް ސުއޫދު: ފޮޓޯ / ސަން\nމަރު ކޮމިޝަނުގެ އޭރުގެ ރައީސް ސުއޫދު ވިދާޅުވީ ސީރިޔާގެ ހަނގުރާމައަށް ދިވެހިން ދާ ދިޔުމާ ގުޅޭ ގޮތުން ރިލްވާން މިނިވަން ނޫހުގައި ލިޔަމުން އައި ލިޔުންތަކަކާ ގުޅިގެން ސީރިޔާގައި ތިބި ދިވެހި ހަނގުރާމަ ވެރިންގެ މައުލޫމާތު ގެނެސްދޭ ފޭސްބުކް ގްރޫޕެއް ކަމަށްވާ، ބިލާދުއްޝާމް އާއި ރިލްވާންއާ ދެމެދު ފޭސްބުކް މެދުވެރިކޮށް 2014، މޭ 27، އަދި 28 ވަނަ ދުވަހު ވާހަކަތަކެއް ދެކެވިފައިވާ ކަމަށެވެ. އެގޮތުން މޭ 28 ވަނަ ދުވަހު ބިލާދުއްޝާމް ގްރޫޕްގެ އެޑްމިންއިން ރިލްވާންގެ ފޭސްބުކަށް ފޮނުވި މެސެޖެއްގައި "ކަލެއަށް އޮތީ މަދު ދުވަސްކޮޅެއް ކަމަށް" ބުނެ ރިލްވާންއަށް އިންޒާރު ދީފައިވާ ކަމަށް ވެސް ސުއޫދު ވިދާޅުވިއެވެ.\nމި މައްސަލާގައި މިހާތަނަށް 14 މީހެއްގެ ޕާސްޕޯޓު ހިފަހައްޓާފައި އެބަވެއެވެ. ގިނަ ބައެއްގެ ފާޑު ކިޔުންތައް އަމާޒުވާ އެއް ކަމަކީ މިއީއެވެ. މި މައްސަލާގައި އެތައް ބައެއްގެ ޕާސްޕޯޓު ހިފަހައްޓާފައިވާއިރު އެމީހުން ހައްޔަރު ނުކުރެވެނީ ކީއްވެގެން ހެއްޔެވެ. އެމީހުންނަށް ދައުވާއެއް ނުކުރެވެނީ ކީއްވެގެން ހެއްޔެވެ. އެއިން އެއްވެސް ކަމެއް ނުކުރެވޭ އިރު އެމީހުންގެ ޕާސްޕޯޓު ހިފަހައްޓާފައި ވަނީ ކޮން ސަބަބަކާއި ހެދިގެން ހެއްޔެވެ. ނަމަވެސް ހަގީގަތަކީ މަރު ކޮމިޝަނުގެ ތަހުގީގު އަދިވެސް ނުނިމޭ ކަމެވެ. އެހެންކަމުން ބަޔަކު ހައްޔަރު ކުރާއިރު އެކަށީގެންވާ ވަރަށް ހެކި ހޯދަން ޖެހެއެވެ. ނަމަވެސް އެ ހެކި ލިބޭނެ ކަމާއި މެދު މިއަދު މިވަނީ ސުވާލު އުފެދޭ ހިސާބަށް ގޮސްފައެވެ.\nރިލްވާނަށް އިންސާފު ހޯދައިދޭން އެދި އޭނާގެ މަންމަ ޕޯސްޓަރެއް ހިފަހައްޓައިގެން --\nއޭރު ސުއޫދު ވިދާޅުވީ ތުހުމަތު ކުރެވޭ މީހުން ހައްޔަރުކުރަން ޖެހިއްޖެ ނަމަ ފުލުހުން މެދުވެރިކޮށް އެކަން ކުރާނެ ކަމަށެވެ. އޭގެފަހުން ވެސް އަހަރެއްވާން ގާތްވަނީއެވެ. މިހާތަނަށް އެންމެ މީހަކުވެސް ހައްޔަރު ކުރެވިފައެއް ނުވެއެވެ. މީހަކު ހައްޔަރު ނުކުރެވުނު ތަނުގައި ރިލްވާންގެ މައްސަލައިގެ ތަހުގީގަށްވީ ކިހިނެއް ކަމެއް ވެސް ނޭނގެއެވެ. އަދި ތަހުގީގަށް ލިބިގެން ދިޔަ ކުރިއެރުންތަކަކީ ކޮބައިކަންވެސް މިފަހުން ހާމަކޮށްފައެއް ނުވެއެވެ. އެނގޭހާވެސް އެއްޗަކީ ދައުލަތުން ބޮޑު ހަރަދެއް ކޮށްގެން މި މައްސަލައަށް އިންސާފު ހޯދައި ދިނުމަށް ތަހުގީގެއް ކުރަމުން އަންނަ ކަމަށެވެ. ނަމަވެސް މިއަދުވެސް ރިލްވާންގެ އާއިލާއިން ބުނަމުން އަންނަނީ މީގެ6އަހަރު ކުރިންވެސް ބުނި ވާހަކައެވެ. އިންސާފު ހޯދައި ދޭށެވެ.\nPrevious ހައްގުތައް ނަގަހައްޓަން ޖެހޭނީ ވެރިންގެ ހެޔޮ ކަމަކުންނެއް ނޫން، ހެޔޮ އެދިގެން: އޭޖީ\nNext އެއާ އިންޑިއާގެ ފްލައިޓު އެކްސިޑެންޓާއި ގުޅިގެން ރައީސްގެ ތައުޒިޔާ


ރެހެންދި ސްކޫލް / ހުޅުމާލެ\n7000.00 ރުފިޔާ އާއި 12410.00 ރުފިޔާ އާއި ދެމެދު ( ވަޒީފާގައި ހޭދަކުރާ ވަގުތަށް ބަލައިގެން )\nފުރިހަމަ ކޮށްފައިވާ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ވެބްސައިޓުންނާއި ކައުންޓަރުން އަދި ތިރީގައިވާ ލިންކުން ލިބެންހުންނާނެއެވެ.) http://www.csc.gov.mv/downloads/15151\n(ށ) ސިވިލް ސަރވިސްގެ ތަޖުރިބާގެ ތެރެއިން https://myaccount.csc.gov.mv/އިން ފެންނަންނެތް ތަޖުރިބާގެ މުއްދަތުތައް ހާމަކޮށްދިމުގެ ގޮތުން އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 06 ސެޕްޓެމްބަރ 2021 ވާ ހޯމަ ދުވަހުގެ 13:00 ގެ ކުރިން، ރެހެންދި ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށް ވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 8 ސެޕްޓެމްބަރ 2021 އާއި 15 ސެޕްޓެމްބަރ 2021 އާ ދެމެދު، ރެހެންދި ސްކޫލް ގައެވެ.\n23 ޛުލްގައިދާ 1442\nސުންގަޑި: 05 ސެޕްޓެންބަރު 2021 13:00